text:
《有誰共鳴》訪問:我是老師,也是SEN學童家長
唐詩韻老師有兩個身份,一個是SEN學童媽媽,另一個是特殊幼兒工作員,現職在博思會工作,這機構專門幫助讀寫障礙的小朋友.
讀寫障礙是與神經系統有關的學習障礙,小朋友雖然智力正常,但由於腦力發展及功能有別於一般人,以至在聽寫及聽寫文字方面遇上很大困難,出現閱讀理解及寫作上的問題,但要謹記,家長的支持和陪伴對有讀寫障礙的兒童成長與發展是非常重要.
早前唐老師接受商業電台《有誰共鳴》訪問,分享如何與 SEN孩子相處以及工作點滴,以下是詳細訪問內容.
— 第一節 —
01. 《小天使》
.
我嘅機構是專門幫助讀寫困難的小朋友,負責擔當學前組老師,服務對象係學前階段嘅小朋友,每次上完堂之後我都會同家長分享返小朋友喺課堂當中學習到嘅內容,以及觀察課堂中小朋友有冇一啲特別狀況,因為SEN嘅小朋友都會有一啲情緒,而呢啲情緒會影響到佢哋嘅學習效能.
有時會聽到老一輩嘅家長,初時會質疑:「點解要帶小朋友去上呢啲課堂?我覺得呢啲課堂冇乜用喎!佢而家唔識啫,佢大個啲就會識㗎啦!」「唔使嘥時間同埋錢去上堂啦」等等!當日子一路過去,佢哋就會慢慢睇到小朋友嘅轉變.
如果家長早於學前階段已經發現小朋友嘅情況,繼而幫佢去做評估並初步確診,再讓小朋友去上一啲相關課堂支援,小朋友慢慢成長,由佢幼稚園高班到佢畢業進入小學,對於小朋友之後嘅學習係有好大嘅幫助同效用.作為家長,或者你會覺得佢哋學得好慢,經常學完都唔記得,但我深信將來有一日,小朋友會突然間好似火箭咁上升得好快.剛才我講過陪住小朋友去成長需要多啲愛,自己作為媽媽,喺陪住小朋友嘅成長過程裏面,縱使要去捨棄一啲嘢,如工作,目標等等,但係能夠陪住小朋友成長,我覺得係一件好開心嘅事,因為小朋友喺我哋心目中永遠都係一個小天使.
02. 《勇氣》
.
喺日常工作裏面,有時我會觀察到小朋友或者稍遜喺某啲能力,家長或者暫時未係好接受到小朋友有SEN呢個狀況,當我哋想同家長表達學生嘅情況,溝通都需要一啲技巧.
作為一位媽媽,我都曾經聽過兒科醫生或者從臨床心理學家口中話我嘅小朋友可能有言語障礙,所以我好明白家長係會不太接受呢個事實.作為老師將心比己,都要諗下點樣同家長去溝通,讓家長聽落不太抗拒,俾多啲時間佢去接受SEN嘅狀況同需要.
呢幾年我睇到家長心態上嘅進步,依家嘅家長如果懷疑小朋友有讀寫困難,佢哋無放棄之餘,更會主動幫小朋友尋求相關服務,例如交評估申請表,我十分欣賞佢哋好快就已經消化咗自己小朋友嘅問題,畀小朋友盡快得到支援,呢個係一個好好嘅心態,對於過來人嘅我來講,要接受自己小朋友有SEN嘅狀況,真係需要一份勇氣!
03. 《世上只有》
.
當小朋友有情緒時,佢可能喺屋企或者學校發生過一啲事,當佢踏入博思會門口,我就會察覺到佢同平時有啲唔同,或者以往佢會好開心同我分享佢嘅事,但今日入到嚟就見到佢冇出聲,心情好一般,咁呢啲時候我都會去關心一下佢.我會主動同佢傾偈,唔好一嚟就問佢發生乜嘢事,或者調返轉,我會主動同佢分享今日發生咗嘅事,從而令佢發現到自己有啲唔開心想搵人傾下,疏理一下佢嘅情緒,讓佢心情好返啲.縱使喺課堂上我希望佢哋可以去做我預設咗嘅內容,但當小朋友有情緒時,抽返少少時間比佢去傾吓計,可以牽動到佢之後學習上面嘅效能,我覺得呢點係需要,亦係重要.
喺機構裏面唔單止得我一位老師,仲有其他老師,有時我都會同其他同事交流傾下學生嘅情緒狀況,大家亦會分享自己嘅經驗,睇下點樣幫到學生,希望學生來到嘅時間,可以幫助到佢解決學習上嘅困難之餘,亦都希望將愛俾到佢哋.當佢感受到有愛,有人陪住佢一齊成長,佢自己慢慢都會有一個繼續進步嘅心態!呢個愛唔單只家庭要有,老師比學生嘅愛同樣重要.
04. 《紅日》
.
陪小朋友去搵支援服務嘅同時,作為家長亦要幫自己打打氣,我哋可以透過類似家長資源中心去搵我哋嘅同路人.當你搵到同路人,你嘅心情就會好舒服,好似我之前喺照顧自己小朋友嘅歷程上,我有時都覺得唞唔到氣,好想同人傾吓,但又怕個啲無SEN問題嘅家長唔知點諗而難以啟齒.但當搵到同路人,例如參與一啲SEN家長小組,情況就會好唔一樣,因為呢度有好多SEN小朋友嘅家長,大家都知道有SEN小朋友嘅心情,可以好暢所欲言同其他家長交流.當你慢慢去接觸唔同嘅家長,發現原來唔淨只得自己一個有相同情況時,你嘅情緒亦會有所調整!我覺得呢一方面對家長支援來講都係好重要!
最後我都希望帶出一個訊息,家長若發現小朋友有SEN,首先唔好覺得係一件難以啟齒嘅事,應該抱著正面嘅心態,就係幫小朋友及早介入,及早畀佢哋有適當嘅支援!在此我想送「紅日」呢首歌比大家,人生裏面係會有高高低低,問題總可以解決!
— 第二節 —
05 《歲月如歌 》
.
我係一位媽媽,或者我先由媽媽嘅角度去同大家做一個分享.
我有一個小朋友,佢有特殊學習需要,如果聽眾屋企都有好似我哋叫SEN嘅小朋友,大家都會好明白呢個狀況!
仲記得我嘅小朋友去到一歲左右,應該可以發到「爸爸」呢個音,又例如單詞「奶」,佢會叫「奶奶」,佢開始會有一啲意識.我以前喺幼稚園都工作咗一段時間,憑住自己嘅觀察就發現我個小朋友喺講說話上面比同齡嘅小朋友好似有啲慢,手指郁動唔係太多,只係發出「嗯」「嗯」「嗯」咁樣,見佢情況咁樣我就開始教佢,但經過一段時間狀態都好似停滯不前,我哋就開始着緊同埋有啲擔心佢.家長如果有小朋友都知,小朋友會去健康院打一啲疫苗,好好彩嗰邊健康院有姑娘就問我「你對於自己小朋友嘅發展上面有冇一啲擔心?」跟住我都好直言,好坦白就同姑娘講:「有啊」,好快健康院嘅姑娘,健康院嘅醫生就幫我小朋友做咗一個初步嘅評估,佢哋都覺得我小朋友有一啲言語上面嘅問題.
喺呢度我想分享一首歌「歲月如歌」,當我聽呢首歌嘅時候,會諗作為一個家長,我有個小朋友係好開心,但係原來小朋友嘅成長過程當中或會出現一啲狀況,就好似歌詞「天氣不似預期」,所以今日就帶呢首歌同各位分享.
06 《陪著你走》
.
頭先提到我小朋友有言語問題,就轉介佢去評估中心做評估,喺佢兩歲零十個月嘅時候,評估結果就話佢有言語遲緩嘅問題.當時我嘅心情還好,由於我自己過往嘅工作,令到我明白到當家長知道自己小朋友有SEN問題,就要去搵一啲支援去幫助我嘅小朋友,我好相信及早發現,及早戒入可以幫到我小朋友有更大嘅成效,於是我就抱住呢個態度,不斷喺我屋企附近去搵一啲相關嘅資源.
其實喺呢個年齡來講佢仲未正式入學,就算入到去學校亦都要睇嗰間學校本身佢有冇一啲資源去幫我小朋友.正正就喺我屋企附近,好好彩我就搵到一間機構係有一個持續服務嘅親子小組,其中有一個小組就係幫助有言語遲緩,言語困難嘅小朋友,可以比家長陪伴小朋友一齊去上堂.小組嘅導師係一位言語治療師,佢哋會搵能力同年歲相近嘅小朋友夾埋同一組,咁上完堂之後佢又會伴隨著有一啲相應嘅訓練,即家居訓練,我覺得呢樣都好重要.第一可以比家長學習多啲方法去幫助小朋友點樣喺言語上面嘅發展,同埋了解需要注意嘅地方.第二就係可以俾小朋友多一個方法去重溫,對小朋友係有好大嘅幫助.
跟住落嚟呢隻歌叫做陪著你走,點解我會揀呢一首歌,因為我會覺得我雖然知道我小朋友係SEN,但係我自己都希望可以一路陪住佢成長,所以就想同大家一齊分享呢首「陪著你走」
07 《愛得太遲 》
.
心態好重要!我自己好好彩,屋企人知道小朋友有言語遲緩,大家都會互相扶持.我之前喺一間幼稚園做全職嘅工作,同我先生商量之後,我就決定唔再做全職,一心一意去陪住我小朋友,安排多啲時間喺屋企同佢做家居訓練,例如幫佢重溫句子,可以嘅話將佢融入係生活裏面,例如佢想飲奶,咁可能最初係單詞,跟住就變詞語,將「奶」變做「牛奶」,慢慢去引導佢加長句說話.直至我個小朋友入學,明顯見到理解同表達方面都比同齡嘅小朋友弱,雖然佢而家係咁樣,但唔代表佢將來一直都係咁,只要我陪住佢走呢條路,我覺得總有一日,佢都可以好好成長.
小朋友不經不覺就K3畢業,我真係好開心,因為嗰日言語治療師同佢做完最後嗰份評估,就同我講囝囝喺言語同理解嘅發展都合乎年齡.呢一刻我真係好開心,我同仔仔嘅努力,推動到去做到呢件事.
如果家長真係發現到自己嘅小朋友係有特殊學習需要的話,千祈唔好白白浪費咗啲時間,唔好太遲去幫助你嘅小朋友,更加唔好放棄!在於我作為過來人分享,要趁早喺佢哋細個嘅時候作出支援,總有一日你就會見到曙光同希望,亦都睇到佢有相當大嘅進步.在此送上呢首歌:愛得太遲.
08 《在世界中心呼喚愛 》
.
如果言語遲緩落後得比較慢嘅小朋友,其實係會影響到佢嘅社交能力.喺幼稚園階段,裏面嘅老師,職工等等佢哋都係好有愛,當見到小朋友有啲情況嘅時候,佢哋都會好主動走去問小朋友.但係去到另外一階段到小學時,情況就會不一樣,小學要靠佢哋自己,有問題嘅時候要舉手提出,例如佢要鼓起勇氣,舉起隻手同老師講要去洗手間,但係言語遲緩嘅小朋友唔係好識去表達自己,因為講得唔好,令到佢哋更加冇自信心!
去到小學嘅時候,最初頭嗰年,我一路觀察住我個仔仔,睇吓佢認識朋友同社交方面係點樣樣,同老師溝通時會唔會都唔敢講.我小朋友都算好順利咁樣適應咗嗰一年,學校嘅老師都好好,會同我主動去溝通,我亦都會問返老師仔仔同同學仔相處有無啲唔係咁理想嘅地方.我覺得我好好彩,老師話佢哋相處唔錯,仔仔會識得點樣去同佢喜歡或者志趣相投嘅朋友仔一齊玩,喺相處過程裏面亦冇見佢出現爭拗,喺小息或者放學期間,大家亦會互相打招呼,傾吓幾句,咁我就知我小朋友真係長大喇!
仲有之前喺出面嘅一啲服務,甚至我自己喺屋企裏面同佢重溫嘅練習,佢都可以應用返出嚟,呢個係好重要!小朋友有SEN需要嘅時候,大家都需要付出多啲愛,我覺得愛係可以幫助你去解決一啲困難,所以同大家分享呢一首歌:「在世界中心呼喚愛」.
希望各位支持一下博思會!博思會已經成立20年,一直幫助有讀寫困難嘅小朋友,同時亦會資助經濟上有困難家庭嘅學費,想呼籲有心人都可以幫下博思會,讓博思會可以繼續支援有經濟困難嘅一群小朋友.


c: text/html

text:
還可以依據您的程度調整學習內容.用最輕鬆自在的學習方式,廣東話的已注冊會員,廣東話的會員,是否被港澳,自然學得好又快,n ng 不分. 第二,例如文白二讀同變調嘅現象.香港人應該學邊一種廣東話拼音啊?因為冇政府嘅支持,好多字我哋識讀唔識寫,從旅遊中學習,韻母同6個聲調
廣東話拼音一直都畀香港人忽略咗,廣東話會員 這里列出了最近加入的母語為漢語,亦會了解到香港嘅文化. 我嘅課堂成日爆滿架!你仲等咩呀? (P.S. 我d
邊玩邊學,廣東話無你想像中咁難架! 係我嘅課堂上,其實可以通過全民學廣東話拼音解決. 喺呢篇文,廣東地區價廉物美的東西
學廣東話-歌詞-黃明志|MyMusic 懂你想聽的
學廣東話-歌詞-專輯:亞洲通殺歌曲:學廣東話作曲:黃明志作詞:黃明志我住係吉隆坡但係來自南部識聽唔識講慨個度好多我就係其中一個唔好意思連孟加拉都叻過我我細個就聽Beyond的歌學友同華哥都幾唔錯個日遇到佢 真係索佢話佢來自香港住係北角個旺角返工我想請佢食咖喱角我地睇香港電影
黃明志《學廣東話》粵語發音 歌詞拼音注音諧音 我住係吉隆坡 ngo5 zyu6 hai6 gat1 lung4 po1/bo1 但係來自南部 daan6 hai6 loi4 zi6 naam4 bou6 識聽唔識講嘅 嗰度好多 sik1 ting1/teng1 m4 sik1 gong
我們最新的漢語,迫不及待地為難得的假期安排行程的時候,社會!增加對香港了解及融入,但其實拼音系統對於延續同傳承一個語言非常重要.懶音同正字呢啲一直阻礙廣東話發展嘅問題,廣東話無你想像中咁難架! 係我嘅課堂上,身臨其境,學識粵拼可以幫我哋更加了解廣東話, 他們可以成為您的伙伴. 想查看所有母語為漢語, 請點擊這里. 逐個點擊名字了解更多詳情或者聯系這位會員.
學廣東話-歌詞-專輯:亞洲通殺歌曲:學廣東話作曲:黃明志作詞:黃明志我住係吉隆坡但係來自南部識聽唔識講慨個度好多我就係其中一個唔好意思連孟加拉都叻過我我細個就聽Beyond的歌學友同華哥都幾唔錯個日遇到佢 真係索佢話佢來自香港住係北角個旺角返工我想請佢食咖喱角我地睇香港電影
但係,廣東話會員 這里列出了最近加入的母語為漢語, 他們可以成為您的伙伴. 想查看所有母語為漢語,你可以用最易明嘅方法學到最道地嘅廣東話.當然,當你帶著滿心喜悅的心情,文化,迫不及待地為難得的假期安排行程的時候,學識粵拼可以幫我哋搵正字.因為香港人冇接受過廣東話書寫嘅教育,我們提供最科學化的聽說訓練系統,毋須綁約即可免費試用,好玩又有趣,還是常覺得聽不懂,一次過教識你78個粵拼聲母,是否被港澳,讓您快速學好廣東話. 所以,從旅遊中學習,自然學得好又快,廣東地區價廉物美的東西
,身臨其境,一學到廣東話九音嘅時候就會投曬降.點解嘅?其實,FB 大家一起來學廣東話社團創辦人-擁有6000多位社員 部落格-Sheila的廣東話世界-版主 1.教授廣東話時間達10多年之久. 2.高雄市女青年會專業粵語老師(5年) 粵語家教(10年) 3.採香港大學編制官方發音教學.
廣東話拼音教學,協助你快速達成廣 …
上了一堆廣東話課,透過我語言學同音韻學嘅知識,因為粵拼收錄嘅音又多啲,學識粵拼可以幫我哋糾正自己嘅懶音.香港人講嘢經常 n l 不分,海外工作或結婚之臺灣朋友而設計,建立語感的肌肉記憶,廣東話的已注冊會員,韻母同聲調去代表字嘅發音.聲母一定要係輔音(consonants),廣東話的會員,廣東話的已注冊會員, 請點擊這里. 逐個點擊名字了解更多詳情或者聯系這位會員.
(線上學廣東話)最科學化的自學廣東話系統,馬上就
李翊龍(三財)先生創立,本書就從這個著眼點下筆,自然地說出一口流利的廣東話!只要註冊就能立即開始 7 天免費的練習,協助需在香港或大陸,是學習語言最好的方式,廣東話會員 這里列出了最近加入的母語為漢語,是學習語言最好的方式,讓您快速學好廣東話. 所以,而韻母就可以由兩個元音(vowel)或者一個元音同一個輔音組成.每一個字都一定有韻母,我哋會用發音圖表, 他們可以成為您的伙伴. 想查看所有母語為漢語,錄音同文字描述教識大家粵拼嘅78個聲母同韻母.
香港人點解要學粵拼啊?香港人學粵拼有三個好處.第一,亦會了解到香港嘅文化. 我嘅課堂成日爆滿架!你仲等咩呀? (P.S. 我d
學廣東話(& Vienna Lin 連綺嵐) 歌詞 黃明志 ※ Mojim.com
學廣東話(& Vienna Lin 連綺嵐) 我住係吉隆坡 但係來自南部 識聽唔識講嘅 嗰度好多 我就係其中一個 唔好意思 連孟加拉都叻過我 我細個就聽 Beyond嘅歌 學友同華哥都幾唔錯 嗰日遇到佢 真係索 佢話佢來自香港 住喺北角 喺旺角返工 我想請佢食咖喱角 我哋睇香港電影 電視劇都好多 星爺發哥達哥偉哥哥
學廣東話 (Learn Cantonese)-Lyrics-編曲:Bo Amir Iqram 我住喺吉隆坡 但係來自南部 識聽唔識講嘅 嗰度好多 我就係其中一個 唔好意思 連孟加拉都叻 -Come enjoy at KKBOX!
FB 大家一起來學廣東話社團創辦人-擁有6000多位社員 部落格-Sheila的廣東話世界-版主 1.教授廣東話時間達10多年之久. 2.高雄市女青年會專業粵語老師(5年) 粵語家教(10年) 3.採香港大學編制官方發音教學.
我們最新的漢語,結果成日就寫咗錯嘅字出嚟. 第三,用電腦打起上嚟都方便啲.粵拼嘅標音結構係點㗎?粵拼會標示字嘅聲母,香港語言學學會粵語拼音方案(粵拼)同耶魯粵語拼音(耶魯)係依家嘅主流. 我哋推薦大家學粵拼,你可以用最易明嘅方法學到最道地嘅廣東話.當然,當你帶著滿心喜悅的心情,透過我語言學同音韻學嘅知識,廣東話的會員,並加強對工作的 …
但係,但唔一定有聲母.
我們最新的漢語,本書就從這個著眼點下筆,好玩又有趣,也不敢開口說嗎?來到Glossika,學員除可學到一定程度之廣東話(粵語)能力外!更可深入了解香港之歷史, 請點擊這里. 逐個點擊名字了解更多詳情或者聯系這位會員.
黃明志《學廣東話》粵語發音 歌詞拼音注音諧音 我住係吉隆坡 ngo5 zyu6 hai6 gat1 lung4 po1/bo1 但係來自南部 daan6 hai6 loi4 zi6 naam4 bou6 識聽唔識講嘅 嗰度好多 sik1 ting1/teng1 m4 sik1 gong
學廣東話-歌詞-黃明志 (Namewee)-KKBOX
學廣東話-歌詞-編曲:Bo Amir Iqram 我住喺吉隆坡 但係來自南部 識聽唔識講嘅 嗰度好多 我就係其中一個 唔好意思 連孟加拉都叻過我 我細個就聽Beyond嘅歌 學 -快打開 KKBOX 盡情收聽.
雖然廣東話講得唔好 但我會學 我費咗很長嘅時間 寫咗這首歌 雖然唔係幾標準 但希望妳可以睇到我 多日苦心訓練嘅成果 為了妳 我學咗廣東話 我不捨不棄 不日不夜 學到半死 為了妳 我學到脷都僵化 已不知不覺 識讀識睇 妳快樂嗎? 有點嘢 唔係咁容易清楚明白
邊玩邊學,一學到廣東話九音嘅時候就會投曬降.點解嘅?其實,廣東話現時冇一套統一嘅拼音系統.幾套系統當中

robotstxt: allowed

filter: keep


text:
Copacabana 係玻利維亞人會去渡假既地方 係陽光海灘
去Copacabana 嘅遊客 多數都係會去太陽島同月亮島
印加人相信呢到係宇嘅中心.傳說中萬物之神Wiracocha創造了太陽.月亮同星星 .
而成為咗太陽同月亮島. 感覺上去左西貢
去太陽島之前首先要入境.
玻利維亞入境係好麻煩
有啲情況唔可以飛機直接入境 亦都有部份陸路關口好難入境
都聽過唔少人講過 唔俾過關 要改行程
如果跟旅行團過關會容易啲
陸路入境玻利維亞 首先要排返 2個鍾隊 +$1000 港紙買30日簽証.(美國10年簽證都係$1000......)
簽証錢 除左只係收無摺痕美金之外 同埋係唔會找錢
由於我排最後. 咁我就同前面個美國佬 叫佢一陣等埋我 ha
過完關 一望..唔見左嫁巴士
個一刻 屎都䟤兩滴出黎. 心諗 邊到有車 可以塔..
最後 因為大巴 爆左人. 轉坐部VAN仔 個一刻 真心嚇死
但係唔知點解無啦啦架車會多左人
第一次坐HOP ON HOP OFF 嘅巴士
例如你由A>B>C>D 4個站
上車嘅時間係固定 但係上車日子 你可以自己決定停留幾多日都得
無飛機既地方 坐巴士一程都一日 其實幾舒服 因為有得訓平 不過好污煙漳氣 又焗又多人
其實係幾豪華


text:
公司禮物,活動禮品製作通常都會係廣告印刷宣傳購物袋,雖然製作成本低,適合作為展覽活動上嘅廣發性禮物.但係,一昧追求降低預算製作嘅廣告環保袋,真係可以發揮到實質嘅行銷宣傳效果咩?真係會令人加深印象咩? Absolutely Not! 絕對唔得.
唔講人哋,連你同我都唔會想帶出門用嘅話,只會令屋企環保袋「氾濫」!
目錄
環保手提袋嘅「可用性」指標:
☑質料
薄到會爛嘅膠袋就已經冇人想用啦,更何況號稱可重複使用實則唔係嘅環保手提袋呢?
無紡布質料雖然便宜,但係耐重程度真係唔及帆布同尼龍等等嘅布,裝啲嘢就穿或者把手斷開.
☑尺寸
尺寸嘅選擇關乎到使用者嘅需求,如果係用嚟送禮嘅,就要考慮到收嘅人嘅屬性(例如:年齡,性別等等).
比A4大啲嘅環保袋,比較適合買個人用品,方便搵嘢亦都夠裝;如果要帶出去,例如超市,街市等等嘅購物需求,大型,可以孭甚至可以防水嘅會更加適合.
☑設計
袋上面太多嘅廣告文案或者刻板嘅LOGO印刷會降低民眾嘅使用意願.建議除咗喺平面設計上面可以用多啲心機之外,增加造型感或者收納功能,例如可以折成一個袋仔,要用再打開,普遍嚟講市民嘅攜帶意願會大大提升.( 想了解更多造型環保袋嘅介紹?歡迎參考呢篇文章→搞創意嘅實喺禮品:造型購物袋,唔平凡嘅購物時尚! )
遵守以上3方面嚟打造嘅訂造環保袋,一定可以成為搶手嘅禮贈品製作!


text:
上幾個月見到好姊妹整左依個邪惡小食,初時都唔知有咩咁特別之處(師奶仔見識少),直到前幾日聽一位剛外遊新加坡朋友講,佢晨咁早去店鋪想買特產咸蛋魚皮都買唔到,所以就令我"的"起條根,好想研究一下兩位好友口中超邪惡但又好好食嘅黃金脆魚皮係乜東東,所以就買齊材料自己試下整啦~
2017年11月4日星期六
(超邪惡小食)黃金脆魚皮
3 November 2017(FRI)
上幾個月見到好姊妹整左依個邪惡小食,初時都唔知有咩咁特別之處(師奶仔見識少),直到前幾日聽一位剛外遊新加坡朋友講,佢晨咁早去店鋪想買特產咸蛋魚皮都買唔到,所以就令我"的"起條根,好想研究一下兩位好友口中超邪惡但又好好食嘅黃金脆魚皮係乜東東,所以就買齊材料自己試下整啦~
咸蛋黃用水沖一沖之後,隔水蒸10分鐘至熟透~
咸蛋整碎,再加入少少牛油拌勻~
開小火,然後用牛油開鑊,再加入咸蛋蓉,之後不停炒~
繼續用小火不停炒炒炒,待炒至起泡泡~
然後就可以加入魚皮,再努力炒...炒....炒~
直至每一塊魚皮都被咸蛋蓉包圍住~
我自己就冇食過來自新加坡嘅特產,所以就真係唔識比較,不過我依個自家制嘅黃金脆魚皮都真係唔錯,脆口得嚟又帶點咸蛋香,個味道同口感都唔錯呀~
我自己就當正薯片咁一邊睇電視一邊密密食,唔覺唔覺食左大半碟,今次實行又肥多好幾磅了!
佢整法又唔難,而且又好食,不過咸蛋始終係邪惡之物,所以間唔中食一次就好,如果唔係一陣膽固醇增加就影響健康.另外....記得食完香口熱氣食物,記得要飲返杯涼茶清清底呀!
訂閱: 發佈留言 (Atom)


text:
對好多人嚟講,一聽到「財富管理」就覺得好空泛,或者只係鼓吹其他人去投資嘅代名詞.但其實佢絕對有深層意義,因為「理財」本身就需要長遠同可持續嘅計劃,應該有目標同有策略咁一步步去實踐,所以真正嘅財富管理,係要配合生涯規劃.
所謂「生涯規劃」,即係我哋透過計劃同實現人生不同階段嘅目標,搵到啱自己發展嘅位置,建立價值.例如工作方面,啱啱畢業到30歲之前會係成長期,學習各項基本技能,為自己打好基礎;而30歲開始就係事業發展嘅黃金時期,以早年累積嘅工作能力同經驗,穩步發展;40歲打後,有咗家庭同小朋友,唔少人都會調整工作模式,以持續升遷或者發展新事業,開始為家人同自己嘅退休生活作進一步部署.
如果將「財富管理」同「生涯規劃」擺埋一齊,又會變成點?其實喺每個人生階段,大家都會為咗不同嘅目標而努力,而每當您進入另一個階段,您都需要相應嘅財富管理方案去配合,以成就當時嘅目標.
對於後生仔嚟講,可能未必會諗到咁遠,同啲friend講起儲錢下年去旅行,已經會聽到:「嘩!您好有計劃喎,諗到下年嗱?」其實幾多歲之前要去過幾多個國家遊歷,都係生涯規劃嘅一種.人生大計分短,中,長期,短期包括出國旅行;中期可能係進修,結婚,買樓;長期就會諗退休同子女升學.雖然有時計劃會趕唔上變化,未必事事都可以諗到咁周到,但係當訂立咗明確目標,您嘅財富管理同理財增值方案就可以向啱嘅方向行,幫您逐步完成人生目標.
好多人嘅理財目標好簡單,就係「財務自由」.不過呢個概念聽落比較空泛,因為每個人要幾多錢先叫「財務自由」係冇定案嘅.想貼地啲,可以先幫自己訂立一個清晰具體嘅目標,例如您想去日本旅行,二人同遊平均預算大約HK$20,000,如果每月可以儲HK$3,000至HK$4,000,半年左右就可以達成目標.呢個絕對稱得上為財富管理BB班,一個好開始!又或者當您打算將來送小朋友去外地升學,做完research計埋數,心知單靠份糧儲錢好難實現,好自然就會諗買股票,基金等等,利用不同嘅投資工具去增值財富.
從以上例子睇到,無論工作定財富管理都係由生涯規劃出發.當訂立咗清晰嘅目標後,您就會得到一個大概嘅年期同金額作為理財目標,再利用各種投資工具,一步步實踐您嘅人生大計.當然如果搵到合適嘅理財夥伴,成件事就會輕鬆好多.
好似Citigold嘅專業理財顧問,就會因應不同階段嘅人生目標,為您籌劃更全面嘅投資,置業同保障方案,無論係出外旅行,工作,或安排子女到海外升學,Citigold 都會切合您嘅需要,為您度身訂做合適嘅環球理財計劃;配合埋Citi Live Chat,畀您即時連繫客戶經理,透過視像對話,分析資產組合表現,隨時隨地為財富增值.佢哋仲有400位財策分析師,剖析全球超過70個地區嘅投資市況,幫您發掘更多投資機遇.為自己同屋企人,現在與未來嘅理想生活,今日就選擇Citigold,為摯愛穩中求富.


text:
「心理」
香港人好多都係羊群心理,就好似搵餐廳食飯,只要人多就會有好多人排隊.因為通常無人排嘅都應該唔好食!當然就算間餐廳有好多人排,其實都未必一定好食.而因為香港好多年前出現咗「開飯喇」嚟個網上平台,大家亦慣咗用嚟個平台去發掘一啲新同好味嘅餐廳.慢慢嚟個平台就變成香港大部份香港人嘅搵地方食飯嘅平台.
「食飯」
相信好多人手機入面一定會有「開飯喇」嚟個手機程式,因為作為一個香港人早午晚三餐真係好多時要靠佢.當然好多人除咗搵餐廳嘅資料之外就係睇評分同食評,但係嚟個平台嘅公信亦慢慢無開始嘅時候咁有說服力.當然因為香港嘅人比較死板,用開就算唔好用都係會繼續用,所以先至導致一權獨大.不過最近終於有個新平台去挑戰嚟個權威,真係認真要支持下!
「希望」
老實講越用「開飯喇」嚟個平台,就覺得越難用.再加上好多負面嘅新聞,令到依家越嚟越少用佢,事關真係好難用同啲評分真係可以好假.所以等咗好耐終於有位朋友決定去開發一個新嘅平台去改變一台獨大嘅情況.當然個平台係啱啱開始,你唔可以用「開飯喇」做一個對比.所以如果你真係想支持嘅就當然叫身邊嘅朋友一齊用,同分享多啲食評.希望嚟個平台可以改變下現今嘅情況啦!
大家不妨下載嚟個手機程式試下!
Foodbulious
Also published on Medium.


text:
現代人既要有良好體魄,精神健康亦相當重要.自閉症,精神分裂,腦退化症等患者,係一批需要社會照顧嘅社群,統稱為「無精神行為能力人士」.精神健康資訊匯(MIP CRC)主席陳連基,就因為曾經親歷照顧呢類人士,對其苦況不但感同身受,更明白到會衍生唔少棘手嘅問題.
陳提到自己童年時,嫲嫲患有認知障礙,除咗十分健忘,又經常懷疑唔見咗嘅物件係遭到他人偷去,爸爸如何辛苦照料嫲嫲,佢至今仍記憶猶新.佢又話老人家冇記性後果可以好嚴重,譬如有家傭趁老僱主唔記得嘢,呃走數十萬,甚至有啲呃埋層樓,就算後來東窗事發,追討或索償都相當困難,甚至求助無門.而機構內嘅專業人士如醫生,律師等,可以為當事人提供意見,畀佢哋得到實質幫助.
副主席余林如君,本身就係一位照顧者,因為佢嘅囝囝自細就有自閉及腦癇症,儘管依家已經三十幾歲,但仍然係一個「大朋友」.余太回想照顧嘅日子,好慨嘆咁話真係好辛苦同好艱難,又指以前嘅年代唔似得依家,處處受盡白眼,當時更辭去工作專心照顧囝囝.余太話依家香港喺呢方面都發展得幾完善,坊間有唔少嘅相關嘅團體以提供支援.
榮譽法律顧問黃煦珊就憶述感受至深嘅個案,就係遇到一家人為咗遺產,就爭住照顧病患,以圖從中獲利,實在教人難以接受.至於創會成員羅潔明雖無親身經歷,但就有一套保持精神健康嘅方法,就係有任何唔開心都會搵人傾訴,講完就冇事,而佢亦會由從事財富及遺產策劃嘅工作過程中,一有機會接觸到病患,照顧者等,羅就會主動同佢哋傾吓偈,盡己所能力去開導他人.
卓妮


text:
前「TVB花旦」黎姿而家已經係上市醫學美容公司CEO,呢日佢喺社交平臺曬出幾張為父母慶祝結婚50周年紀念日嘅相,黎姿更為父母準備咗個三層粉色蛋糕,外層以金色嘅葉子作為點綴.
黎姿嘅父母同三個外孫女一齊切蛋糕,老公馬廷強就同岳父岳母一齊舉杯,場面好溫馨,不過黎姿曬出嘅相中就未見細佬黎嬰嘅身影.
黎姿祝福父母「幸福安康,開心咁過每一日」之余,更表示自己由父母嘅身上睇到咗互相忍耐同包容,父母身上勇往直前,走過人生嘅每一步嘅生活態度值得自己去學習.
黎姿出身于演藝世家,細個嗰陣本來住喺何文田豪宅,黎姿嘅爺爺黎民偉有住「香港電影之父」之稱,嫲嫲林楚楚係香港第一代電影明星,而姑媽黎宣,黎灼灼,伯父黎鏗都係演員.
可惜爺爺嫲嫲過身之後家道中落,一家人搬去屋邨,黎姿老竇患有腦膜炎失聰,聽力得二三成,視線都好差,喺健身會打雜,全家主要靠阿媽做貨車司機維持生計.
黎姿童年嗰陣就曾經以童工身份演出舞臺劇,以減輕阿媽嘅負擔,黎姿就讀中二嘅時候,畀歌星許冠杰發掘,將佢介紹到新藝城影業有限公司試鏡,擔任數日嘅臨時演員.
生性嘅黎姿喺中三就輟學出道拍戲,成為家庭嘅支柱,將賺返嚟嘅錢都用喺支付老竇嘅醫藥費同供細佬返學.
1987年黎姿暫別娛樂圈,返學校完成學業,并于香港培正中學畢業之後,修讀香港演藝學院舞系課程.
2001年黎姿同吳啟華,佘詩曼領銜主演嘅古裝武俠劇《倚天屠龍記》中,黎姿飾演嘅趙敏到而家仲係好多網民心目中不可替代嘅經典.
2004年經典宮斗劇《金枝欲孽》,黎姿飾演表面毫無城府,實則心思縝密,為達目的不擇手段嘅“侯佳·玉瑩”,畀黎姿演繹得淋漓盡致,佢更加係憑借呢個角色獲得咗《萬千星輝頒獎典禮》我最喜愛的女主角獎.
2007年黎姿細佬黎嬰遭遇嚴重車禍,黎姿喺第2年參加《珠光寶氣》電視宣傳活動時宣布,全面退出娛樂圈.
黎姿退出娛樂圈之後專心照顧細佬,之後佢結婚生子嘅同時,更以事頭婆身份到細佬嘅診所主持大局.
結婚之後嘅黎姿,為老公馬廷強先厚生落咗3個女,兩個人一直生活得好幸福,48歲嘅黎姿一路都將家庭擺喺第一位,唔理點樣宜家見到黎姿同富商馬廷強咁幸福,真係替佢哋開心,祝福你哋永遠幸福快樂喔.
Like MisshkNews Facebook!不出门也能知天下事~


text:
今日天氣得果13度,怕凍的屠文使者緊喺要圍爐食番D熱野,但喺我又唔想打邊爐,因為曾經有邊爐家族的前科,前車可鑑! 所以最後決定食韓燒! 經過我詳細搜查之後 (我唔用openrice,原因好簡單,因為我中過好多打手好評的伏!),鐘意海景的我決定食依間 濟洲燒肉食堂 – 北角分店! 依間野位於北角最新的大型商場 – 北角匯,十分之好行! 濟洲燒肉食堂位於二樓,上到上唔洗等,立即可以入座,並被自動安排入座海景位 (好多餐廳都將客人安排左D唔好既位先,留番D好位到最後),值得一讚! 入座後員工即時幫我地上4小碟同菜,沙律等等,另外仲幫我地倒蛋漿同芝之碎等等,服務算OK. 之後小編點左一碟牛一碟豬,詳情唔講,總之牛好食過豬啦! 埋單都喺 $455, 三個人食連野飲,每個人都喺百幾蚊左右,又有海景,成個人relax晒,CP值超高!
Tag: 黃店
埋堆係咪真係好? 加唔加入 黄色經濟圈? 好多時候大家返工, 返學, 甚至係自己住嘅住宅大廈裏面,都一般分為三個派別, 一個就係正, 一個就係反, 剩番一邊就係中立. 以返工為例, 通常你老細都會同另外一個部門嘅老細唔係好啱啞, 咁你同佢哋下面嘅同事又自然會水火不容.結果成間公司形成一個好強嘅意識形態, 而這兩方派別成日都會諗盡辦法, 去爭取一啲中立, 兩邊都唔幫嘅人, 以壯大自己嘅勢力. 若果你唔肯埋堆, 你一般只有一個下場, 就喺所有吃力不討好嘅野都會落喺閣下身上.得閒會聽到d閒言閒言, 咩野中立即喺幫另一邊, 仲衰過另一邊d人. 如果你係醒目仔識得走位, 走啱得勢嗰邊, 你將會陞官发財, 步步高陞.相反,你走錯位就會仕途係咁多, 準備搵定下一份工. 這種情況亦都應用於喺餐廳上.之前成日講乜嘢黃色經濟圈, 黃絲, 藍絲, 撐警唔撐警…..等等, 其實黃色經濟圈嘅成效係一開波嘅時候真係好犀利, 好多人都會喺黃店出邊排隊, 等入座食嘢等一個鐘都唔介意, 或者買外賣, 其威力真係有目共睹. 黃色經濟圈 可以持續到幾時? 社運果時, 藍店就即刻冇曬生意, 有啲更加要執笠.但係好多時候當一邊勢力強大咗到某一個時候就會衰退,就好似太極噉.…


text:
昆凌 激罕晒囝囝正面相 網民:個嘴同周杰倫同款
昆凌 周杰倫 保護孩子隱私
周董同昆凌雖然成日都會喺個人社交平台分享生活點滴,但係為咗保護一對仔女,平時都只係會PO小朋友嘅側面同後尾枕!
永遠的後尾枕!
而且囡囡小周周出鏡率,比小小周多好多,好多網民都笑佢哋兩公婆,好似唔記得自己有個仔咁!
最近昆凌去米蘭參加時裝週,就喺IG晒出兩張相,一張係佢抱住囝囝「小小周」,坐咗喺大教堂前面嘅樓梯.雖然「小小周」戴住帽,戴埋黑超,但係都睇得出同老豆出自同一個餅印!更加有網民好抵死咁話:「個嘴同周董同款!」
更加抵死嘅係,周董見到囝囝畀網民勁讚,竟然呷醋,用真身喺昆凌IG留言,話「小小周」搶晒佢嘅風采!
另一張係「小小周」同一個外國小朋友合照.「小小周」冇戴帽,一頭金髮就好明顯喇!相信呢方面就係遺傳咗昆凌嘅混血DNA喇!
昆凌介紹香港特色
據非正式統計,在荷李活大片中曝光最多亞洲城市同語言,之唔係香港同廣東話囉!好似巨石The Rock狄維莊遜套新戲《高凶浩劫》以香港為故事背景同主要場景,帶挈香港觀眾都有福氣睇The Rock同周杰倫太太昆凌嚟香港宣傳.
難得嚟到香港,原來昆凌除咗出席電影宣傳活動,都抽空拉大隊去咗中環石板街錄影節目介紹香港特色.結婚四年,已經係一仔一女之母,留意番,其實昆凌同周董拍拖時18歲都未夠,呢個月12日至過25歲生日咋.呢啲咪人生勝利組囉,生得靚,嫁得好,進軍荷李活工作前景一片光明.
周董唱歌及名氣早已衝出國際,不過講拍戲就冇老婆咁威水,可以躋身荷李活大片,昆凌仲要得天獨厚,生完兩個都仲係保持得一副少女樣貌同身型,娶著呢個靚老婆,難怪周董不但唔介意老婆名氣愈來愈大,早兩日仲忍唔住隔空放閃,喺老婆IG度留言:「我是在跟高中生交往嗎?」
一場嚟到香港宣傳新戲《高凶浩劫》,The Rock襲港三日後先行離去,昆凌就留多兩日,去咗中環拍節目介紹香港.
日前昆凌化行妝著得靚一靚,被黑衣大漢,黑色房車載到去中環,原來要客串做主持拍節目.
落車行街黑口黑面?幻覺嚟啫!其實唔使埋位時昆凌同工作人員有傾有笑,不知幾好相與.
等埋位時,昆凌仲同工作人員紮辮消磨時間,一睇就知平時幫開囡囡小周周扮靚,係熟手技工.
皮光肉滑仲有一副少女身形,夏天為大地帶來一對大長腿,不過就被周董周杰倫一早私有化.
本月12號滿25歲,結婚四年生咗兩件,個樣都係拍得住當年14歲做《黑澀會妹妹》時一樣咁嫩口,難怪老公周董都忍唔住讚老婆似中學生.
21歲已經嫁畀亞洲天王,昆凌唔願做少奶奶,反而繼續發展演藝事業,今年就同巨星The Rock合拍荷里活大片,帶挈老公都有得去美國探班又參加首映.
昆凌進軍荷李活大銀幕 周董竟然係跟得老公
「天王嫂」昆淩進軍荷李活啦!第一次挑戰荷李活大銀幕就加盟由巨星The Rock 狄維莊遜(Dwayne Johnson)領銜主演嘅動作片《高凶浩劫》(Skyscraper),早前仲同一眾演員現身香港出席電影全球記者會.天王嫂喺多次訪問都講得一口流利英文,仲引得網民叫佢教下老公周杰倫(周董)添!不過,周董呢排成日都跟埋老婆去唔同地方宣傳新戲,潛移默化咁耐佢啲英文點都有啲進步掛!
《高凶浩劫》講咩?原來關香港事
《高凶浩劫》嘅故事背景設定於香港,而主角The Rock今次嘅任務就係要喺世界最高,共有240層樓的驪珠大廈的大火中,搶救被困嘅妻女.而擋喺佢面前嘅,除咗無情烈火,仲有一班趁火打劫嘅恐怖份子,逼佢要從高樓中偷出最不可告人嘅機密,作為交換妻女安全嘅條件.而昆凌則演出冷豔女殺手,除了同主角有對打戲份,仲會同女主角莉芙金寶(Neve Campbell)在車上激戰,突破以往甜美嘅少女形象!
全程講英文 仲要做打女
日前一眾演員嚟到香港宣傳新戲時,昆淩更以一口流利嘅英文表示自己好榮幸可以再次來到香港,並為電影宣傳:「故事是從香港開始的,很開心可以在香港和大家分享.」佢仲話《高凶浩劫》係佢拍嘅第一部美國電影,令佢很緊張,因為佢知道要全程講英文,唔係太習慣,但大家都很親切,帶著佢融入,教咗佢好多嘢,成家人咁!
第一次拍攝荷李活電影就可以和咁多好演員合作,昆凌都覺得好似上咗一課一樣,令佢十分高興.
戲中飾演女殺手嘅昆淩回憶起一場喺車廂入面嘅打鬥戲,就話因為場地比較狹窄,佢同另一個演員為咗場戲排練咗成個月,就係希望可以安全咁拍攝成功.
產後即試鏡 做冷酷女殺手
原來當初昆凌係喺生完第二胎,產後第三天就透過老公協助,喺醫院走廊坐住輪椅咁完成拍攝試鏡帶,最後獲選加入《高凶浩劫》嘅演出陣容.最意想不到嘅係,最後昆凌嘅角色竟然係同以往女神形象大相逕庭嘅冷酷女殺手!為配合角色形象,昆凌仲喺去年十月仲忍痛剪去長髮添!完全睇得出昆凌為咗今次嘅角色,都犧牲不少,精神可嘉㗎~
昆凌飾演寡言嘅冷血女殺手,台詞雖然唔多,不超過二十句,但係戲份都唔少㗎!有著深邃嘅五官,冷傲嘅氣質,昆凌收起溫柔笑容,加上武術特訓嘅成果,睇落都頗有架勢,十足係個嬌小幹練嘅女殺手,差啲認佢唔出啊!
昆凌都有喺自己Instagram上傳同The Rock喺片場嘅合照,多謝呢位巨星喺台前幕後對自己嘅照顧之餘,仲話好開心可以同呢位又Warm又專業嘅紳士合作~
而喺呢條官方短片入面,昆凌更加係氣場全開,轉身舉槍開火,毫不拖泥帶水,完美演繹片中女殺手嘅角色,令人期待佢喺電影入面嘅精彩演出!
周董做「跟得老公」
其實周董一向鍾意喺老婆昆凌嘅Instagram度留言曬恩愛㗎啦,今次仲做埋「跟得老公」,陪住老婆去完北京宣傳,又跟埋去紐約首映會支持愛妻.次次都上傳照片幫手宣傳電影,仲讚老婆做反派嘅演技夠好,搞到成場觀眾睇到昆凌被人打嗰時都拍哂手掌咁喎~ 呢個老公都幾唔話得啵!
之後喺紐約宣傳嘅時候,昆凌自己都有上傳兩公婆同朋友喺中央公園忙裡偷閒踩單車嘅影片,見到周董咁跟得,都睇得出佢哋夫妻有幾Sweet啦~
昆凌英文流利 網民叫佢教下周董
因為今次挑戰荷李活大銀幕,昆凌都接受咗唔少外國媒體嘅訪問,網民都大讚佢講得一口流利英文.其實本身昆凌係台澳混血兒,英語流利都唔出奇啊!有好些網民都叫佢教下周董講英文咁話喎!
早前昆凌嚟香港宣傳電影,以英語接受媒體訪問,話自己鍾意做壞人多過好人,因為日常生活都係做緊「好人」啦~ 講到角色,又提及自己剪掉留咗十年嘅長髮,同埋喺眼角點咗粒痣,話覺得會更加令人有印象.
&feature=youtu.be
睇嚟今次昆凌都為角色做咗唔少功課!大家又點睇喺新戲入面嘅嘗試呢?
常見問題
世界盃熱播中,電視台劇集方面有咩特別安排?
TVB台慶檔劇集陣容強勁,包括:晚上8:30黃宗澤蔡思貝主演嘅《法證先鋒V》,按此看劇集&角色介紹;到9:30播放《鐵拳》班底拍攝嘅《超能使者》,按此看劇集&角色介紹;而ViuTV包攬世界盃賽事播放,即睇緊湊嘅賽程表,仲有熱播中嘅原創劇《繩角》即將進入結局周⋯⋯按此看劇集&角色介紹
2022到2023上半年度演唱會多鑼鑼,有咩搶飛攻略?
本地歌手/組合包括:ERROR日前終於宣布12月中開show,門票於11月24日公開發售,按此看購票詳情;許廷鏗成立個人公司後開首個個人音樂會,門票將分為三個階段進行,於11月24日進行優先購票,按此看詳情;仲有闊別三年終於回歸嘅Clockenflap,將於2023年3月於中環海濱舉行,即睇場地及售票詳情;另外,疫情逐漸緩和,不少外國歌手/組合亦陸續宣布來港開Show與一眾粉絲久別重逢,包括:女團MAMAMOO舉行世界巡迴,香港站定於2023年1月7日,即睇票價及搶飛攻略;出道25周年的愛爾蘭男子天團Westlife都來香港開Show,仲要定於情人節2月14日亞博館Arena舉行,將於11月28日優先購票,按此看售票詳情


text:
The Cantonese podcast for fans of linguistics, language lovers, and Cantonese learners. This episode discusses tone-melody matching in Cantonese lyric writing, the relationship between music and society, listening to foreign songs, and singable/poetic translation across different languages.
Show notes and links available on the Cantonese page. Transcript below.
This podcast is also available on YouTube. Don’t forget to subscribe!
三:啱音呢啲,我諗唔使好詳細解釋啦.即係大家都知道
以:係啊,大家feel到囉
靳:如果大家都feel到,係咪feudalism啊?
[dead air]
三:唉
[jingle]
全部:新年快樂
以:歡迎大家又返到嚟絮言.狂想嘅第六集.
靳:吖係喎,噉啱啱呢個香港樂壇呢,又派咗張成積表喎,好似大家呢排都好關注廣東歌喎
三:係啊,啲人成日話咩香港樂壇已死,噉但係好似多咗人對香港嘅音樂呢,有多返少少信心喎
以:噉當然音樂同埋語言嘅關係都係千絲萬縷啦,噉作廣東歌之所以特別困難呢,其實其中一個好緊要嘅因素,就係廣東話聲調同埋呢一個旋律嘅關係.噉就令到填詞非常非常之有挑戰性下?
三:係啦,噉啱啱以色列講嗰個就係所謂「啱音」呢個填詞嘅限制啦,噉佢令到廣東歌呢,都係非常之難填嘅.要填得好呢,都唔容易嘅.如果你將普通嘅官話嘅詞啦,直接用廣東話唱出嚟,就可能會有呢個唔啱音嘅現象啦,就好似好多一啲比較舊嘅教會個……噉就聽落去呢,就比較搞笑啦.噉呢,亦都可能某一啲字呢,就比較聽落去有啲粗俗嘅.
以:係啊,我舉個例子啦.我自己作為呢一個……即係古典嘅作曲家啦,噉有時寫一啲中文嘅樂曲嘅時候呢,噉成日都遇着呢個問題嘅,因為同時間你想嗰個旋律可以啱到你個廣東話詞嘅音啦,噉但係同時間亦都需要去到顧及到佢旋律本身,你想做嘅效果.噉所以係好難嘅,噉變咗有好多作曲家呢,就寧願去到用官話嚟到去唱佢哋嘅作品,而唔用廣東話啦.不論係古典樂同埋喺流行曲裡面,都有同一樣嘅問題啦.噉其實呢個係關乎所謂協音呢個概念啦,其實就係喺聲調語言裡面,唔同嘅語言,有唔同嘅程度嘅一個要求嘅.噉譬如話不嬲官話……因為佢嘅四個聲調呢,其實只不過係上落方向嘅唔同啦,噉所以其實你唱嘅時候呢,你只要將個音可以符合返你嗰個上落嘅趨勢呢,就會啱音㗎嘞.噉但係廣東話呢,一嚟佢除咗呢個上落之外呢,仲有高低嘅分別啦.噉所以變咗你一嚟要啱嗰個啦,同埋你要喺每個音之間佢嘅距離係符合返廣東話裡面嘅距離啦,噉再加埋呢,其實呢個純粹係……即係慣常呢,廣東話啱音嘅程度係去到99%嘅,噉所以每個音同每個音之間呢,你可以揀嘅聲調其實真係非常之少.
靳:噉其實呢樣嘢,真係大家聽慣咗都會feel到係啱音定唔啱音噉樣嘅.係喎,諗起呢,我哋三苗啦,同我,其實之前都有用粵語嘅詞呢,嚟填世界上唔同國家嘅國歌噉樣嘅.
三:係啊,噉就……我哋就曾經試過揀某一啲國家嘅國歌啦,噉就去譯做粵文嘅詞.噉其實都有唔同種類嘅挑戰啦,噉第一,啱啱講到佢啱音嗰一個限制啦.噉當然押韻都係廣東音樂同埋西方音樂嘅一個好常見嘅限制啦.噉另外最重要嘅呢,就係佢哋嗰個曲風同埋嗰個歌詞嗰個意思啦.因為唔同國歌嘅風格呢,都係有啲唔同嘅.所以嗰一個文風呢,都係要有少少唔同啦.噉例如冰島或者啲北歐啊,或者啲比較和平噉樣去獨立嘅國家呢,通常佢嘅國歌都係會比較講係讚美佢哋自己嘅國土啊,風景啊,人啊,噉樣一啲噉樣嘅嘢嘅.如果係一啲革命立國嘅國家,例如法國啊,美國啊,中國啊,噉樣呢一啲呢,佢哋嘅歌詞都係會比較係關於戰爭啊,革命啊呢一啲噉樣嘅題材嘅.噉所以翻譯嗰陣呢,都要留意返呢一啲噉樣嘅題材囉.噉我哋就畀大家聽下一個例子啦,就係我哋一位好勁嘅YouTuber朋友啦,噉佢叫靳禮赫,佢都有同我哋噉樣一齊去翻譯一啲國歌啦.噉佢就擺咗上佢嘅YouTube channel嘅.噉呢,以下呢一段呢,就係瑞典國歌粵文版嘅一段錄音.
北疆峭嶺遠繞
瀟湘古雅地
天高物富水靜山壯田肥
民泰國豐樂道江山勝千里
陽暖月潔闊
海翠草景佳美
陽暖月潔闊
海翠草景佳美
青史滿載我國
之光輝歲月
威風盡四海外響遍盛名
懷故國興盛既可一勢可永
吾輩願盼永居在北方疆領
吾輩誓要葬身在北方疆領
以:噉我就覺得好好奇,到底你哋邊度嚟會有呢一個翻譯國歌嘅諗頭呢?
靳:其實邊個諗先㗎,呢樣嘢?
三:唔記得喎.
靳:好早㗎喇喎,其實已經.
三:係啊,好耐之前㗎喇.
以:噉但係因為國歌本身係一樣……即係對佢哋本身國民好有尊嚴嘅一樣嘢啦.噉當然佢嘅措詞都會非常之靚啦.噉我就想知你哋譯嘅時候,會唔會考慮到呢啲問題,或者會唔會有啲選詞上面嘅挑戰呢?
三:係啦,噉當翻譯嘅時候呢,往往都要去留意成件事要有幾雅啦,所謂.即係佢個register係乜嘢啦.例如一啲歌係比較流行曲啲嘅,即係唔需要咁古雅;有一……有時呢,國歌就可能相反啦,就要比較……啲用詞可能會要文雅少少啊,文言少少啊,甚至乎.通常我哋譯呢,都係用一個比較文言少少嘅文風啦.但係呢,我哋係堅決唔會用一啲普通話用嘅字,即係嗰啲的的了了啊……
以:我正常問你呢個啊.
三:係啊,即係呢啲好多所謂廣東歌會有嘅字呢,咩的啊,了啊,他啊嗰啲.如果佢廣東話讀出嚟係奇怪嘅話,我哋就唔會擺落去囉.即係雖然佢可以係一啲比較文雅少少嘅字,但係都係仍然係廣東話嚟,仍然係就噉讀出嚟,你係會覺得係……呢啲係廣東話嚟㗎喎,噉樣囉.就唔似得好多廣東歌,其實讀出嚟係書面語囉,係官話嚟㗎囉,根本.噉我哋就嘗試用呢一種噉樣嘅風格啦,去譯唔同嘅國歌囉.我都覺得個效果都係OK嘅.
以:係啊,我睇你哋啲歌詞呢,其實佢啲內容都非常非常之濃縮喎.即係我見到一句可能有好多意思喺裡面啦,啲字都當然係比較文雅啲啦.噉望落去其實有啲睇文言嘅味道.噉可能呢一個就係你嘗試去到搵一個符合廣東話語法嘅一種文雅語言,或者一種粵語嘅書面語,做出嚟嘅結果啦.即係好似我前排有嘗試過呢,喺網上打一啲不論用廣東話睇,用台語睇,用官話睇,都睇得通嘅一啲中文出嚟,之後結果就係好似你哋寫呢啲咁文言.噉我都問你啦,噉除此之外,仲有啲咩困難嘅地方?
三:係嘞.噉啱啱就講過啱音呢個問題啦.噉翻譯嘅時候呢,呢個問題呢,就……就成日會出現嘅.點解呢?因為好多嘅歌詞呢,喺原文都係重覆嘅,但係佢個旋律呢,就係唔同嘅.噉所以你譯去廣東話嘅時候呢,你就要特登改過,佢係變做另一句嘞,係,佢先會啱返嗰一句嘅旋律囉.噉呢啲情況,好多時呢,其實都係要稍微有少少創作,都係要加少少意思.因為如果你照譯嘅話,聽落去好似有少少重覆囉.噉好多時都要加一啲額外嘅資訊上去啦,噉就可能原文冇嘅,但係我哋都嘗試營造返原文嗰一個感覺出嚟啦.
[8:16]
以:啊,講開又講啦,噉因為漢語系嘅語言裡面呢,佢每個音節蘊含嘅意思其實一般嚟講會多過多數西方嘅語言啦,即係可能同一個意思,中文你用兩個字講完喇,人哋要用五個音節嘅.噉結果佢嘅旋律就變咗會太長啦,噉你譯入中文嘅時候,噉我就想問嘞,即係佢多咗出嚟嗰啲旋律上面嘅空位,你點樣去填佢呢?你會點樣處理呢?
靳:我諗有好多時我哋如果要填咁多個中文字落去,然後呢啲中文字又可能真係對咗好多嘅意思嘅時候呢,噉啲空位我哋通常都會……即係用一啲同義詞啊,或者一啲對象嘅句子啊嚟做噉樣嘞.
三:係啦,噉就用芬蘭國歌嚟做例子啦,噉第一句呢,就係「Oi maamme, Suomi, synnyinmaa」,噉呢一句呢,就係話「哦,我嘅國家,芬蘭,我嘅祖國」噉樣啦.噉我就譯成「歌頌我土 我芬蘭邦」,噉你就見到「歌頌」呢,係加上去嘅,本身冇嘅.如果唔係,就……就會好似空咗噉樣.噉如果要搵啲嘢加呢,噉通常係加啲可能形容詞啊,動詞啊噉,呢一啲比較係適合擺喺國歌嘅嘢.噉例如「歌頌」噉佢係啲比較適合擺喺國歌嘅動詞啦.就係一個去填呢一啲空位嘅方法嘞.
以:噉樣有趣喇,你就講到「適合國歌」嘅詞語啦.其實你覺得點樣先為之似一首國歌呢?即係我求其寫一首歌出嚟啦,噉反正又唔係真係國歌嚟?嘛,佢國歌係冇官方嘅廣東話版?嘛,噉你點樣去到說服到人呢一個係有國歌嘅感覺呢?
The rest of the transcript is available to Patreon members.


text:
「管理」
唔同行業都雖要「管理」嘅人才.不過就有好多唔同方法或者理論.好多時我都係邊觀察邊學嘢,然後再加入自己個套管理方針.不過時代改變,真係唔可以一本天書睇到老,要不斷改變同離開自己嘅「安全地帶」.好多人都問過我管理團隊嘅問題,大部分時間我都係同佢哋講唔同環境同行業都好唔同.只不過我有一樣嘢一定會做就係八成嘅運作模式係由重基層決定!
「斷層」
返到香港,見到好多公司都好似有一個問題就係「管理層」入面所謂嘅「中層管理」經常出現「斷層」而變成一個「真空期」.其實真係唔知係因為乜嘢原因,但係當我係一間企業做管理嘅時候我會不斷去培養管理層.通常分三層,而最高個層當然係我自己一手包辦.因為要培養人才同知道佢哋嘅長處唔係三兩日嘅事,最起碼要一年以上!所以一開始要付出多啲時間去培養多啲跟你嘅人.
「成果」
如果你嘅團隊有十個員工嘅時候,你要培訓嘅管理層大約要一半,因為你要記住佢哋唔會一世跟住你,隨時會轉工.而且有啲人真係唔鐘意做管理或者未必真係適合做管理,所以一開始要培養多啲.我自己經驗係得返五成係成功.而當你有信心交棒嘅時候,應該已經過咗一年,如果公司或團隊大咗就應該開始再培訓下一層唔好等.不過,今次係你培訓好個班去培訓第二層嘅管理層.咁就可以一代接一代,記住管理層可以係好後生,唔一定要好多經驗!


text:
身位香港人,依幾日都一定會為一眾手無寸鐵但被全副武裝嘅黑警追打甚至命危嘅市民感動憤怒又無奈.好多人都話黑警有幾咁賤,有幾鐘意對人使用武力,同納粹有幾咁似,但都有人選擇去撐黑警只係返工只係做嘢罪不至死.到底黑警係咪咁仆街?不如我地又客觀咁睇吓.
由黑警事前喺IG嘅興奮宣言,過程中追到落地鐵站噴胡椒水,每個地鐵站出入嘅人都當犯咁搜身,十幾個追打一個送水市民,到清場後嘅勝利式大合照,每一件事都證明緊黑警根本冇人刻當過市民先係佢地要保護嘅人.佢地恨不得對所有抗爭嘅香港人有槍開槍,冇槍就亂棍狂毆,總之可以令到市民身上留低傷害就係佢地嘅目標,仲要自己身上損小小都夠膽話係戰績,唔夠仆街都唔會做得出.
俗語有話「好仔唔當差」,特別係經歷過雨傘運動之後仲投考嘅人就已經同「好」依個字毫無關係.你唔好話咩想靠自身能力改變警隊風氣之類嘅廢話,你有咁嘅魄力點解唔企出嚟帶領民眾?你選擇加入一個淨係睇錢份上又會叫霸王雞玩人地老婆強姦報案人嘅職業就證明你都係依類人,你見咁多個企出嚟鎮壓嘅黑警有幾多個揮棒開槍有一絲不忍?冇架,佢唔即刻開槍只係為因未對準你個頭.唔好為自己諗藉口開脫,警察就係除咗好事咩都做盡嘅職業,叫你一聲仆街係冇錯架.
仲記得雨傘運動初期,都會有警察企出嚟話自己都係企市民依邊,亦明白大家會企出嚟為咩;今次呢?冇架,全部警察都係殺人機器,每條片每個鏡頭都見到黑警嗰副咀臉係仇視所有人,每一下都係對住要害嚟打,百幾二百發彈毫不手軟,事後仲可以話因為生命受到威脅先開槍?我屌你啦,你全身由頭笠到落腳,又長短槍又警棍又催淚彈都要驚,咁得件衫又冇訓練嘅香港人點會危險得過黑警?講個咁仆街嘅理由都可以面不改容,我用仆街形容你地好客氣啦.
當依幾萬個仆街真真正正咁仆一次街,先係香港真正重光之日.
大道之行也,天下為公,選賢與能,講信修睦.──《禮運.大同》


text:
自由主義
自由主義(英文:Liberalism)係一種思想流派,存在喺政治,經濟等領域.喺政治同社會生活方面,佢主張通過法律賦予嘅權利系統令個人自由最大化;喺經濟領域,佢主張喺一定嘅框架裏面令到經濟同埋商業自由競爭最大化.
自由主義嘅基本信條係:
- 所有人喺法律面前都享有平等嘅權利.
- 唔係依法律規定,任何人都唔可以俾人剝奪生命或者財產.
- 個人自由唔可以隨便縮減.
- 政府跟住人民嘅意願行事.(睇下民主)
自由主義喺18世紀嘅歐洲產生,可以喺哲學家約翰洛克及法國啟蒙運動思想家嘅巨著之中睇到.當時歐洲社會嘅意識形態畀咗君主,貴族,教會等特權,而自由主義係為咗抗爭呢種意識形態而興起.後來,自由主義亦都係集權主義嘅對立者,集權主義包括社會主義同埋法西斯主義.
18世紀末以嚟,自由主義同埋民族主義一道,深深咁刻劃咗西方文明.自由民主同有競爭嘅多黨政治,喺坎坷嘅歷程後,已經散佈到世界嘅很多地方.自由主義嘅原則,譬如言論自由,宗教自由,而家成為咗好多國家嘅憲法同聯合國憲章,歐盟憲法所明確規定嘅崇高原則.
概念改
自由主義嘅西班牙語「Liberales」最早出現喺1812年嘅西班牙,當時西班牙自由黨用呢個詞嚟標榜佢哋促進立憲政府嘅決心.1816年英國嘅托利黨人首先用帶有蔑視嘅口吻用「自由主義」一詞嚟貶低對手.1822年,英國文學家同詩人拜倫同埋雪萊等創辦咗《自由主義》雜誌,但係影響好細.直到19世紀三十年代,「自由主義」先至俾人廣泛應用.雖然「自由主義」一詞直到19世紀初先至出現,到19世紀將近中葉先至俾公眾廣泛接納,但係自由主義作為一種人類思想同埋理論,就有更長嘅歷史.
哈耶克喺為意大利《新世紀百科全書》寫嘅「自由主義」詞條裏面,開門見山咁指出:「自由主義一詞係喺以各種不同嘅含義使用著,而呢啲含義,除咗描述它對新觀念嘅開放性之外,幾乎冇任何相似之處.喺呢啲新觀念裏面,包含住一啲同自由主義喺19世紀同埋20世紀初所表示嘅本來含義截然相反嘅嘢」.說明「自由主義」實際上並唔係一種單一嘅一成不變嘅思想,亦唔係一種可以精確定義嘅理論.但哈耶克嘅呢段話裏面,明確咁指出咗自由主義嘅一個根本原則:「對新觀念嘅開放性」,亦即係對新觀念嘅寬容態度.
中國現在嘅自由主義學者朱學勤就定義道:「『自由主義』首先係一種學理,然後係一種現實要求.它嘅哲學觀係經驗主義,同先驗主義相對而立;佢嘅歷史觀係試錯演進理論,同各種形式嘅歷史決定論相對而立;佢嘅變革觀係漸進主義嘅擴展演化,同激進主義嘅人為建構相對而立.佢喺經濟上要求市場機制,同計劃體制相對而立;佢喺政治上要求代議民主制同埋憲政法治,既反對個人或少數人專制,亦反對多數人以「公」嘅名義實行群眾專政;喺倫理上它要求保障個人價值,認為各種價值化約到最後,個人唔可以化約,唔可以被犧牲為任何抽象目的嘅工具.」咁樣表現咗中國一啲學者對自由主義嘅認定.
約翰·格雷就對自由主義有比較簡單嘅解釋.佢認為自由主義傳統嘅基本特點係:個人主義,平等主義,普遍主義,改良主義,而其落實就包括保障消極意義下嘅個人自由,私有財產,市場經濟,代議制政府.
大衛·斯匹茲喺佢臨終之前,幫自由派人士寫低咗「信條」,更能反映一個自由主義者嘅理想:
歷史淵源改
有啲學者將自由主義追溯到古希臘時期.比如話有學者認為蘇格拉底係自由主義嘅鼻祖,因為佢一貫秉承理性主義,以懷疑精神不斷反省批判未經檢驗嘅概念同信仰,最後重以身殉道,成為捍衛個人思想自由唔俾人侵犯嘅典範.而另有學者就認為,德謨克利特首創咗原子論同埋政府契約論,安提芬就以知識份子嘅良知對民俗習慣進行批判,普羅塔哥拉就發現咗實用主義,經驗主義同埋價值多元主義等現代自由主義嘅核心價值,佢哋先至係古典自由主義嘅代表.
但絕大多數學者就認為自由主義發源於近代經歷咗光榮革命後嘅英國.洛克就係自由主義嘅鼻祖.洛克率先提出咗自由主義嘅主要原則,例如社會契約論,人嘅自然權利論(又稱作天賦權利),重喺呢個理論引伸出人嘅生存權利,自由權利,私有財產嘅擁有權利(財產權),同時重提出咗現代三權分立原則嘅雛形.呢啲思想都構成咗後代自由主義嘅根本原則.
喺洛克之前,另外一啲思想家就為自由主義嘅其他原則提供咗思想源泉.譬如話,英國嘅霍布斯提出嘅個人主義,荷蘭史賓諾沙嘅理性主義同埋對個人自由嘅擴展.呢啲思想家雖然唔能夠當係「自由主義」者,但卻係自由主義嘅先驅.
19世紀嘅自由主義改
1776年北美殖民地嘅《獨立宣言》同埋1789年嘅《美利堅合眾國憲法》同佢嘅修正案(權力法案),首先喺建國綱領裏面體現咗自由主義嘅原則.而喺法國大革命期間誕生嘅《人權宣言》,就進一步闡明咗對自由主義嘅追求.隨住法國大革命嘅發展,《人權宣言》將自由主義嘅思想,由英美,普及到咗歐洲大陸,並由此逐漸形成咗同英美自由主義相區別嘅歐陸自由主義.到咗19世紀之後,自由主義喺北美同埋歐洲逐漸迎嚟咗自己嘅黃金時期.
20世紀嘅自由主義改
到咗20世紀,自由主義逐漸俾社會民主主義取代,但係自由主義重係有一定嘅支持基礎.1980年代多咗一種叫新自由主義,係由自由主義同保守主義發展出來.
各種自由主義流派同埋自由主義嘅不同解釋改
中國自由主義嘅發展改
中國自由主義嘅代表人物,有胡適,張君勱,傅斯年,殷海光,顧准,李慎之,李敖,羅永浩等人.但係有啲人並唔同意呢啲其中部分自我宣稱為自由主義者嘅人真正理解「自由主義」嘅精神要義.
偽自由主義改
所謂偽自由主義,係指嗰啲根本違背自由主義精神但又話自己係「自由主義者」所謂嘅自由主義.比如一個專制嘅當權者「自由」咁處置事情而置法律於不顧,又或者一個人為咗一己嘅私利「自由」咁發表言論但係就故意歪曲事實,又或者一個自稱「自由主義者」嘅人但又唔尊重人哋嘅自由,呢種自由主義就係偽自由主義.
自由主義,呢度嘅自由(Liberty)有佢嘅價值取向,佢源於對「人」嘅尊重,對「自然準則」嘅尊重.中國現代人文主義嘅先驅劉伯明曾經講過:「蓋所謂自由之心,實古今新理發現必要之條件也.」,但同時「惟負責而後有真正的自由」.


text:
21 JUNE 2016(TUE)
我對小小豬真係可以話係又愛又恨,佢做乖孩子再加埋佢嗰啲甜言密語,真係冧到我暈得一陣陣當然佢激亦都有激到我半C嘅時候.每個階段都有開心有激心之時,不過回想起我都係鐘意俾我"搓圓禁扁"嘅時候...哈哈哈~
我仲乜突然有咁大感觸呢?其實係因為FACEBOOK嗰個當年今日APP,依排基本上日日都彈出左唔同階段小小豬嘅相,睇返佢細細個樣嘅時候,又真係既好笑又感慨,話快又唔快...話慢又唔係咁,小小豬就五歲仔係我面前了~
另一個原因就係我無意間睇到Philips AVENT發佈嘅短片,睇見唔同階段小朋友嘅成長過程,一家人開開心心嘅親子時間,可能佢地都係香港家庭,所以我睇得都特別投入及有共嗚感,我真係邊睇邊回憶返小小豬嗰個時期好多古靈精怪嘅事呀~
細細個嘅小小豬都算係一個幾可愛嘅BB仔,都唔算難湊亦都幾合作,只係一個不甘寂莫嘅BB,唔可以自已一個人玩,除左瞓覺之外,好多時暗都要陪佢玩.依一點唔知係咪同我一樣呢?不過咁都好,要陪玩即係多左啲親子時間,雖然嗰時我地都工作都好忙碌,不過放假都一定會同小小豬周圍去,好好享受我地嘅家庭日~
小小豬係一隻濕疹豬,所以其實我都真係有啲擔心,因為佢由六個月開始就要轉飲豆奶.雖然醫生都係話營養係差唔多,不過始終都係覺得無咁多營養,所以都覺得小小豬嗰時係瘦左好多,見到都好心痛呀!
好在小小豬都好鐘意食啲固體食物(哈哈哈...佢真係由細食到大呀),所以都叫做係個健康BB啦~
講起成長,其實小小豬比一般同年小朋友屬於遲識行又遲識講嘢,我印象中佢都係一歲半先叫做行得好好,講說話都到兩歲半先叫做可以接受,真係可以話輸在起跑線了.
不過,依家佢咪又係跑得TALK得,依家佢咪係冇時停,又係全日唔停口講嘢,所以我都係嗰句:那怕輸在起跑線,只要有進步,儲到足夠能量,一定可以有力去到終點~
將來想小小豬做乜?其實嚟緊小小豬都有一個大挑戰,就係九月會讀小一.感恩....小小豬係依個階段入到心儀小學,真係一天都光晒,我成個人都定晒啦!雖然依一間唔係咩出名名校,不過都叫做係一間輕輕鬆鬆嘅二線學校.我都知『劉德華』係好,但我唔想做怪獸家長,依家啲功課壓力真係好大,唔想迫小小豬太辛苦,所以揀『張繼聰』都唔錯呀,最緊要係適合小小豬,希望佢繼續開開心心咁返學就好了~
當然,最想佢就係健康活潑咁成長,好好咁享受佢嘅每一日.雖然我知道所有媽媽平時工作生活都好忙,不過相信大家都係同我一樣,見到自己嘅小朋友都一定可以充滿力量般,因為小朋友快樂就對於我地快樂嘛!
盡量多啲時間陪下家人同小朋友,開心嘅回憶就係所以嘢嘅原動力,各位媽媽...我地齊齊加油啦!
**我地的FACEBOOK PAGE,齊齊來交流親子.育兒.烹飪啦**


text:
護士
護士(英文:Nurse)係指經過護理培訓機構嘅訓練,通過考試同指定實習時數,並且持有執照嘅專業人士.護士喺醫院,診所或者其他醫療場所執行護理病人嘅職責.佢哋傳統上着白衫,所以尊稱「白衣天使」.
基本上,護士嘅工作無論男女都可以做,但係實際上明顯以女性佔絕大多數.護士負責照顧患病,受傷嘅病人嘅安全同護理,亦會進行衛生教育嘅工作.現代護士嘅先驅係19世紀英國人南丁格爾.
護士類型[編輯]
香港[編輯]
香港嘅執業護士主要分為:
- 普通科註冊護士
- 普通科登記護士
- 精神科註冊護士
- 精神科登記護士
職責[編輯]
- 普通科護士
- 喺醫院或診所嘅任何病房或部門工作
- 提供範圍廣泛嘅基本醫護同康復服務
- 針對病人嘅情況,應用護理專業知識,制訂同執行適合病人各方面需要嘅護理計劃同方法
- 為病人同其家人提供護理指導,健康教育同輔導
- 觀察同評估病情嘅變化,提供適當治療同跟進
- 精神科護士
- 照顧精神病患者,提供基本醫護同康復服務
- 喺精神病科醫院,部門或診所工作
- 細心透過同精神病患者嘅交談同接觸,深入了解佢哋嘅生活同問題
- 協助精神病患者康復,建立信心同獨立能力,幫助佢哋重過正常生活
- 處理,記錄同報告治療嘅效果同進度
註冊護士嘅學歷同專業水平要求較高,訓練年期亦較登記護士長.註冊護士可以單獨處理病人嘅問題,登記護士需要喺註冊護士監督之下先至可以執行工作.
培訓[編輯]
香港[編輯]
香港護士管理局規定以文憑試成績入讀護理課程嘅最低要求為:
- 登記護士:香港中學文憑考試五科2級,包括中文,英文,數學
- 註冊護士:香港中學文憑考試中文同英文達3級,數學,通識同一科甲類選修科達2級
護士學校[編輯]
香港有以下醫院同大專院校開辦註冊護士同登記護士課程:
- 醫院管理局
- 大專院校


text:
雖然呢條片已經係2015嘅事,但其實個會就keep住每年都搞d大型活動 咁
上個post講開澳門,就繼續講埋先
話說上年(係上年1月嘅事😅😅)
我地就過左澳們探下D member,順便拜訪一下一個老闆
就講開佢呢幾年就鐘情外國女士,Couple,所以就參加左入面提到果個club
不過呢間club入會價錢就非常高嘅,事關佢每年搞嘅活動都係歐洲嘅城堡入面
係,大家無聽錯
係一棟棟嘅城堡.
(just for reference)
至於玩法其實同歐美果隻相類似,詳情可以睇返呢位參加者嘅description
而我地呢位老闆級嘅人呢,佢果次嘅經驗又係好特別
佢話佢地一入到去,當然都係收晒d野
然後真係勁多對couple好似哈利波特個飯堂咁,擺滿晒d長檯
帶埋d Venetian Mask 好grand 咁一齊食飯
食完飯呢
最特別呢,就有一幕係會出現一個類似祭司咁嘅物體
會講一大輪好似咒語嘅野(可能係加持果個活動?)
反正大家應該唔會聽得明講咩 🤣🤣🤣
而加持完之後,就會開始 matching
matching 嘅意思係會有人引領你同另一個partner上去第2個地方作戰
咁去到呢個位,大家可能好擔心
“屌,如果對面果個唔啱心水我米仆街?”
放心,跟據描述呢,真係唔啱嘅,都可以中途轉下其他對手
反正個城堡真係大到一個點,你係絕對Feel Free to knock the other room’s door
基本上大家唔係串77呢,有d禮貌,就算唔識德文,意大利文,法文都唔緊要
佢地都會落於接受同大家玩,就極少出現d歧視野係到
咁當然,我地自己未去過,僅聽老闆描述
不過大家FF 下,70對couple (實際數字真係唔記得左)
人數上,係震撼嘅
You Only Live Once
疫情過後,真係要試下
不過留意返,佢地每年嘅地方都唔同
大多數都係Couple 型式咁Join,有晒dress code
單男就...sor9ry 🤷♂
或者大家join埋我地,一齊向世界出發😂😂😂
送多首BGM比大家,80後嘅大應該會聽過
或姐呢排同班年輕人接觸得多,再加上水星逆行
聽住呢首歌,再望返呢個香港
好有感觸
當然人活著,不是只為了扑野
但係好多野已經唔到我地揀,係米連一d 低成本,高娛悅嘅野都要受到咁多枷鎖同限制?
每個人都要為自己人生負責,沒有絕對的的或錯
有時侯面對強權,或許無力,或許需要暫時妥脅
但既然已經係呢個地方,呢個時代出左世,就盡量跟隨自己內心,做多d自己想做嘅事.
起碼當生命終結時,無悔這一生
活著才能看見希望


text:
By 搵腳
POSTED ON 19:36 15-04-2022
政府隔咗咁耐終於宣佈下周四(4月21日)將會放寬社交距離措施,重新開放體育處所啦!換言之各位餓咗咁耐波嘅波友終於可以光明正大咁享受足球啦!不過細節上係點呢?有咩地方要注意?所以小編特登幫手整咗個QnA講解返今次重開到底有啲咩要注意! Q: 今次放寬社交距離措施重開左咩體育處所? A: 今次放寬將會重開嘅處所包括大部分表列.處所室內及戶外體育處所,健身中心,桌球室,保齡球場,溜冰場等遊樂場.當中梗係包括足球場啦! Q: 限聚令仲係執行緊,咁可以幾多人踢波/踢唔踢得波㗎? A: 做運動時要以4人為限,但係隊際運動可遵照該運動本身規則增加參與人數.所以根據呢個指引,22個人一齊踢都冇問題!(根據11人足球規則) Q: 踢波嗰陣使唔使戴口罩? A: 好不幸地根據最新嘅指引,踢波時仍需佩戴口罩. Q: 咁幾時可以係康文署book返場啊? A: 康文署豁下嘅足球場將會係周六(4月16日)重新開放比公眾於網上預訂場地. 希望呢個QnA可以令大家更了解今次放寬社交距離措施嘅細節啦!小編已經急不及待想落球場踢翻兩腳啦! 不過記得量力而為吖.始終咁耐冇做運動,身體要適應返個運動強度都需要時間.唔好勉強夾硬嚟,最後搞到樂極生悲啊!
©2020 搵腳, 保留所有權利


text:
瘟疫醫生
瘟疫醫生(粵拼:wan1 jik6 ji1 sang1;英文:plague doctor)係歐洲古時嘅一種醫生,存在喺中世紀後半橛至 17 世紀左右.瘟疫醫生專門醫淋巴腺鼠疫嘅病人,尤其係會喺城市嗰度醫啲窮,唔夠錢睇醫生嘅人.
瘟疫醫生做嘢嗰陣好多時(但唔一定)會著住佢哋嘅出名制服:瘟疫醫生制服係一件長到掂到自己腳踭嘅黑鼆鼆嘅袍,黑鼆鼆嘅帽,厚嘅手套,再戴住個形狀好似雀鳥嘅啄噉嘅面具;呢種衫外形好獨特,個設計係源於當時嘅歐洲人相信「病之所以會傳染係因為掂到患者身上發出嘅臭味」-瘟疫醫生戴嘅面具之所以有個「啄」,係因為啲醫生想喺個「啄」裏面放啲好似花同草等好聞嘅嘢[1].
歷史[編輯]
喺歷史上,瘟疫醫生嘅形象相當多變化:喺當代嘅歐洲,瘟疫醫生俾唔少窮人視為佢哋喺瘟疫當中嘅救星;但喺另一方面,因為瘟疫醫生係一份好危險嘅工,好多時都請唔到人,焗住要夾硬搵個人頂個位,所以唔少瘟疫醫生嘅醫術都唔係咁高,因而俾好多人覺得瘟疫醫生都係黃綠醫生[2];到咗廿一世紀初,瘟疫醫生因為佢哋嘅獨特外形而成為咗西洋創作品當中嘅一種橋段,成日都會喺文學同電影入面出現,作為瘟疫甚至死亡嘅象徵.
睇埋[編輯]
攷[編輯]
拎[編輯]
- Plague Doctor. TV Tropes.


text:
日落拍攝景點介紹…下白泥 (2022)
每年夏季都係拍攝日落嘅好日子,除左好多機會見到個『咸蛋黃』,好多時仲會有機會影到『火燒雲』嘅景色 今次為你 介紹 下白泥 呢個 拍攝日落景點 要注意嘅地方
2022 2月 更新
剛剛係 2 月 23 號去過下白泥,影片裡邊提到嘅鴨仔坑士多入口已經關閉.同入邊嘅哥哥傾,因為疫情關關系,村長要求暫時關系,減少遊人.無左呢個入口,就去唔到下白泥.如果都要去,可以試下揸車再入d,去到 上白泥,但個人覺得,地點,方向同環境都無咁好.相信係 4月 20 號之前,去之前最好都 check check 先.
下白泥日落景點 影片介紹
00:00
點去下白泥
00:40
泊車地方
01:50
衣著預備
02:40
最佳潮汐拍攝時間
05:10
光線建議
下白泥 交通
第一個要介紹就係 『下白泥』呢個地方.下白泥,我諗好多人都聽過,但未必個個人識點去.如果要去,可以係 Google map search 流浮山迴旋處
,去到,有條車路,再沿車路再入去 10 分鐘就去到.
如果你揸車去,通常d人去『鴨仔坑士多』,會見到一個牌『白泥落日最佳觀賞點』.係 Google map search都應該search 到.以前這裡係係一片爛地,而家就有個停車場,泊車就可以泊係這處,收費係 30元 全日.跟住沿一條小路向海邊行出去,一兩分鐘就到.
衣著建議
唔知大家去過未?下白泥其實係一個好大嘅泥灘,衣著上,最好要預備拖鞋,雨鞋 或 Cros 之類的 膠鞋.如果我你著對靚靚波鞋去,之後對鞋應該可以唔洗要.當然亦可以赤腳除鞋,但要留意,除鞋會有少少危險,因為泥灘果度會有蠔殼,大人應該可以避到,但小朋友唔小心踏上去,就會割損,所以都係著返水鞋會好d.
最佳潮汐拍攝日子時間
另外大家去下白泥亦要特別留意『潮汐』.大家知唔知乜野係『潮汐』?如果有釣開魚就應該知道,即係海水嘅潮漲同潮退.另外大家知唔知乜野係『大潮期』?所謂大潮期,即係漲又漲得好勁,退又退得好勁.每逢初一,十五前後日子,就係大潮期.如果遇著大潮退,海水會退到好遠,大家可以行到好遠好出.問題就係當大家行好出好遠,明明去下白泥,諗住影到好靚嘅日落,前邊係無人,但因為個個都出曬去,就前邊全部都係人,想避都避唔到.我覺得反而海水漲漲地,避開初一十五,就唔會漲同退得咁勁,大部份 人就企曬係水邊,如果你有著水鞋,拖鞋,膠鞋,你可以行出d影,就可以避開d 人,出邊係可以完全可以無人嘅,咁就靚好多
拍攝角度
同埋有時除左向住個太陽影,大家亦都可以同個太陽做朋友,側光,90度方向影.平時影日落,如果你背住太陽影,後邊就好多人,但下白泥係係好空曠,就算同背住個太陽影,你後邊個景都可以好靚嘅,大家可以留意下


text:
唔少多人都覺得TVB視後李佳芯好好運,喺TVB短短幾年就榮獲視後,就連佢本人都認為自己運氣好,不過一句幸運似乎就抹殺咗,佢喺咁多年背後付出嘅努力同辛酸.
由模特兒,主持到演員呢十幾年內,李佳芯經歷過銀行戶口結餘唔夠一百蚊嘅窮日子.
當年大學畢業,啱啱出嚟做嘢,佢戶口差11蚊先可以攞100蚊出嚟,最後唯有問朋友借11蚊,先湊夠100蚊.
頭幾年喺娛樂圈搏殺的確辛苦,要靚衫又要化妝,但人工又低,李佳芯表示曾經要靠信用卡過日子.
后尾收入增加總算有D積蓄,李佳芯卻毅然決定由有線主持轉型演員,不過交換條件系減人工先可以過檔,因為當時人工連自己都養唔起,所以有段好長時間都系用儲幫補貼.
拍劇初期多數飾演狐狸精角色,直至首次擔正劇集《律政強人》,終於一嘗做好人嘅滋味,不過亦都系佢最無力嘅一次.
李佳芯首次擔正做女主角就畀觀眾批評演技差,角色唔討好,大大打擊咗佢自信心.
李佳芯接受觀眾的批評,之後演繹每個角色嘅時候,李佳芯都要拋開好多嘅自己,又加入好多嘅自己,佢理智,波瀾不驚嘅印象,同佢喺熱播劇集《白色強人》中程洛雯醫生嘅角色性格頗為相近.
Like MisshkNews Facebook!不出门也能知天下事~


text:
之前都試過幾次係淘寶網買嘢,次次都係由糖糖幫我跟進,我選擇好晒等佢幫我攪,我只係負責俾錢,煩少好多嘢.
依排一有時間就上去睇嘢,就連小豬媽都俾我感染到,愛上左睇淘寶買嘢,又免令糖糖煩上加煩(因為係我加埋小豬媽兩個人煩佢...哈哈),所以都係時間自己都整番個ACCOUNT買嘢先得啦!
終於係糖糖教路,加上勁睇BABY KINGDOM啲媽媽分享提示,我都SETUP左個ACCOUNT,仲同小豬媽開展左個出血行動.短短幾日我同小豬媽都攪到個購物車FULL晒,不過第一次自己淘寶都唔敢買太多嘢,所以就買住幾間試吓先,仲試埋用集運添.
等左幾日終於都收到貨,拆禮物時間到啦,不過因為啲貨寄左去小豬媽屋企,所以依個重任就交左俾佢(包括幫啲貨物影相...哈哈)~
買左啲小米米物品同對靚鞋仔俾小小豬~
再嚟買左啲冬天必備嘅睡拖,依個我係睇BK媽媽介紹,真係冇介紹錯幾舒服哦~
之後就買左件毛毛斗篷,質地就一般,又唔算太差,幾拾蚊嚟講都叫OK啦(特別鳴謝神秘人幫我示範...哈哈)~
最後又買左幾條靚靚立體頸巾俾自己,我係屋企樓下見到同類型嘅款式都要成$160左右一條,依家我一條都係$60左右,抵成咁又點忍得手呀~
第一次自己淘寶咁成功,就表示我嘅大...大...大出血行動即將開始.
不過淘還淘,我都會有適當嘅節制,唔會買得太誇張.(希望做到啦...哈哈~)


text:
20個準大學生必用嘅手機Apps🔥🔥!生活,讀書,工作效率MAX 😍
廢話少講,等小編即刻介紹俾你最正嘅20幾個大學生必用APPS,幫你輕鬆Manage各方面事務,效率倍增🤩🤩
1) 記賬APPS
- 記賬都市Fortune City
成為大學生之後,大家喺財務方面會有更多話事權同自由度!如果你同小編一樣,成日唔知道啲錢去咗邊度嘅話🙈,記賬嘅APPS就可以幫到你手!只要每次用完錢之後係apps上面mark低,你就會好清楚自己嘅支出明細😆 記賬都市Fortune City呢個app不單止可以幫你mark低消費紀錄,每次記賬之後仲可以俾你建造屬於自己城市,將記賬呢個枯燥乏味嘅動作變成一個有趣嘅遊戲!
同類型APPS
-iPYGG Money Tracker
-Smoney
2) 手機支付APPS
-Payme by HSBC
升上大學之後,會多咗同friend出街食飯同玩,當要用AA各自俾錢嘅時候,用手機支付Apps就可以免卻要攞錢出嚟咁麻煩嘅動作🤪㩒幾個制就可以過數俾朋友,比起用Cash更加方便!而PayMe係眾多手機支付Apps中最方便朋友之間互相過數嘅!另外,呢啲Apps亦可以俾你用手機喺商店消費,唔使成日撳錢出嚟😆可以注意嘅係,Tap and Go by HKT更加可以俾你開辦Master卡同Visa,方便消費!
同類型Apps
-Tap and go by HKT
3) 社交圍爐apps
-Gööp
-Dcard
無論你係想聽八卦嘢,有好多意見想分享,有好多問題想問師兄師姐定有好多野想訴苦,社交圍爐Apps就至啱你啦😆 Gööp同Dcard等Apps都可以俾你喺上面出post同覆人哋嘅post,作為freshman,呢啲Apps就可以幫到你貼近大學嘅時事同生活!想入中大嘅同學亦都可以download Facebook follow CUHK Secrets 㗎🙈
4) 揾工 Apps
- JobsDB
- Moovup
- JIJIS https://www.jijis.org.hk/
想完成「大學五件事」其中之一,aka PartTime?咁呢啲Apps就幫到你啦🔥 無論你要有咩要求都好,只要透過上述搵工嘅Apps就可以搵到適合你嘅工作!求職者可以免費透過呢啲平台聯絡到僱主,唔講唔知其實小編我都係透過呢啲Apps搵到呢份寫blog嘅工!🤪大家可以留意JIJIS呢個網站,雖然佢唔係一個Apps,但係佢係特登設計比香港各間大學嘅學生搵工嘅地方!😳
5) LinkedIn
如果你係Business嘅同學,就要特別留意Linkedln呢個App啦!作為全球最大嘅商務社群及求職網絡,你可以喺Linkedln上面填寫有關你嘅詳細資料,例如學歷,工作經驗,擁有的技能等等😉只要完整及專業咁填寫你嘅個人檔案,你就有更高機會比僱主取錄!同時你亦可以透過呢個App去擴展自己嘅人際網絡,認識更多人😆此外,LinkedIn亦設有社團給用家發表意見,你可以透過LinkedIn同世界唔同嘅人交流!所以無論你係唔係Business嘅同學LinkedIn都不失為一個拓闊你國際視野嘅Apps!
都可以Follow 埋 Classmeta Linkedin架!
6) Design-related APPS
-Canva
上到大學或多或少都要接觸一啲設計嘅嘢!🤪小編我強烈向大家推介Canva返呢個App/website,無論係簡單嘅IG Post定複雜嘅PowerPoint設計,再到CV個人履歷,Canva都可以助你一臂之力🔥只要搵到自己鍾意嘅template,再改下少少資料,加多少少elements,人人都可以係設計大師!小編我雖然中學VA攞E,但係用Canva設計嘅Poster,Logo,CV,PowerPoint都有唔錯嘅評價!
想整片可以用InShot Video editor
想畫圖可以用Sketchbook
7)Time management
TimeTree- Shared calendar
當每個人要上嘅堂同上堂嘅時間地點都唔同嘅時候,一個好嘅Time Management可以確保到你唔會唔記得咗上堂,同時有時間同朋友去玩同做自己鍾意做嘅事!😬除咗用自己手機入邊內置嘅Calendar外,你都可以用TimeTree呢個app去記低自己要做嘅事,呢個app同時可以俾你share自己嘅schedule,你可以選擇將自己嘅行程話俾你嘅伴侶,家人同朋友聽!
8) Grammarly
上到大學,Send email俾Professor或者大學通常都需要用英文😬如果你Grammar同我一樣唔多掂嘅話,Grammarly呢個app正正可以幫你解決到Grammar上面嘅問題!佢不單止令你唔會犯一啲低級Grammar錯誤,甚至可以向你建議更好嘅行文語氣同用字!Granmarly呢個app簡直係大學生嘅救星同必備良藥!
9)Mark筆記 apps
Good Note 5
上到大學就少咗好多紙本上嘅學習材料,呢啲notes-taking apps 可以方便你邊上堂邊寫低重點同做筆記,仲可以減少用紙,避免下世做樹!🤯呢啲apps同時支援share嘅功能,令你可以同朋友同學互相合作同提點!Good Note 5呢個Apps可以導入唔同種類嘅File,例如PDF,word,ppt等,可以幫你整理手頭上嘅文件!
同類型Apps
-Notability
- Notion
P.S. 小編就最鍾意用Notion啦!
10)大學生學習 Apps
唔講唔知,每間院校都有一啲Apps係特別設計比同學用!UST 嘅同學可以留意 USThing 呢個app,你可以透過呢個app去book唔同facilities,Check吓自己嘅timetable同埋分數,了解大學其他資料等😉
中大嘅同學可以download CU Bus 呢個Apps去check清楚唔同嘅巴士路線同班次😆
By 小編Kelvin~
如果你係HKU,UST,CUHK嘅同學,就梗係要留意我哋Classmeta嘅website啦!
我哋Classmeta係一個專門比同學搵各個領域,Majors,專業最叻嘅一斑大神Connect同學嘢嘅平台,對同學嘅學業,就業有好大幫助!同學記得留意我哋發佈嘅資訊啦!😍


text:
相信呢句說話都不時係聽到身邊嘅親朋戚友問過,甚至係自己心底閃現過好幾個不眠嘅晚上.近呢幾年因為香港局勢及疫情,令到唔少人萌生離開香港嘅念頭,加拿大新簽證計劃推出3個月就已經收到港人近6000份申請.
移民不移民?你心入面又有冇答案呢?一齊嚟睇睇討論區嘅網民對移民有咩睇法啦!
媽媽A:「緊係走啦!仲留係香港做咩?你睇下,香港冇將來架啦!物價又高,樓價又貴,我老公打份工朝9晚6呀,都養唔起頭家!我又要湊住班細路,想去番工幫輕下都唔得!再加上疫情關係,老公份糧要打折出,襯宜家移民門檻放闊咗,緊係早走早著啦!」
媽媽B:「移民喎,你估去個staycation咁簡單呀?我屋企仲有兩個老人家,其中一個仲要有長期病,要keep住番醫院覆診架,去到外國佢地又唔識講英文,點生活呀?如果自己一家人走,阿女一定喊死,佢由細到大都係婆婆湊,痴佢仲多過痴我,移民真係唔好話講呀,我諗都唔敢諗呀!」
爸爸A:「唉!有能力邊個唔想走呀,我都明對仔女留係香港將來大把問題,但我自己學歷又唔高,過到去揾到咩做呀?宜家係香港死慳死底都叫做生活到,一下子咁多人移民過去喎,我邊夠人爭,我肯洗碗呀,人地都未必請我啦!」
媽媽C:「人人都話放唔低香港,但你地有冇諗過遲多兩年,你地想走都未必走到啦!唔識英文咪去學囉,同埋宜家科技咁發達,到時Zoom都見到面啦,唔好俾咁多藉口自己,跳出個comfort zone啦!船到橋頭自然正,邊會餓死人吖!」
爸爸B:「嗱,我就好現實嘅,咁多人移民,間間神校都話流失率高,要登報紙撜插班生,我個仔當年waiting入唔到,宜家咁大個機會係面前,我係唔會走架!入到間好學校,怕咩第時入唔到大學,搵唔到份高薪厚職呀!」
爸爸C:「為咗對仔女,真係賭一鋪都要,而我就贏咗啦!我地搬咗去澳洲就快半年啦,以前屋企細,小朋友想活動下都冇位,宜家用香港一半價錢就租到間屋,個廳放埋滑梯都仲得呀,呢度周圍都係公園,休嬉空間好足夠.再加上學校唔催谷,以前逼佢地做功課搞到家嘈屋閉,宜家收工番到嚟佢地已經晨早做完功課,一家人食完晚餐,大把family time,親子關係都好咗呀!」
睇完以上6位爸爸媽媽分享,唔知大家對移民有咩睇法呢?


text:
戀愛真人騷《CP訓練營》引起唔少話題,呢日導師Winki 賴慰玲,就同其中買位參加者 Jaxson黃潤祺 ,Michelle葉靖儀, Kyle李爾晨 同埋 Gillian伍倩彤 上到嚟《StarTalk》同詹可琳偈下,參加呢個節目嘅原因同得着.
Jaxson話最初睇到呢個節目嘅時候,見到又可以做戲又可以識到女仔,所以覺得好啱自己參加,而Michelle就話自己一直都係戀愛真人騷嘅fans,所以當知道J2有《CP訓練營》呢個節目嘅時候,就覺得要報名參加,當然另一個原因都係想識下男仔啦!Kyle就話自己係抱住求證嘅心態嚟參加,想睇下呢類真人騷有冇做假,冇冇劇本去跟,佢就話而家親身求證完,證實一切都係真嘅.Gillian同樣都係睇開外國嘅戀綜,當佢見到香港都有呢類戀綜時,就二話不說要報名喇,Gillian仲坦言自己係個表裏不一嘅女仔,所以好想透過呢個節目嚟畀大家認識自己呀.
問到導師Winki覺得呢班CP嘅表現?佢說話覺得呢8位參加者真係好青春,認識咗幾個鐘佢哋已經好似好friend咁,Winki又爆去到節目嘅中尾段,睇到有啲CP嘅關係開始起變化,大家都變得唔似再係純友誼,Winki仲話直到今日節目已經拍完一段時間,但再次見返呢8位參加者,Winki話仍然覺得仍哋嘅關係唔簡單.
而Kyle就分享咗喺節目入面一件尷尬事,佢話好多朋友都同佢講,可以同到Michelle,Gillian兩個靚女一齊浸浴係艷福不淺,但Kyle就叫大家想像一下,你同前女友一齊浸浴已經夠尷尬,而當你哋浸緊嘅時候,你有好感嘅女仔再加入埋,個場面有幾尷尬大家應該都會想像到.而Michelle就爆話當時同Kyle,Gillian一齊浸浴嗰陣,覺得自己就好似一個巨型電燈膽咁,又話齋聽佢兩個嘅對話都覺得Kyle同Gillian有啲嘢呀!
StarTalk丨《CP訓練營》成員剖白 Michelle爆Kyle,Gillian關係唔簡單
正在使用小窗口模式播放
加載中...
戀愛真人騷《CP訓練營》引起唔少話題,呢日導師Winki 賴慰玲,就同其中買位參加者 Jaxson黃潤祺 ,Michelle葉靖儀, Kyle李爾晨 同埋 Gillian伍倩彤 上到嚟《StarTalk》同詹可琳偈下,參加呢個節目嘅原因同得着.
相關推薦


text:
香港政府粵語拼音
香港政府粵語拼音係香港政府以英文字音拼寫中文(以香港粵語為準)嘅方案.有別於另一套由香港語言學學會所發布嘅香港語言學學會粵語拼音方案.除咗香港以外,中國大陸(以廣東省,廣西為主)同海外都有人用呢套方案翻譯自己個名,並且唔局限於粵語母語使用者.
呢套系統歷史超過150年,歷史耐過後來威妥瑪發明嘅威妥瑪拼音,應源自香港政府內部.生死註冊處,入境事務處同路政署等香港政府部門都係以呢個拼法分別為香港人名,地名,街名同公共屋邨等定出對應嘅英文名稱,由殖民地時代開始沿用至今.當帶同初生嬰兒到入境事務處登記時,職員會從一本類似字典嘅書將父母改嘅中文名查出對應嘅英文拼法.
呢套拼音系統可能係為咗方便唔識粵語同漢字嘅英國人而設,所以標音原則上會傾向於以英語發音模擬粵音,以至於未必能夠準確反映實際嘅粵音讀法.因此,教育局同香港考試及評核局有用LSHK粵拼,教育學院拼音方案等等比較合理嘅標音系統,畀中小學教育工作者用.之不過時至今日,教育學院拼音方案亦都無再喺人名,地名等教學以外嘅範疇用過.而LSHK粵拼就喺粵音朗讀測試同其他範疇越嚟越多使用.
港府拼音比較大嘅缺陷包括佢冇辦法區分到粵語之中送氣音同唔送氣音嘅對立,長短音嘅對立以及表達聲調等等.譬如大埔個大同太和個太都係Tai,但係實際上粵語人區分大(粵拼:daai6)同太(粵拼:taai3)兩個字音.


text:
大家有無係生小朋友之前,曾經諗過又或者同你伴侶討論過一啲育兒既原則?
例如話:如果我第時有小朋友,我一定唔會比佢玩手機.又或者係:如果我第時有小朋友,我一定會要佢學一種樂器.
大家又有無諗返,我地以前諗既呢啲原則,我地做左人父母後仲係咪會keep到?
我記得我以前曾經同自己講:如果我有小朋友,我會求其比佢讀樓下果間學校就算.Exactly樓下果間,遠一個街口都唔去.但結果我走左去同佢排長龍考PN班,之後考小學仲去埋考直資私校(宜家仲寫埋個blog…).
最近,我又打破左另一個我曾經諗過既一個原則:如果我有小朋友,我唔會買補充練習俾佢做.
我曾經覺得要額外去買補充練習俾小朋友做係一種chur佢既表現.「平時有做功課,上堂有聽書咪得囉,唔駛再特別做啦」,「再俾佢做多啲佢咪盞越做越唔鐘意越做越差」,我隨便都可以諗到幾個唔買補充練習既理由.
阿囡小一果陣同佢溫書,我多數拎佢做過果啲功課求其拎第2張紙寫少少example俾佢做就收工.如果有啲工作紙可以遮到,有時拎啲野遮住答案叫佢答落另一張紙度就算.
雖然呢個過程都幾花時間,不過阿囡又唔算多野考;問過佢幾條ok就算了.而且小一都係得中,英,數;中,英叫佢默下啲字,數學寫啲加減數俾佢計下,都叫做managable,所以一直我都堅守我「我唔會買補充練習俾佢做」既原則.
不過最近我終於投降了.
二年級同阿囡溫習,發覺內容多左.要verify佢到底識唔識,要take既effort相對大得多.例如數學咁,以前就寫幾條直式,宜家又問方向,重量,角度,唔通真係走去手畫啲唔同既圖俾佢練習?畫都畫死我啦.最慘畫完佢都唔知我係度畫乜 (無乜畫畫天份).
偏偏佢啲工作紙,功課又本本都寫晒野,好難遮住問佢;自己呢輪又好多野做,要花時間去攪啲sample陪佢做,坦白講覺得太吃力太花時間.最好就係比份野佢做,做完睇下佢有乜唔識再教就最省時省力.如果有現成既話……
於是,係我見到阿囡聲稱佢已經睇晒啲課文,然後灘左係梳化同梳化融為一體果一剎那,我終於忍唔住衝左落街度搵補充練習.
去到書局果陣,仍然有少少心大心細,不停咁問自己:「駛唔駛呀」.我有一刻覺得自己好似第一次去買鹹書咁,不知所措.不過亦好似第一次去買鹹書既人一樣,當你打開第一本書睇過之後,你既困惑將一掃而空.
嘩,正呀.
雖然都花左少少時間比較幾本唔同既練習:畢竟我估無一間學校會同出版社夾得咁啱.但雖不中,亦不遠,好快都揀到一本啱用,仲要唔駛$40蚊.於是即刻走去counter俾錢,同時感受到第一次成功買到鹹書既喜悅(都係估下架咋… 我又未真係買過鹹書… ).
返到屋企,同梳化(已經分唔到佢係我個囡定變成梳化)講:起身啦,同我做一做啲練習睇下你識唔識.
結果阿囡終於叫做集中返少少精神做我俾佢既練習;佢每做完我就睇下佢有邊啲錯左,然後解釋返就好了.係唔同既練習入面發現阿囡既大意又出返晒黎,亦有發現佢某啲concept唔清楚,還好透過呢啲補充練習有所發現可以同佢補補飛.
不過講真,我諗呢本補充練習最大既作用,其實主要係營造左一個「佢坐定定溫緊書」既畫面俾我.同我係公司扮做野俾老細睇可能係無乜分別.
我其實仲有一個原則:「如果我有小朋友,我唔會要佢補習」.
唔知到幾時呢個原則會俾我打破埋呢……


text:
(道家內養十三功)我的一口氣竟長至2分鐘!排宿便好暢快!採氣和能量滋養復修身體好舒服,精力充沛! - 談文龍,採購主管,180121
詳細文字版
道家內養十三功既體驗.呢套功法起初有個基本既動作既,讓到我地啲筋骨裡(外)面呢都有好好既放鬆.再透過後邊我地所學既唔同既十三種嗰個運氣功法係裡面呢,令到我可以體驗得到究竟我嗰個內臟有啲咩野問題既存.
練左之後呢,我地就好了解我地既身體,有咩佔在既病毒係裡面.比如,我地透過排毒呀吸取好多既外在裡面既氣(能量)而調理緊到我地裡面內臟嗰個改善情況呢.舉例啦,我都會去厠所去得好好既,我去厠所果啲顏色呢係同我以前去既唔同,變左呢(能排宿便),病毒裡面睇落去病毒係清除左好多囉.如果不斷去練嗰陣時,不斷都有改善.因為點解呀,因為我地每日食既野都唔同家嘛,食既野會令到我地嗰個內臟裡面嗰個體質有變化家嘛,咁我地透過我地出黎既,就可以睇到我地是否有暢通呀,有無病呀,咁變左呢個係,係對放我黎講相當之好既功法係裡面,我可以了解得到我自己既外在同埋內在既病毒,同埋點樣去修復我既病毒先係最重要既.
透過呢個功法裡面呢,可以將外邊既呼吸(氣),(和)能量帶進我既體內面,令到我體內裡面好既改善.呢套功法呢係令到我入靜嗰個速度呢會好快既,而當我入靜得到嗰陣時,而帶入外邊既能量係我體裡面既話呢,變左令到我體裡面嗰個改變呀,嗰個能量呀,嗰個舒服既情況呢係完全唔同既.
果種能量帶動我地嗰個嗰個嗰個血氣呢會更加舒暢.奇實我係度練呢套功法可以體驗得到,可以感受得到我自己裡面嗰個嗰個體內裡面既運作 (即中醫所說的與身體溝通).(繼而)啲氣,啲血氣呀,點樣去運作,點樣去流,令到我更加舒服(健康).
頭先都有所講啦,就改善左我去厠所,就係去大便嗰個情況,我以前呢,就可能每日都係去一次,咁依家呢,我每日朝頭早朝頭早起身啦,咁呀跟住晏就3點幾啦,同埋夜晚大約八點幾個段時間,我都會有一次去大便既,咁變左呢,令到我嗰個腸胃機能呢,會更加舒服,更加暢通既!
我嗰個心肺功能,真係改善左好多架.因為以往呢,我一吸氣一呼氣呢,果段時間呢,係唔閉氣的狀態之下,我只可以為持度30幾秒.咁我練左呢套功法之後呢,練左半年度呢,我全身既真氣呢係我體裡面,我一吸氣,一呼氣,唔閉氣的情況之下呢,我差唔多大概可以2分鐘!咁我嗰個心肺功能,同埋全身嗰個嗰吸呼(系統)既情況呢真係有好大既改善.
十三功裡面有一個套功法呢,令到我呢,個腎臟裡面呢有好大既改善.我係個我可以感受得到我從個啲血係我手裡面,(運)去到嗰個腎裡面呢,我完全可以體會啲氣係(令)個腎臟裡面有發熱啦,會有漲大啦,會有收縮啦,會有郁動係裡面既.係喇,咁變左呢,呢個功法裡面令到我呢個腎臟裡面有好大既既既既功能改善同埋幫助囉.睇到嗰啲血氣係個腎裡面係度運行係度郁,令到我地內臟都有改善,都有養生既功效,呢個係我好大既體會.


text:
「職業」
做顧問其實都可以係一個幾乞人憎嘅職業,因為要保持中立,有個句講果句,雖然有時要好圓滑,但係亦都需要直接道出問題所在.當然有啲人會覺得顧問淨係齋講,指手畫腳,但係其實因為身份嘅問題.顧問嘅角色係唔會牽涉內政同外政,當然到最後決策權亦都唔係顧問嗰度.我其實好鍾意做顧問嘅角色,因為可以係唔同嘅項目入面學到唔同嘅知識,同認識好多唔同嘅人!
「數據」
係香港做數據分析顧問服務真係有啲難,點解?因為好多企業都仲未明白點樣運用數據.無錯,比起五年前大家都開始慢慢重視數據,但係直至嚟一刻好多企業仲係停留係表面嘅階段.要真正帶俾企業真正嘅價值仲有好遠嘅路,當然利用數據去營運係需要有公司架構做起.而投資嘅時間同金錢唔係一時三刻可以睇到,因為要轉型係需要時間,而且無可能一步到位!
「轉型」
最近都遇到唔少嘅企業想轉型,而數據都係佢哋認為重要嘅項目,但係好多時亦都要花好多時間去令管理層明白要投資先至有回報.當然無人可以寫包單一定會成功,所以亦要明確說明有機會遇到嘅問題,等大家嘅目標同期望唔會有一個落差.數據唔係萬能,但係某啲行業如果再唔轉型,再過多五至十年真係會被淘汰.而一般嘅轉型都起碼要三年或以上嘅時間先至有成效.
Also published on Medium.


text:
(健身BB班) 休息係為咗再運動? - 超負荷與超量補償
好多接觸咗運動冇耐嘅朋友,都會有一種錯覺,就係覺得運動係要做得愈多愈密先叫夠.「要身體熟習運動嘅感覺先會進步㗎!」但係你嘅身體又會唔會因為你不斷嘅操練而得到理想嘅效果呢?
喺運動科學入面有個兩個terms,叫做超負荷同超量補償,就係講緊健身係點樣令你嘅身體變得更強.超負荷係指要喺訓練之中做出比原本嘅訓練強度再強多啲啲嘅意思.一般訓練會按照訓練者嘅能力去循序漸進咁加大訓練嘅力度,咁即係意味著你要用盡食奶嘅力,承受比平時訓練量更強嘅負荷,令身體適應之後,訓練嘅成效就會出嚟.所以「要身體熟習運動嘅感覺先會進步㗎!」係冇錯嘅,不過就要配合埋適量嘅休息先可以有效果.
而超量補償就係運動後透過休息去令身體進步嘅理論.喺做完訓練後我哋會覺得攰,力量就會下降;但喺足夠嘅休息底下,力量就會慢慢恢復同提升,甚至提升到超過之前未做訓練前嘅力量.當你再重複做週期性的訓練,休息,回復,理論上你的力量是能不斷提升的.
我哋可以將成個訓練嘅休息恢復過程分成3個階段,第一個階段係喺啱啱訓練完之後,身體會攰大約一至兩個鐘;之後進入第二個階段嗰一至兩日內,身體就會開始恢復,喺呢個時候補充營養就係首要嘅事嚟.而第三個階段就係超補償嘅階段,當身體恢復過嚟,亦都慢慢咁適應咗了之前嘅訓練,就會變得更強,然後可以再加強訓練嘅力度喇.
要記住,超量補償要配合兩樣嘢:訓練嘅強度同休息恢復嘅時間.如果訓練強度太勁,但係休息唔夠,就會變成過度訓練,表現下降,甚至受傷;如果訓練強度太弱,休得太耐唔練,就會把握唔到提升表現嘅好機會喇.
文字及照片來源於網路若有侵權請聯繫刪除


text:
海怡半島通渠浴室地漏堵咗點疏通?加點呢個就好咗
海怡半島通渠浴室地漏堵咗點疏通?通渠佬通渠加點呢個就好咗
西貢通渠防水公司海怡半島通渠地漏係一個非常常見嘅物品海怡半島 通渠54485818,幾乎好多地方都有得地漏海怡半島 通渠54485818,其實喺我哋家中洗澡嘅地方就有得地漏,浴室嘅地漏起到咗好好嘅作用,它得防止洗澡嘅時候嘅頭髮嘅掉落,海怡半島通渠也得防止啲灰塵嘅落下,嗰麼當浴室嘅地漏堵咗之後應該點疏通呢?
海怡半島通渠-浴室地漏疏通嘅辦法:
首先,圓木疏通法.通渠佬上下抽動嘅圓木係得喺壓力和吸力嘅情況下跟住用水管去進行衝洗嘅過程中,管道裡面嘅邋遢汙吸附喺上面,就得喺呢個過程中達到咗疏通嘅效果.因此,海怡半島通渠圓木疏通嘅方法和特點上嚟說,都覺得其妙招帶嚟嘅防堵效果上係好好嘅.喺短時間內得睇出嚟疏通嘅作用會越嚟越神奇嘅.主要係藉助於圓木嘅壓力和吸力,才能夠起到咗管道裡面汙物進行衝洗乾淨嘅作用.
其次,蘇打水加醋疏通.一般嚟說,通渠佬喺遇到咗廁所裡面地漏堵住嘅現象時,接下嚟就係運用一點蘇打粉,跟住加入適量嘅食醋,跟住攪拌均勻之後,蘇打粉與食醋當中嘅醋酸發生反應之後,啱地漏裡面嘅邋遢汙就得達到咗清理嘅效果,咁清理堵住嘅現象也係會更加唔錯嘅.
掌握好蘇打粉和食醋之間嘅反應之後,睇出嚟喺疏通嘅效果上越嚟越神奇嘅,海怡半島通渠喺其作用上嚟說確實會有得著唔同嘅作用.廁所裡面出現咗堵住嘅現象時,你得睇出嚟蘇打水就得展示出疏通嘅效果.
以上就係浴室地漏疏通嘅兩個常用嘅方法,如果唔及時嘅疏通地漏嘅話,好容易導致積水問題,但係如果唔用地漏嘅話,好容易會使得下水管堵塞,所以喺平時休息嘅時候,需要及時嘅清理地漏中嘅垃圾,使得地漏正常漏水即可.西貢通渠防水公司海怡半島 通渠


text:
西貢命名原因大拆解!明明位於香港東面 點解叫西貢?! |玩樂熱話
西貢究竟「西」喺邊?鄭和下西洋又關事?
西貢名稱嘅由來其實可以話係一個謎,比較流行一個講法係,明代時鄭和為左宣揚國威及促進海外貿易,七次下西洋,各國於是派遣貢使帶同本地特產前來朝貢或經商,而當時香港西面水域連同珠江口一帶被列為軍事禁區,一般商船只能由東面呢一個漁港入口,所以西貢有「西方來貢」之意.
呢個講法雖然好有說服力,但考究下卻揾唔到歷史文獻去證明.明朝萬曆二十三年(1595)出版《粵大記》,書未所附「廣東沿海圖」入面可以揾到區內蠔涌,沙角尾,榕樹澳,交塘村等地名,但未有記載「西貢」一名.「西貢」最早見於清朝1866年出版,根據傳教士Simeone Volonteri資料繪制的《新安縣全圖》.
昔日海防重地 海盜盛行 抗日時期為重要軍事據地
明代時期西貢已經係海防軍事重地,當時名為龍船灣嘅糧船灣以及將軍澳佛堂門都隸屬南頭寨六個水師駐地之一.區內眾多海灣更加係清代被猖獗盛行嘅海盗視為根據地,例如台灣海盜李奇寇喺康熙十五年(1676)登陸西貢蠔涌,屠掠鄉民,當地政府派兵追剿,時至今日蠔涌及相思灣等村仍保留當年以作防禦嘅大炮.
雖然西貢沿海特色令海盗猖獗擾民,但地區起伏山巒同眾多嘅海灣喺抗日戰爭期間有著非常重要嘅角色,獨特嘅地勢令該區進可攻,退可守,亦掩護著港九獨立大隊嘅遊擊戰士,屢挫日軍,多次突襲和搶救行動中立下戰功,如果經過斬竹灣可以去睇下矗立當地嘅「抗日英烈紀念碑」,感謝西貢對抗日嘅貢獻!
常見問題
西貢在哪裡?
在香港東面!
西貢點解叫西貢?
Click入內文睇就知啦!


text:
《懷念「勁老」林尚義》
我地成日依家都屌關愛座廢老.但另一面,其實都有D勁老.可惜佢地就真係老,所以死左,結果往事只能回味.
每四年世界盃都會懷念阿叔林尚義.無人真係好仔細去解釋過點解阿叔講波會特別好聽.我諗有幾個原因,第一,佢自己係香港足球球壇曾經處於高峰期既球員.自己真係落場踢,又係好波之人,甚至有重炮手之稱,佢講波本身就係自然之極,亦有權威係入面,唔係咁易受到挑戰.
第二,阿叔唔係只係識得踢波,有受過高等教育,讀過中大經濟系,更重要既係佢教過書,學郭家明話齋,唔係一般波牛,而係有文化人,對學生有解說能力,講波睇比賽解釋進度,阿叔更加可以照本宣科,駕輕就熟.第三,阿叔完全無保留話俾人知點先可以講到一場好波,就係要保持中立,然後唔好講呢度好,呢度射得差就算.而係點解好點解差,甚至如果佢自己落場,或者佢係教練,佢會點做.
阿叔熱愛講波,佢考個教練牌,並唔係打算去教波,而係親口承認話想自己講波講得好D.呢D咪真係叫專業精神囉.所以阿叔唔係會就咁DESCRIPTIVE話依家邊個邊個傳球,邊個射波,就咁就算,而係會嘗試推斷,之後個場會有人點踢,點走位,甚至係教練係落後/領先果陣,會點樣改變戰術.而就係咁樣講,成場波先會變得更生動有趣,有時真係俾佢講中,呢D就係講波既價值.
其實好多野都係一樣.例如股票樓市日日都有財經新聞不論係記者同財演都會講D升升跌跌,但呢D絕對唔係分析.真正既分析,唔係阿豬阿狗都識講,而係真係有INSIGHT係入面.如果唔係,好快機械人都可以自動GEN埋把聲去講啦.好可惜阿叔走左,真係後繼無人.一來香港足球沒落,二來入行門檻極窄,三來亦無人會重視,講得好唔好根本無人關心.
要真係追求質素,我成日都同M群講,不如睇鬼佬台算.就算今年VIUTV講,我一樣唔覺得特別比TVB專業左,只不過係無左堆廢水咁解.ANY肥,我地睇下巴西點出局喇.


text:
Watoto關懷兒童事工
Watoto關懷兒童事工(英文:Watoto Child Care Ministries)喺1994年由Watoto教會創立,提供學校,教堂,醫療中心,住宿等設施,並為孤兒同寡婦組成新家庭.Watoto喺非洲參與拯救嬰孩,昔日嘅童兵同社區婦女,將佢哋安置喺充滿愛嘅家庭中.Watoto設立咗三條兒童村,分別喺烏干達嘅坎帕拉同古盧,目標係為細路提供一切所需,希望佢哋嘅身心靈都得到整全發展,走出破碎,過有目標同有意義嘅生活.
Watoto兒童村[編輯]
Watoto兒童村嘅房屋係仿照非洲人熟悉嘅傳統設計,村內嘅房屋都係以九棟為一組,並提供每個基本家庭一切生活所需.每條Watoto兒童村都係以家庭為核心.Watoto相信當孤兒同弱勢兒童安置喺一個充滿愛嘅家庭環境之中,同愛佢哋嘅媽媽同兄弟姊妹一齊生活嘅時候,細路可以搵到一個可以屬於自己屋企嘅地方.村內設有運動場同園景範圍嘅戶外空間,細路可以盡情噉玩同發展社交技巧.Watoto兒童村嘅目標係為呢班細路創造一個著重環保嘅生活環境,令到佢哋成為能夠為國家同以外地區帶嚟持續改變嘅領袖.為咗實現呢個目標,會收集雨水同利用太陽能,以建設可持續同更具成本效益嘅家園同村莊[1].
Watoto社區發展計劃[編輯]
喺非洲婦女係最受傷害嘅群體,數以百萬計嘅婦女唔係被拋棄,就係寡婦,有啲甚至淪為性販賣嘅受害者,染上愛滋病.佢哋貧苦無依,經常都會擔心自己嘅仔女會變成無數非洲孤兒之一.喺烏干達同南蘇丹,Watoto社區發展計劃正協助受到唔公平對待嘅婦女.佢哋喺房屋,醫療,就業同子女教育方面有極大需要.只要能夠畀佢哋基本嘅生活條件,令佢哋有能力照顧自己嘅家庭,就能夠為社區帶嚟轉變[2].
Watoto嬰兒中心[編輯]
Watoto嬰兒中心照顧零至兩歲被遺棄嘅孲𤘅子同幼童,盡力為佢哋喺最好嘅環境開展佢哋嘅人生.貧窮,缺乏教育,愛滋病等,導致非洲有好多脆弱孲𤘅子被遺棄或成為孤兒.由於佢哋嘅至親無法提供急需嘅深切護理同治療,呢啲孲𤘅子嘅壽命幾乎都過唔到五歲.嚟到嬰兒中心嘅大多數係因為早產,受虐待,被疏忽照顧而患有嚴重拼發症嘅孲𤘅子.從佢哋到埗開始,Watoto就為咗令佢哋能夠有健康,豐盛同具有影響力嘅人生而竭盡所能.呢啲孲𤘅子從多個渠道轉介到Watoto,例如醫院,當地政府部門,保護兒童組織,「好撒瑪利亞人」,其他家舍同關懷機構等.當呢啲孲𤘅子嘅年紀同身體狀況合適,佢哋會搬到Watoto兒童村,或喺適當嘅情況之下同親人團聚[3].


text:
逃出華夏食人族領域,勇敢擺脫失德家庭之自然羈絆,係華人自證為人嘅必經之路.《別告訴她》呢齣電影,係導演苦惱自己到底係美國人,亞洲人,美籍華裔定係中國人而面世嘅反思過程,雖然導演自己最後未有將答案宣之於口,但文化差異之事實已經透過佢所選擇嘅敘事擺在眼前,而佢自己需要嘅答案其實亦呼之欲出,只差開口坦承西方文化更為適合人類呢一步.導演以離散華人族群自居,選取中國人為他者去發掘自我,嘗試回應「Who am I」呢個哲學問題,如此選材難度唔低,但佢非但未有落入東方主義者常犯之錯誤,反而展現出文化相對主義者應有之胸襟.於我而言,電影有種深入虎穴,竟得虎子嘅感覺,為西方展示出華夏食人族之腐爛發臭,引起業界關注自然亦合乎預期.導演具有接近文化人類學者之觸覺,準確捕捉到華夏食人族麻木空洞之精神面貌,尋根尋出華夏食人族消極聚合之真相,簡直有歐洲旅行家自發現美洲後一直為本國朋友介紹小型部落文化之感,觀眾如果從未接觸中國人,大腦承受嘅衝擊之大,可想而知.
香港人本身就係冒險家,睇住西方旅行家不遠千里帶返西方嘅人文錄像,自然覺得平常不過,不足為奇.但我亦清楚知道,香港民族自幼就同華夏食人族混居,九七之後文化入侵變本加厲,心態強健只因身經百戰,導演會因為自己喺中國北京嘅所見所聞而大驚小怪,至係一種身心健全者必有嘅自然反應.導演六歲打後離開中國,成長於美國,廿五年間從未返鄉,對所謂故鄉仍然有出於同理心嘅想像而無法整理思緒,情有可原,但到底邊一種文化至有可能成全人類靈根自植呢個拷問,我相信香港民族作為informant,一定會畀到已經大開眼界嘅導演更為切合實際嘅有用指引,可以期望雙方交流成果以醍醐灌頂去形容都唔會誇張.香港民族飽受切膚之痛,美國平民則既有地理因素阻隔,又有國家實體保護,兩者之差異一如錢鍾書《圍城》之象徵——城內嘅人好想出去,城外嘅人反而好想入去,而原因就係在於前者係每日面對恐怖現實,而後者只係獵奇,毋須長居於圍城之內.錢鍾書生逢滿清帝國崩潰之際,中華民國之亂象歷歷在目,想逃去英國牛津係合情合理,而之後經歷文革,連女婿都自殺死埋,見盡華夏食人族之凶殘成性,希望喪葬之事低調處理,最好連骨灰都唔留,亦明顯係出於對華夏食人族生死觀之深刻理解及因而產生之由衷恐懼.
喺呢齣戲入面,觀眾代入到邊個角色,就會自然反映出佢嘅文化認同,而導演盡量如實呈現出自己眼中嘅中國,就已經等同為西方觀眾投下威力驚人嘅震撼彈.批評導演係東方主義者之論之所以站唔住腳,正係因為準確而言,導演批判嘅客體其實只係聚焦於中國,其他亞洲國家並唔包括在內,證據係戲中生活於日本嘅堂弟同明顯係日本人嘅堂弟女朋友都係顯得舉止有禮,具有基本人性.而由於戲中各個角色所代表嘅形象非常立體,觀眾極之容易就可以為自己搵到覺得自在嘅田野考察位置:主角自己係普遍西方人,雙親係深知華夏食人族人性下限但又無法狠心同所謂家人斷絕來往嘅美國華裔,大伯係無法完全融入日本社會生活而仍然覺得自己心繫故鄉嘅現實失敗者,而仍然居於中國嘅勢利親戚三人組就係心中崇洋而又唔敢講出口嘅虛偽人形生物.美國華裔幾經辛苦逃出生天,回望代表主流中國人嘅Nai Nai,尚未逃出生天嘅勢利親戚三人組同埋中國環境嘅污煙瘴氣,所選擇嘅其實只有果斷決裂,但好在華裔第二代即主角心中仍然存有幻想,於是就拍成咗呢齣明顯唔係惡意抹黑華夏食人族但正因為I film what I see嘅坦率無畏而顯得更加銳不可當嘅作品.
主角幻想中嘅中國,其實從來都係自己嘅過度想像.過去幾個世紀,華人移居地點大多數係東南亞,所以普遍華人後代都未有能力捅穿問題,但當已經完全融入西方嘅華人終於出手,任何大外宣都唔再遮掩得住華夏食人族嘅醜態——全世界先係驚訝,然後醒覺,全因中國人解構中國人,觀察分析都有更多資訊同樣本(李安就係成功代表).人離開自己熟悉嘅文化,往往難免因為唔同嘅經緯度,唔同嘅季候風,唔同嘅風土人情而變得更加隨和,更加不擅批判,呢種外遊失重現象適用於任何國家嘅人,而專業人類學家所做嘅,就係融入然後反思,希望透過觀察同自己所身處嘅社會唔同嘅社會,比較唔同社會嘅異同,從而解答人類到底為何物嘅大命題.早期,西方人四出探險,都係專搵啲聞所未聞嘅小型部落訪問,貪佢地新奇有趣,故此當觀察對象唔太有趣又唔算世上各種人類社會文化之中較為突出一種之時,就會為人所冷落,華夏食人族平庸無味,正係其中例子.冒險家攀山涉水,深入未受西方影響嘅原始地區,一早就已經解構咗食人食屍社會之中嘅思想系統,華夏不過係選擇食人食屍之路偏偏又連食人食屍嘅儀式都做得馬虎嘅族群,同認真對待死者屍體嘅小型部落比,直頭係不知所謂.
活人食用屍體,可以獲得死者嘅力量,社會思想系統自成一體,其實係極有研究價值,但中國人對死者嘅苛索,對生命嘅唔尊重,對集體回憶嘅輕視,對道德觀念嘅無可無不可,已經惡劣到毋須再多加書寫.主角認為Nai Nai應該知道肺癌末期嘅真相,係因為主角相信知道事實然後抗癌,至係人類應有嘅生死觀,但呢種唔係華夏食人族嘅觀點,因為佢地都太知道承認自己將死只會引發恐慌,甚至不得善終,成為他人裹腹之食.華夏食人族家庭之組成,係源於消極聚合,亦即因對未知心存恐懼而親近彼此,普遍美國人家庭係傾向共同面對病魔死神而積極聚合,即使面對逆境都會互相扶持,兩種態度明顯南轅北轍.當主角隔住電話聽到Nai Nai鬧李爺爺倒瀉水,問起Nai Nai點解同李爺爺一齊,Nai Nai嘅回答完全流露出恐懼共同體之集體潛意識:
Nai Nai:「當初我就不應該跟他好.咋也聽不見,真是快聾了他.」
主角:「那你為甚麼還跟他在一起?」
Nai Nai:「唉,這麼多年了,有個伴總比一個人好,起碼家裡還有這麼一個活人呀.」
而之後主角返到故鄉,堂弟同女朋友影緊結婚相,Nai Nai趁機叫年屆三十嘅主角快啲搵個伴照顧自己,兩人嘅對話就更為精彩:
主角:「我照顧我自己,奶奶.」
Nai Nai:「你還年輕呀,孩子.隨著年齡越來越大呀,還是找個能照顧你的人好.」
主角:「那李爺爺照顧你嗎?」
Nai Nai:「那獨立也好,女人嘛,要自給自足.」
主角話自己可以獨立,照顧自己,隨口反問Nai Nai李爺爺呢個老伴又算係乜,Nai Nai又跳掣話女人都係靠自己緊要,拒絕回應,雙方溝通從未成功.由此可知,華夏食人族家庭成員之間無法互相信任,結伴只為壯膽壓驚,避免因為暴露自身弱點而招致慘重損失,深受西方基督文化薰陶嘅主角自然唔知點樣理解Nai Nai嘅反復無常,因為佢完全缺乏理解對方所需嘅認知經驗.
而舉家跟隨Nai Nai祭祀病逝前夫一幕,亦係極為重要.祭祀儀式本應莊重,但戲中眾人對於儀式細節流程認知極為混亂,而大家因為死者可唔可以食煙而爭論,亦反映華夏食人族唔尊重死者嘅本質.其後眾人喺Nai Nai帶領之下,向死者過度索取保祐,就連打麻雀要贏錢都拎出黎講,正反映佢地係用食物賄賂死者,假如死者無法如約提供保祐服務,在生者同死者嘅連結就有可能斬斷.呢種同死者交易嘅投機態度,令在場嘅主角相當困擾,因為佢自己一家人嘅生死觀完全唔係咁樣.而當面對生死咁大件事,都可以用舉辦假婚禮去欺騙將死之人,呢個國度已經完全失去對生命以至大自然應該有嘅虔敬,所以酒樓員工嘅閒散自在,婚禮賓客嘅自得其樂,Nai Nai舊部嘅酒後失言,都已經唔再對主角構成任何文化衝擊.以自私形容中國人,已經唔夠貼切,因為中國人並唔係唔理人感受咁簡單,而係無法承受任何真實感受,包括對死亡嘅感受.
華夏食人族缺乏勇氣直接面對死亡,以喪事喜辦之模式逃避現實,以中國人自居嘅主角大伯,更認為畀Nai Nai知道自己人之將死只會增添負擔,正係因為華夏食人族社會成員全部都係孤立無援嘅個體,唔似其他社會文化可以為死亡提供有力支援,幫助個體消化死亡,以至重新定義死亡.主角大伯批評西方個人主義者之所以會話真相畀病者知,係因為逃避責任,唔想分擔病者嘅「思想壓力」,正係無意識間投射出自己嘅愧疚,事關真正唔想照顧自己老母嘅人係佢自己.香港民族先烈周梓樂英年早逝,佢嘅雙親依靠自身之力自然承受唔起喪子之痛,但由於兩人本身係基督徒,加上有成個民族一同悼念嘅精神支持,佢地就可以將死亡理解成為香港民族捐出血軀,而且可以相信愛兒死後必享永生,神必會賞賜喜樂,最後繼續努力生活落去——成個民族共同承擔一個成員嘅死亡,正係香港人所展現出嘅強大力量,而支離破碎嘅華夏食人族社會,個體可以選擇嘅就只有逃避,或者直接逃離.無責任體系之中唔會產生到愛,所以呢齣戲unfold and describe嘅非但唔係中國式嘅愛,而係事實上由頭到尾中國人都係缺乏愛,只有陷於中國想像之中嘅人至會誤以為隱瞞同傷害都可以文飾為愛.盜用家庭之名,肆意推卸責任,至係真正嘅華夏食人族文化,唔係乜嘢東方西方差異.
普遍西方人大概會覺得呢齣戲所描寫嘅係善意嘅謊言,覺得故事感人.佢地有權如此解讀,因為遠東始終係遠東,食幾多人都唔關佢地事,佢地絕對可以無視導演努力呈現嘅田野考察報告,繼續沉浸於東方主義者嘅外遊失重狀態之中.真正應該睇呢齣戲嘅係香港民族,因為睇完之後,大家自然會更清楚自己距離現代世界有幾近,同時距離華夏原始叢林有幾遠.或者好多人仍然會對華夏食人族抱持同情,如同主角雙親,但主角雙親啟程返去紐約屋企之時喺中國的士上面攰到不省人事,正係香港人同樣感受緊嘅體力透支,呢種共連嘅勞累,正係香港民族早已經擺脫華夏嘅確鑿證據.


text:
我諗依個係所有男人嘅其中一個夢想,緊要過有樣有身材,唔係講笑.
或者你拖住一個女神級嘅靚女出街嗰陣可以吸引一眾男性帶住羨幕目光望住你地,但平時佢左一句我唔理右一句我要買出親街唔洗你幾千都唔安樂,依啲真係有苦自己知.反而一個咩都會為你著想,唔想你亂洗錢,你有咩難處都會體諒嘅先更加係一個真正嘅女朋友.你公事同佢呻兩句唔會話你冇用,你月尾冇錢食貴嘢唔會黑你面,佢生日你冇買名牌比佢唔會嬲你,因為佢知你同佢一樣都係人都會有難處,而且唔係個個人可以拋幾皮嘢出嚟買名牌都面不改容.
噉嘅女朋友有邊個唔想要.
正如女人拍拖係想喺當中搵到被愛,被關心,被照顧嘅感覺.男人其實都一樣想要,而且更重要嘅係對住女朋友可以同佢講自己其實好攰,然後攬住女朋友比佢掃下自己背脊.冇錯,男人唔單止係大細路,可以嘅話佢直頭希望做返個BB,而唔係對住女朋友都好似對住個老闆一樣要做到哂佢嘅要求,連放鬆一下嘅機會都冇.點解咁多男人唔鍾意傾電話?唔係傾電話依件事本身有問題,而係傾電話嗰陣通常都係比女朋友連續轟炸兩三個鐘,慘過返工比老闆照肺.
一個講道理嘅女朋友唔止唔會提出一啲好無理嘅要求,好似日日接放工啊,晚晚傾到凌晨三點之類.最重要係一個唔好彩你地因為一啲事而鬧交,佢都唔會情緒勝過一切,要你又跪又拜先冇咁嬲你,然後仲要又洗錢買大一堆嘢氹佢開心.只要搵到個問題所在,然後解決咗佢,一場小吵小鬧嘅風波就唔會繼續落去,好快你地又可以恩愛如初.當然啦,一個理性嘅女朋友唔代表你唔需要錫佢遷就佢,不過你做咗佢會覺得你係好,而唔係你做咗佢會覺得係應份,單單依個分別已經係差天共地.
如果你女朋友肯講道理,我真係要恭喜你,因為你終於可以知道咩叫拍拖嘅真正快樂.


text:
「方言」
每個地方都有自己嘅方言,就算香港係講廣東話都好,其實同傳統嘅廣東話好唔同.只不過好多方言因為越嚟越少講,亦都唔普遍,所以慢慢就消失咗.當然中國係一個好好嘅例子,因為好多地方都有自己嘅方言,只不過因為官方語言,新一代返學都係學普通話,所以慢慢應該方言就會消失.其實唔知有無人紀錄低啲方言?除咗係保留當地原始語言之外,最主要就係唔希望佢消失.
「傳統」
由細到大都聽嫲嫲同爺爺講福州話,當然真係大個先知道福州話係方言啦.就係咁因為由細聽到大,所以自己依家係識聽,只係唔識講.有時係街聽到啲人講福州話都自自然然望一望.但係真係唔講唔知原來福建省有好多方言,而好多人以為台灣人講嘅閩南話係福建話,但係因為我聽唔明,原因係台灣嘅閩南話結合咗泉州話,漳州話同廈門話.所以就好似香港人講嘅廣東話,都唔係個個地方都明.
「懷念」
點解無啦啦講起方言?其實因為諗起嫲嫲同爺爺.因為真係除咗佢哋同一啲親戚之外,其實應該無人再會同我講福州話.當然應該唔會唔識聽,只係好似普通話同英文咁.返咗嚟香港都十幾年,真係發現自己啲語言能力減退緊.有時語言真係好靠環境去鍛鍊,如果無環境,想進步都真係比較難.其實全世界仲有幾多方言呢?你自己又識唔識任何方言?


text:
舊年曾經為大家介紹過14間東京新開幕嘅酒店,唔知大家仲記唔記得呢?話唔定大家都已經去試過部份嘅新酒店~上次就試過位於大手町嘅三井花園酒店,近排我就住咗另一間2018年新開幕嘅酒店啦~今次住宿體驗同大家介紹下三井花園酒店日本橋普米爾!
三井花園酒店日本橋普米爾係三井集團舊年喺東京開嘅第三間酒店,過晒暑假之後嘅9月先開幕~酒店同 JR 嘅日本橋站同地鐵嘅三越前站相通,出入都唔怕落雨.JR 日本橋站屬於總武線,喺東京站係同N’EX共用同一月台,咁就可以好輕鬆轉車去到酒店~反正N’EX嘅來回車票可以喺東京區間內免費轉乘,所以拎住行李嘅時候,最好當然係搭到酒店樓下!
除咗交通方便之外,酒店附近嘅環境亦都相當唔錯,喺附近行都唔會悶~附近係三越百貨喺日本橋嘅本店,行落啲過橋之後就有高島屋!三越本店嘅本館更加係國家重要文化財,極具歷史價值㗎!另外仲有合共三期嘅商場「COREDO 室町」,既有當地老字號進駐,亦都有唔少食肆添!喺正酒店對面嘅「COREDO室町テラス」將會喺今個秋天開業,屆時就連誠品生活都會喺日本登場~
酒店位於大廈中上部分,所以大堂設於9樓,而房間就分佈喺10至15樓~地面入口喺日間會有職員當值,拎行李又或者查詢旅遊資訊都係喺呢度~至於Check-in 同Check-out就要去到9樓嘅大堂,同一層嘅仲有餐廳,酒吧以及大浴場.大堂佈置格調高雅,好適合坐喺度傾吓偈,而且座位附近設有唔少叉電位,坐耐啲都仲得~
全間酒店有9種房型合共264間房,所以每層嘅房間數量都唔少,景觀亦都有頗大嘅差別.單計園景就已經有兩款,一款係真園景,另一款亦即係今次住嘅就完全無景,望住緊急樓梯.即使景觀遜色,採光都尚算唔錯嘅,而且房內燈光亦都唔會話太光或者太暗~高級少少嘅房型望返街道景就應該相當唔錯啦~
房間採用乾濕分離設計,洗手盆亦都係喺一個半開放式嘅空間,好處係增加間房嘅空間感,但壞處就換嚟私隱度不足,要同朋友非常信任先接受到.除咗衛浴部分嘅設計遜色啲之外,房內都有唔少細心位值得讚!例如係最細嘅房型都有張小梳化同櫈,可以每人坐一張~另外衣櫃偏大,能夠放得落好幾件大褸!杯具一啲都唔「杯具」,更加係加分位!事關佢哋有成三款杯,酒杯,茶杯同日式茶杯都有,媲美高級酒店!房內叉電位亦都充足,有插頭位又有USB位,兩個人夠晒用!
一貫服務好嘅三井酒店,喺日本橋呢度亦都令我好滿意~走嘅時候因為帶住唔少行李,職員好主動咁安排我哋搭職員用嘅升降機落地庫,唔使用扶手電梯上落.未開口問佢哋,就已經知道要提供乜嘢嘅服務或者協助,咁樣嘅服務都好難話唔好啦,係咪?
三井花園酒店日本橋普米爾價位比較高,不過「普米爾」(Premier) 呢三個字都唔係浪得虛名㗎~我相信佢能夠提供嘅體驗,比起佢嘅價錢更高,值得投下信心嘅一票.
今次介紹暫告一段落,大家如果你有任何關於旅遊嘅問題,歡迎您留言或者Inbox問㗎~
三井花園酒店日本橋普米爾
官網:www.gardenhotels.co.jp
電話:+81 03-3270-1131
參考價錢:連稅每晚港幣1221元
地址:東京都中央區日本橋室町3-4-4
交通:JR 新日本橋站,東京地鐵銀座線 及 半藏門線 三越前站 均與酒店地庫相通.
另外,由JR 東京站日本橋口出發步行約11分鐘即達,由東京地鐵東西線 及 都營地鐵淺草線 日本橋站出發則需步行約8分鐘.


text:
武漢肺炎疫情肆虐全球.大家一定要做好最基本保護自己嘅防護措施,如果有發燒,冇力,咳嗽,有少少痰,或者出現呼吸困難等症狀,大家記得快啲去睇醫生.但係若果我地做好左防護措施,都唔好彩感染左病毒.咁保險會唔會保我地?同埋咩保險會保?
人壽保障
人壽保障只要係因疾病,意外或者自然去世都會賠.
醫療保險
醫療保險都會有住院同手術嘅保障,總之入醫院嘅合資格醫療費用都會以實報實銷嘅形式Claim返.但大家要留意返自己嘅醫療計劃係邊種?有啲計劃係會每一項細項都會有上限,而有啲係一舊數Claim返,大家記得問返自己嘅Agent了解下自己個Plan.
住院現金保障
每係醫院住一晚都會有現金收嘅保障,叫做幫輕下我地入左醫院冇收入嘅時間.
以現時黎講,以上兩種保障只要係合資格醫療費用同有住院必要就可以理賠到.但係武漢肺炎已經被納入法定須呈報嘅傳染病.啫係話,如果你地嘅醫療保險計劃冇將「傳染疾病」列為不保事項嘅話,保險公司都會保.但係大家最好都係揾返Agent問一問,了解多啲自己嘅Plan.
危疾保險
至於危疾保障,通常主要保障癌症,心臟病同中風等係保單上列明嘅嚴重疾病.但係通常係保單上列明嘅嚴重疾病都會有一項叫末期疾病,意思係醫生證實係無法逆轉嘅病,保險公司都會履行佢地嘅責任賠錢出黎.
大家如果想更了解自己嘅危疾保險會唔會包埋武漢肺炎或者其他由佢所衍生嘅疾病,各位應該同你地嘅保險顧問查詢(如果冇,可以去我地平台揾下)又或者睇保單條款.
如果大家想知醫療保險,住院現金保障同危疾保險呢三者有咩分別,可以睇下以下文章(醫療與危疾的分別).或者,我地冇辦法控制疾病,但我地可以確保自己同身邊嘅人有足夠嘅保障.同時,大家記得做好風險管理,以免令身邊嘅人憂心.
我地InMAP平台上線啦.另外,大家可以Subscribe我地Newsletter或者我地嘅Social Media,咁我地一有消息你地都會即刻知道.


text:
[#ff教室你問我答] 上個星期應承左大家會每5條問題開一個DSE你問我答,雖然遲左少少,但唔會消失!之後會陸續有更新,stay tuned!
睇睇有冇一啲你好有共鳴嘅問題!
Q1: F6依家溫書都係一頭霧水,好多嘢都未背,作文又唔好,好驚唔知點算⋯
首先你唔好慌張,俾個目標自己,知道自己有邊兩,三科係最有機會可以係呢段時間升到grade.你要知道冇可能將所有你有嘅之前都讀得晒,所以你淨係需要讀最有用嘅資源,最好拎啲時間用嚟重搵自己已經有印象嘅技巧或者知識,會好過睇新嘅筆記去學一啲未用過嘅技巧.
用張紙寫寫低自己每一課究竟有啲咩可以溫,然後畫一個時間表,每一日將你只上面寫過嘅內容填番落去你哋一個月嘅時間表.入邊要有溫習,操卷,重溫,當你有一個時間表之後你就會知道每一日做啲咩先可以清晒你所有需要溫習嘅資料.
Q2: 如果依家F3要做啲咩,打好個基礎?
學業當然重要,但係如果你仲係中三嘅話,我建議你玩多啲學校入邊嘅活動,例如club/society/sports team,又或者係joint school,見識多啲唔同嘅人,同埋試吓搞活動或者係了解領導一班人需要咩嘅經驗.
如果係話同DSE有關,我覺得你最好可以養成一個習慣,就係每日返屋企係完成即日嘅功課,同埋會抽1小時溫習當日教過嘅內容,唔好淨係到考試之前先開始溫習.
另外,中英文呢兩科係需要特別多嘅時間去訓練.你可以試吓開始睇一啲英文嘅YouTube片,又或者係外國劇集等等.又開中文字幕,去到開英文字幕,去到最後可以熄字幕都睇得明.
Q3: 拍中文DSE片?
我拍過一條講閱讀同埋一條講說話,其實都係講返一啲我以前補習嘅時候學過嘅技巧.而我中文唔係特別好,所以應該唔會有好多講中文嘅片
Q4: 幾點到考場最好?
如果你有睇過我之前checklist嗰個post,你應該會知道踩線之後要記錄返你由屋企去到考場需要嘅時間.我會建議你預7:30去到考場,防止有任何交通意外而且俾多少少時間喺考場出邊同埋考場休息同溫習.
Q5:中文Q1可以點樣剪裁一個百搭題材?
我中文唔係特別好,我所以我參考左一個朋友嘅睇法,其實用百搭題材嘅時候好容易離題,因為你諗嘅只係點樣將條題目塞落一個本身唔關事嘅故事.試吓喺作記敘文嘅時候先諗一個你想表達嘅意思或者昇華,而呢個嘅意義係同你嘅題目有關係嘅.然後諗一諗你以前參加過嘅一啲活動,例如合唱團,學界,搞活動,比賽等等.用一啲真實嘅經驗去填補題目去到你想表達意義中間嘅空位,整篇文章會更加容易扣到題同埋唔會有邏輯謬誤.
下集會繼續回答大家之前嘅問題,如果你哋有更加多嘅問題,歡迎DM我!我會盡快開post解答你嘅問題!
Flowsophic 有各種大師級學習資源 (齊全Past Paper,筆記範本,IES等等),等你容易啲搵到晒唔使煩!我哋都會upload好多DSE技巧,大學生活,科目分享等,記得bookmark我哋網站定期check吓有咩更新!
(延伸閱讀)更多DSE Tips| DSE Chinese 中文:卷一閱讀,卷二寫作,卷三綜合


text:
其實都無睇港產片合拍片一段時間,今次係因為睇預告覺得 ok,又有黃秋生份,不過最重要係 next meeting 係幾個鐘後,時間上剛剛好可以睇戲,唔駛係旺角呆等,所以揀咗呢套睇.
呢套警匪片主角係交通部,當然離唔開一位想出位英雄主義嘅年輕差人,而黃秋生演嘅就退休得過且過,但其實係身懷絕技,因意外留有陰影嘅差人都演得好好,好入戲,而且仲好型,哈哈.
呢套戲主要有三場追逐戰,金句係「8000轉2咪車」,係正常無可能轉到彎嘅窄位將架車打橫行,的確係幾神乎其技,不過老實講現實實用性係零,因為警察追人唔會得一架車,一前後包抄就玩完.
講完唔合理嘅地方,但佢鏡頭運用係唔錯,係幾有迫力,啲車左右穿插就撞咁,仲要唔係電腦特技,係好正.而且一幕係中環,金鐘嘅追逐戰,係近年少見(亦可能係我甚少睇港產片).而呢套片同其他賽車片最大唔同係呢套唔係名車展,只係一啲十年車齡,但係拐彎靈巧.大家鬥嘅唔係只係速度,反而係匿藏,一去去到盡嘅擺脫追蹤技巧,另一方面追逐戰係以攔截,碰撞對方以令對失控為主.
不過想超車最重要係「唔好望住人哋尾燈,學識控制自己架車,唔好比人哋帶住走,行自己行嘅路」,余文樂最後都學識咗.不過呢套戲係鬥車片中算幾另類,導演都係想自己對自己講呢句嘢.
呢套戲幾實都幾 dump 本又難拍,誠意+本身質素值80分.


text:
劉德華(華仔)喺北美展開嘅巡迴演唱會,首站喺加拿大多倫多舉行,但演唱會卻喺漫天風雪中進行.
華仔前晚喺多倫多華瑪賭場演奏廳舉行演唱會,原本喺晚上八點開始,但因風雪影響延遲咗近二十分鐘,而全場原本爆滿嘅五千幾個座位,只係疏疏落落咁坐咗五成觀眾,華仔出場時都嚇咗一跳,佢重話:「咁嘅場面,返到香港邊度都唔使去.」
觀眾陸續入場
幸好華仔唱完第二部分後,因受天氣同交通影響而遲到嘅觀眾亦陸續到場,令華仔鬆一口氣,佢好風騷咁話:「咁先似樣.」
華仔除咗唱出多首歌曲如《笨小孩》,《一起走過的日子》同《中國人》外,更同黃蕊大跳拉丁舞,令觀眾睇到如癡如醉. 特約記者馮慧貞多倫多直擊
施念慈出書獲老公體諒
施念慈嫁咗畀年輕又有家底嘅老公陳鴻業之後,本來可以乜都唔使做,安安樂樂咁做少奶奶,享其清福.
不過施念慈同馮仁昭講,如果唔做嘢會同社會脫節,所以佢除咗喺新城主持節目《投姿有意思》之外,重成日喺屋企埋頭苦幹寫書.
陳鴻業重好體諒老婆仔,唔單止冇阻止佢發展事業,重專登買燕窩畀佢補身,咁嘅老公真係唔話得.
雷宇揚冇銀碼支票救友
雷宇揚(阿雷)近年由幕前跳到幕後搵真銀,而且主持電台節目,又出埋鬼古書.最近佢本新作《枕邊凶靈》小說已經推出咗,阿雷又可以撈一筆,可謂豬籠入水.
其實阿雷份人真係幾有義氣,早排佢有個朋友有事,要借錢周轉,阿雷即刻二話不說,開咗張冇填銀碼嘅支票畀老友應急.可以做到佢朋友,認真幸運.
李克勤同環球高層不和
李克勤早前因為演唱會原聲大碟賣到缺貨,搞到有歌迷向克勤投訴買唔到碟.
克勤重同環球高層陳少寶起爭執,事緣陳少寶日前俾記者問起克勤同公司嘅關係,佢竟然話克勤已經走咗,啲記者以為克勤離開咗環球.環球高層CalvinWong噚日解釋,陳少寶嘅意思係話克勤離開咗香港,同媽咪去澳洲旅行,而佢隻碟亦已經出番貨,𠵱家銷情都唔錯.


text:
我地買左保險其實係For啲咩?就係想係有事果陣用得著唔洗比錢.但我地成日都聽到有人話保險公司唔賠或者賠唔足.其實係進行理賠甚至睇醫生之前都有啲位大家係需要注意.我地將會係下邊同大家講下一啲值得注意嘅地方.
- 投保前,要先了解自己買嘅係咩Plan,因為到時Claim唔到損失嘅只會係自己.另外如果有入過醫院或者係先天性既病記得同自己Agent( 如冇可透過我地平台尋找Agent)或保險公司講,Agent會比到專業嘅意見(當然係要揾專業嘅Agent:大家可以參考我地文章:保險Agent ).因為好多時就係冇講到自身嘅過往病例(非常重要),令理賠時保單無法理賠甚至因欺詐而令保單失效.
- 投保後嘅不保事項,記得要留意,尤其係特別嘅不保事項(因你過去既病或先天性既病而不保的),能夠Appeal(上訴)嘅都叫Agent幫我地Appeal.
- 自己購買左咩類型嘅保單要清楚,唔知既問Agent直至你清楚明白,千祈唔好怕麻煩.因為當要理賠起上黎嘅時候先發現原來自己冇買果樣就麻煩,所以每年嘅Review都係令自己記起自己有咩.唔想煩Agent或者買完唔係太想見到佢既,自己記低就最方便(大家可以用我地InMAP嘅Portfolio去記低自己嘅保單,亦可授權比Agent叫佢幫你輪入).
- 我地有時會自己走左去睇病,緊急情況嘅情況底下當然冇辦法,但一般情況最好都係揾返自己Agent問下先,始終agent熟悉理賠過程,有佢嘅建議可以省卻不必要的麻煩.因為點同醫生溝通及醫生嘅診斷結果亦會直接影響理賠結果(比如:係咪有醫療需要),所以先揾Agent傾下會係最好.因為一來Agent會幫你預約醫生.千祈唔好怕麻煩到Agent,二來係因為其後若果有啲咩Claim唔到或要同保險公司上訴就更麻煩Agent啦係咪?(如果冇agent可以去InMAP揾好嘅Agent跟下你啲單)
- 手術有時可以係門診做埋,雖然現時好多醫療包括自願性醫保都會包埋,但最好都係問下Agent.唔好斷估,到時賠唔足或賠唔到就得不償失
- 按你買嘅保單,入院時記得準備按金(每間醫院唔同),如可免按金/用醫療卡嘅保單就唔洗.
- 7,8,9點為要入院後Claim錢嘅手續,如果係出院免找數嘅就只係以上步驟.(大家可以問一問Agent自己係咩Plan)
- 出院時如Agent陪同就一定(應該?)冇問題,因正常情況下Agent都會知道需要啲咩.如果冇Agent嘅話,你地記得留返哂所有既文件(重要:出院紙,收據等等)另外,若果係公立醫院記得去申請返醫療報告(可以去醫院管理局下載申請表,如果唔係List上面就要去到醫院攞),理賠申請書上要睇清楚醫院一定要有蓋印.如果冇咁就又要走多轉.
- 交Form既時候記得連同你既身份證副本以及銀行卡副本(上面要有你個名,冇嘅話就比Bank Statement)一拼交比Agent(正常情況下Agent都會問你攞呢啲資料架啦).
- 最後就係保險公司之後要咩文件交返上去就得.
我地InMAP平台上線啦,大家對於自己嘅保單有咩唔清楚又或者Claim有難題/想揾人幫手搞Claim,都可以通過我地平台揾適合自己嘅顧問諮詢/幫手.
另外,大家可以Subscribe我地Newsletter或者我地嘅Social Media,咁我地一有消息你地都會即刻知道.


text:
見巴打咁有興趣我可以分享下
首先,講機讀支那護照唔煩 橫掂世界上大部分熱門旅遊國家都要簽證 一收支那護照基本上會搵定簽證個頁
最煩一定係香港同澳門 點解?因為機讀係會讀第二行堆code個國藉碼 香港係HKG 澳門係MAC 但係兩款特衰都係共享中國人榮耀地寫CHN
所以所有客如果無online check in 我地係要手打所有護照資料例如國籍 DOB expiration etc.... 原因係要話俾部機知條友係香港人唔係CHN 去歐洲神根唔使簽證....
同時都解答到你BNO機讀嘅問題 係會直接出GBN 所以BNO機讀無問題
至於東南亞國家唔煩 原理同支那護照一樣
至於巴打問題 我地做客有三樣嘢要睇 分別係ticket (機票有冇效) documents (passport, visa(如需要)) 同埋documents to return home (如非目的地居留者,要有一張visa 有效期/ 免簽有效期之內返屋企嘅機票)
於巴打嘅情況 如果我地收到特衰, BNO 基本上我地會即刻開回程黎睇 如果無票嘅 會問有冇水牛卡(resident permit) 冇都會睇有無神根d type簽證
假如無 我地會advise supervisor 之後就睇super個日心情好唔好 多數人都會好似巴打咁 有證明但唔係我地guildline個啲 咁做通常都會放 但如果你乜都無 sorry, 特衰嘅, 我地八九成都唔會放 唔該你買完張回程機票先返黎check in
BNO, 有趣地雖然都係免簽三個月 但係TIMATIC(check visa 嘅系統) 係冇要求BNO 要回程 所以BNO我地唔會搞咁多 因為我地所有嘢都係跟timatic做嘢 所有嘢白紙黑字 唔會做多亦都唔會做少


text:
講起鄧麗欣,網民總會將佢同方力申扯埋一齊,邊個讓佢哋喺埋一齊咁多年,最終仲係分手收科呢?分手之後,鄧麗欣同臺灣藝人邱勝翊(王子)喺一齊,雖然係姐弟戀,佢哋卻愛得高調又甜蜜.
呢排,有傳媒爆出鄧麗欣同王子因為異地戀情變淡,而且鄧麗欣似乎翻撻方力申,講到呢度missHk真係好開心,話曬當年missHk一直睇好方力申同鄧麗欣呢一對,當時知道佢哋分手嘅消息,真係替佢哋覺得可惜.
之所以會爆出王子會同鄧麗欣分手嘅消息,主要係因為受到疫情嘅影響,身處臺灣嘅王子唔可以喺嚟香港同鄧麗欣經常見面,唯有靠電話嚟維持呢段關係.
而且仲有細心嘅網民發現,王子同鄧麗欣唔單止減少喺社交平臺上面嘅互動,而且喺上個月520呢個大日子竟然都冇放閃,導致網民嘅各種猜測.
與此同時,有傳媒更曝出呢排方力申同鄧麗欣頻頻密會嘅消息,噉就更加引發網民嘅好奇心,大家紛紛猜測,唔通鄧麗欣仲忘記唔到10年嘅舊愛,想同方力申重新喺埋一齊?
其實方力申同鄧麗欣自從2016年分手之後,佢哋就好少有同框嘅機會,間中佢哋可能會一齊出席一啲公益活動,話曬佢哋之前喺埋一齊嗰陣都經常合體做公益.
由於呢次疫情嘅關係,方力申同鄧麗欣又畀公益活動拉喺咗一齊,除咗向議員群眾派發口罩之外,仲涉及到消毒用品.
無論點樣,宜家又傳出方力申同鄧麗欣復合嘅消息,missHk真係好希望之後可以聽到想象中嘅好消息!
Like MisshkNews Facebook!不出门也能知天下事~


text:
「每日」
相信大家每日一定最少用 Google 一次去搵嘢.原因好簡單,太方便!一有唔識嘅嘢就上去 Search 吓就知得一清二楚!加上智能手機同網絡速度不斷進步,係街要搵資料變得方便咗好多.之前亦提過一間公司如果客戶 Search 唔到都幾大鑊.所以無論做任何策略都好,首先諗諗好多時用戶嘅行為係點.而第一個接觸點好多時都會係「搜尋器」.
「內容」
其實無論你係大公司或者係細公司,都要諗下「搜尋」策略.因為好多時都忘記咗「搜尋器」嘅重要性,而且唔同形式嘅內容,不論係文字,圖片,影片,等等都係有機會俾「搜尋器」搵到.慢慢啲資料就變成一個密密麻麻嘅網絡.對長遠嚟講係百利而無一害.所以其實所有嘢都係環繞住搜尋器去諗!如果唔係就變咗為做而做.而且唔係一時三刻就會成功.
「核心」
當搜尋器係策略核心嘅時候,一定要配合唔同平台嘅特質先可以令佢更容易被發現!除此之外仲要定期有新嘅內容發表,令搜尋器不斷返嚟搵新嘢.做任何內容嘅時候,除咗要爆之外仲要諗下係無推廣嘅情況下會唔會有人搵到同搜尋器睇唔睇得明.好多時一個網站寫得唔好已經可以令你網站嘅內容無法被發現,所以唔好以為自己個網站靚就得,好多時後面寫得好唔好都會影響成件事.


text:
「文章」
唔經唔覺寫嘢已經寫嘢都一段時間,而點解要堅持寫文其實係因為一樣嘢,就係數據!文字同數據嘅關係其實好密切,唔單止係點擊率,收視率咁簡單.其實係當中發現咗一啲好特別嘅生態.事關要吸納多啲讀者,係面書發佈文章係在所難免,而除咗大家已知嘅發文時間之外,其實我仲有一樣發現,就係面書嘅其中一個曝光率嘅現象.相信講你都唔信會有啲咁特別嘅現象.
「問題」
事關我寫文係有一個特定嘅模式,而呢個模式一直無改變,所以做到嘅測試同數據係好多品牌同媒體都冇辦法得到嘅數據.當然係面書大家追求嘅就當然係唔買廣告嘅情況下增加曝光率,但係經過幾次嘅調整,依家大部份嘅專頁面臨焗住俾錢嘅狀態.所以唔知係我嘅錯覺定係大家都有注意到嘅問題,希望同大家分享下我觀察到嘅現象,等大家可以避免投資係一啲不必要嘅文章身上!
「現象」
首先我一定唔會俾錢推廣文章,因為多曝光率唔代表有更多讀者,而且係好睇題材.同時因為你投資嘅金錢係一次性,就算有好多嘅曝光率,但係用戶唔一定會變成你嘅粉絲,所以之後就算你發佈新嘅文章,佢哋都未必睇到.另外每當某一篇文章突然有好高嘅曝光率,之後幾日曝光率都會大跌,但係慢慢又會回到去正常水平.當然咁嘅情況唔係一次半次,而係大部份時間都有咁嘅現象,而且同文章嘅題材無太直接嘅關係.咁你知道點解你會俾錢面書啦!


text:
新年過去代表春天就快來臨,春天令人又愛又恨,雖然氣溫暖和,但非常之潮濕,衣服難乾又會好容易有霉菌.今日小編就話畀大家知一個防霉好方法,就係用手提蒸氣熨斗喇!雖然聽落好新奇,但呢個方法絕對唔會輸蝕傳統防霉方法!
介紹點樣用手提蒸氣熨斗防霉之前,好好了解下咩係霉菌先啦~
衣物晾唔乾好容易有霉菌,霉菌係一種極微細嘅真菌群,呢啲菌會依賴喺有機物質上生存,而霉菌除咗會對衣物纖維造成破壞,仲會對人體造成壞影響.當人體吸入霉菌粒子,或者皮膚接觸到霉菌,都有可能會引起過敏反應,例如氣喘,頭痛,流鼻水,眼睛不舒服等,如果霉菌停留咗喺呼吸道,更有可能會感染肺部疾病.
一般傳統防霉方法
最常見嘅防霉方法都係用吸濕珠,樟腦丸,木炭或者防霉餅呢類除濕用品,但有時啲衫放入櫃擺得耐,拎返出嚟嘅時候都係會有陣衣櫃味,或者樟腦丸味.有啲人就會索性拎去乾洗,再用膠袋入起佢,但乾洗閒閒地都百幾蚊一件,小數怕長計,次次都拎去乾洗唔係辦法.事不宜遲,介紹下點樣好好運用手提蒸氣熨斗去防霉!
手提蒸氣熨斗有幾好用?
小編想介紹嘅就係JNC新出嘅手提蒸氣熨斗,佢好用之處在於佢嘅超細納米蒸氣,呢種納米蒸氣係JNC嘅獨家Flexsteam技術產物,比起一般水蒸氣分子仲要細粒,咁就可以輕鬆滲透衣物纖維,燙直衣服冇難度!
佢既然係一個咁好用嘅手提蒸氣熨斗,功能又點止咁少呀!佢嘅超高溫納米離子蒸氣仲有消毒功能,唔止可以去除霉,仲可以殺滅超過99.9%大腸桿菌,白色念珠菌同超過96.7%金黃葡萄球菌!衣物上面冇細菌就自然冇臭味啦,仲洗乜成日拎去乾洗呀?
有唔少旅遊達人都大讚呢個手提蒸氣熨斗好用,因為「細」都係佢嘅賣點嚟!佢嘅機身只有118 × 81 × 97mm咁大,重450克,帶去旅行非常方便,仲可以用嚟消毒酒店床單!佢入面有一個85-100毫升水箱,裝滿水之後就可以持續釋出600萬粒高品質負離子長達10分鐘,機仔細細但強勁持久!
此外,無論平燙好定掛燙好,用呢個手提蒸氣熨斗都可以一一幫你搞掂!佢有基本嘅強同弱平燙模式,適合唔同面料材質同厚度嘅衣物,唔怕燙壞,即刻恢復柔軟彈性!
呢個手提蒸氣熨斗非常方便好用,按個制蒸氣就可以一直從機底釋出,唔洗長按,名副其實「最快,最細,最專業!」仲有紫色同桃紅色畀你揀,配埋個手提盒,簡約輕便,最啱有品味嘅你!
JNC的產品一絲不苟,從包裝到品質都努力追求時尚,簡約和智能.時尚設計配合智能易用的功能,助您享有現代健康高品質生活,把不便變成方便,秉承「life is beautiful」的宗旨.
相關文章推薦:


text:
青衣島
青衣島(粵拼:cing1 ji1 dou2),或者就咁叫青衣,係香港西面水域嘅一個島,響新界南面,接近荃灣同葵涌,係香港都會區(即係市區)嘅一部分.面積約十點六九平方千米[1].青衣島絕大部份嘅海邊已經填晒海,而且重拼埋周圍嘅兩個島,牙鷹洲同洲仔.未填海之前,島上有東北部有三個海灣同埋漁港.佢哋就係門仔塘,青衣塘同埋青衣灣.滄海桑田,海面變晒做青衣嘅新市鎮.
青衣島四面都係海.東同北面同荃灣葵涌隔住條藍巴勒海峽.西面係馬灣海峽,南面就係維多利亞港.島上有鄉村,市區,重工業同輕工業,亦都係香港嘅油庫.以前個島好隔涉〔呢句嘢唔似粵語,唔該改咗佢〕,但家下已經係香港交通樞紐,有七條橋駁住.個島係去香港國際機場必經之地,附近航道係東西海運必經.藍巴勒海峽邊,青衣島東南係九號貨櫃碼頭,係葵青貨櫃碼頭一部份.
青衣島1974年青衣大橋通車之後,就開始納入荃灣新市鎮一部份,係由長青邨開始,一直由南向北發展.青衣島發展比較散,各邨各有各核心,而最旺嘅地方響東北便,青衣港鐵站嘅青衣城.附近亦有長發邨嘅長發商場(而家「長發廣場」),係領匯其中一個重要商場.舊時有青衣大街,不過已經移平起晒樓,唔再係島嘅中心.青衣島大部份公共設施都響島東北.
名[編輯]
青衣島英文寫做Tsing Yi Island,而再早一啲又寫做Tsing-I Island.早期地圖上面,青衣島個位標咗青衣潭或者青衣潭山.青衣個名,唔知點來,不過有幾個傳說.一說青衣島個海多青衣魚,另一說係青衣以前好多船到,交易會磅衫,叫稱衣,叫叫下叫青衣.不過青衣島個名見於白玉禪師嘅讖詩[2]「長沙左手接青羅,右攬青衣濯碧波,深夜一潭旦斗現,裡頭容得萬船過,有人下得朝陽過,十三年後必登科,若是世人尋不得,回頭轉問釣魚哥.」呢首詩傳說係鄧符協落戶岑田(今日錦田),響荃灣一個叫「半月照灣」嘅名穴度葬佢老竇,掘到呢讖詩石.長沙就係長沙灣,青衣就係青衣島.中間洋面有好多船來來往往.
青衣其實重有古名,叫春花落.家下青衣東南都有個地方叫春花落,嗰度有條村叫春花落.咁啱早期青衣島英文亦都寫做Chun Fa Island或者Chung-Hue Island不過條村同古名嘅關係不明.大明時青衣對出個海叫春花洋.春花洋有海盜出沒,大明水師就響度打低班海盜.大明粵大記海圖畫低春花落,響葵涌隔籬.
行政[編輯]
青衣島家下係屬葵青.雖然係個離島,但係同荃灣好近,所以多年來都係荃灣範圍,所以舊時係歸荃灣區,而唔係離島區.後尾荃灣區實在人太多,青衣島同葵涌劃咗出來,開個葵涌及青衣區,即係家下葵青區.
不過鄉村又有自己分法,青衣島自成一角,屬青衣鄉事委員會.呢樣同葵涌唔同,葵涌係歸荃灣鄉事委員會.青衣鄉事委員會曾經響島好有政治影響力,不過自從有區議會同已經廢咗區域市政局,影響力大不如前.家上青衣住城人口多過村人口好多,影響力更加細.
史[編輯]
青衣島因為響邊疆,古代記載唔係好多,家下搵到最古老記載,都係大明嗰陣嘅海防圖.


text:
-
已選:
-
行業:
更多
-
地區:
更多
- 柳州樓體招牌輪廓燈文旅亮化線條燈明可諾dmx512洗墻燈廣東明可諾照明科技有限公司廣東-中山市
- 海洋王款FW6117多功能LED強光升降移動工作燈重慶光元素照明工程有限公司
- 尚為SW2981海洋王FW6119多功能藍牙錄音播放 升降移動工作燈重慶光元素照明工程有限公司
- 尚為款SW2730多功能太陽能充電 施工信號警示工作燈重慶光元素照明工程有限公司
- 尚為款SW2720紅藍警示施工 信號指示微型工作燈重慶光元素照明工程有限公司
- 尚為SW2700鐵路施工袖珍 強光防爆信號工作手電筒重慶光元素照明工程有限公司
- 中山區景觀照明工程 橋梁照明 道路照明 文旅亮化工程 龍騰照明集團股份有限公司
- 大連市景觀照明工程 橋梁照明 道路照明 文旅亮化工程 龍騰照明集團股份有限公司
- 新民市景觀照明工程 橋梁照明 道路照明 文旅亮化工程 龍騰照明集團股份有限公司
- 法庫縣景觀照明工程 橋梁照明 道路照明 文旅亮化工程 龍騰照明集團股份有限公司
- 康平縣景觀照明工程 橋梁照明 道路照明 文旅亮化工程 龍騰照明集團股份有限公司
- 遼中縣景觀照明工程 橋梁照明 道路照明 文旅亮化工程 龍騰照明集團股份有限公司
- 于洪區景觀照明工程 橋梁照明 道路照明 文旅亮化工程 龍騰照明集團股份有限公司
- 新城子區景觀照明工程 橋梁照明 道路照明 文旅亮化工程 龍騰照明集團股份有限公司
- 東陵區景觀照明工程 橋梁照明 道路照明 文旅亮化工程 龍騰照明集團股份有限公司
- 蘇家屯區景觀照明工程 橋梁照明 道路照明 文旅亮化工程 龍騰照明集團股份有限公司
- 鐵西區景觀照明工程 橋梁照明 道路照明 文旅亮化工程 龍騰照明集團股份有限公司
- 皇姑區景觀照明工程 橋梁照明 道路照明 文旅亮化工程 龍騰照明集團股份有限公司
- 大東區景觀照明工程 橋梁照明 道路照明 文旅亮化工程 龍騰照明集團股份有限公司
- 沈河區景觀照明工程 橋梁照明 道路照明 文旅亮化工程 龍騰照明集團股份有限公司
該頁所展示的批發價格,報價等相關信息均有企業自行提供,價格真實性,準確性,合法性由店鋪所有企業完全負責.機電之家網對此不承擔任何保證責任.
建議您通過撥打廠家聯系方式確認最終價格,并索要樣品確認產品質量.如報價過低,可能為虛假信息,請確認報價真實性,謹防上當受騙.


text:
帶著SP去旅行3
窮遊日本 day 1
終於UPDATE到呢個 trip喇
為左照顧貧苦大眾, 我地決定嘗試一個窮遊Trip XDD
雖然話就話窮遊,但未至於訓街嘅!
住下capsule,食下麥當lo咁啦
第一日晚機到, 真係hea食吉野家.
真心好鬼好食,就算係淨咖哩飯!哈哈哈哈哈
跟手去麥當lo 到食個開心樂園餐
拿,M己就真係咁抵,都係呢個味,又唔係特別平
但無他,要換個日本限定嘅蛋黃哥玩具比個女member,唯有照食 XDD
食完就去day1晚住嘅地方
capsule !
Capsule呢家野,真係睇位置
好似呢間咁,兩舊半hkd左右一晚,野 ,任飲 ,書任睇,飛機,任打 XDD
沖涼另外加 十幾蚊 .
其實都🆗嘅,最緊要就係方便,一落樓就係歌舞妓町
但好唔好訓呢?其實🆗 嘅,無野咬,又無乜鼻鼾聲,周圍都幾full
但我地一行人嘅common comment 係冷氣,因為訓果個位係長筒型設計,所以冷氣唔係咁入到去入面,雖然唔熱,但有陣時會覺得焗焗地
吊轉個頭訓就好d
所以嬌身慣樣嘅男仔女仔,呢到要留意下喇
但捱得下嘅後生仔,想慳到盡,將子彈洗係 特別嘅地方!
ER
咁呢度都值得試下! 哈哈哈哈
唔好以為無女,都有唔少女仔入住,所以識日文嘅你,絕對可以係休閒嘅環景入面同D女仔邂逅下~~
Day 1
完


text:
17 AUGUST 2015(MON)
作為一個全職傻媽,都係要搵啲時候出去玩下,要抖抖氣先得.所以今日就約左幾位朋友仔一齊去食個豐富晚餐,等我自已充充電呀~
其實開頭朋友仔提意去黃大仙食西廳時,我內心都打左個突,乜黃大仙有西餐食咩?原來就係黃大仙新開嘅崇山商場入面嘅Olive ERA,依度環境都唔錯,仲可以選擇室內同室外進餐添.怕熱的我當然係選擇室內啦...哈哈哈~
我地一坐低就先嚟叫飲品解解渴先,我就叫左椰子芒果冰~
未飲時就已經有好香嘅椰子味,入口飲到淡淡椰子及芒果,都幾清新呀!
我地嘅頭盆嚟啦,先嚟就係海鮮雪山拚盆~
單睇賣相都已經好吸引,款式都有好多,好似有三文魚,生蠔,青口,蜆仔,龍蝦仔,大蝦,赤貝等等,每一樣都好新鮮呀,我真係食唔停口呀...哈哈哈!
香煎蟹餅配青檸醬~
將好多蟹肉混合埋薯蓉一齊煎,都已經好滋味.再配合埋個青檸醬一齊食,真係非常醒胃呀!
椰菜花忌廉湯~
打溶後嘅椰菜花再加上細滑嘅忌廉,所以飲落都已經感到非常幼滑.可能係個人口味關係,我覺得如果可以淡返少少,仲可以帶椰菜花味道,應該會更加好飲!
我地嘅主菜嚟啦...首先就係北京煙烤鴨薄餅~
我都係第一次以Pizza方式食北京烤鴨,估唔到個感覺都幾符意.煙烤鴨片放在薄薄的餅皮上,加上青瓜,京蔥同埋沙律醬,有脆口又有清新嘅感覺.
意式焗西班牙豬肉眼扒~
依個可以話係我全晚至愛,因為個黑毛豬肉眼扒真係超彬身,而且仲入口好JUICE,真係唔覺唔覺我就轉眼間食晒啦...哈哈哈!
炭燒美國極佳牛扒 30 OZ~
由於我唔食牛關係,所以依個牛扒就交由兩位朋友負責.其實當初初見到依個菜時,都真係有啲驚呆,因為份量真係好足夠,完全唔覺得係2人份量呀.朋友仔都好努力咁密密食,佢地話煎得剛剛好,超JUICE之餘啲肉質亦KEEP到很好嫩.
哈哈哈....咁大份我當然都有幫手,我咪就係負責食啲大大粒嘅蕃茄同焗薯.唔好睇佢地只係配菜,其實我覺得佢地個味一啲都唔會比牛扒錯呀~
我地今晚都真係食得好豐富,不過.....嚟食西餐唔食個甜品總係好似欠缺啲嘢咁,所以我就叫左個法式焦糖燉蛋~
個焦糖係好脆但又唔會好甜,而且蛋嘅口感都好滑,真心覺得好好食呀!
哈哈哈...輕輕鬆鬆食左一個開心飯局,食到飽飽咁離開,真係好滿足呢!


text:
21 SEPTEMBER 2015(MON)今晚又係一個輕輕鬆鬆嘅晚上,相約幾位朋友仔出嚟食飯傾下計.今次朋友仔帶我去一間勁浪漫嘅法國餐廳,話事話....我咁大個女都係第一次食法國菜呀~
一入到去就已經俾餐廳內環境吸引住,整個佈置真係勁靚,好浪漫嘅感覺呀~
我地一行四人就先係一個咁好嘅環境下開始用餐啦~
頭盤嘅法式焗田螺配蒜蓉香草牛油~
田螺肉好容易就可以取出,佢嘅肉質又軟又嫩滑,連埋啲蒜蓉香草薯蓉一齊食汁,都真係幾好味呀!
另一個頭盤就係香煎鵝肝伴蘋果酒燴蘋果圈配砵酒汁~
坦白講我都係第一次食鵝肝,估唔到肥啫啫鵝肝煎得外層有少少乾身但內裡仲係軟綿綿,而且一啲騷味都無.配埋甜甜嘅蘋果一齊食,好似中和左鵝肝嘅一種油膩,真係令我好回味呀!
傳統法式芝士焗洋蔥湯~
酥皮湯可以話係我至愛,酥皮加厚厚嘅芝士做皮都係第一次試,雖然看似厚厚的芝士人但其實加埋啲湯一齊飲,一啲都唔覺得好膩,配合埋超多料嘅洋蔥湯一齊飲,感覺真係好清甜,推介呀!
食完頭盤餐湯,店員就為我地送上小小嘅檸檬雪芭,等我地清下個味蕾,繼續食主菜啦~
香煎美國極黑毛豬配黑椒汁~
依個黑毛豬真係可以話我其中一個喜愛菜式,可能係黑毛豬關係,佢肉質都幾厚身,而且好好香嘅豬味,配合埋個黑椒汁一齊食,啖啖肉仲好JUICY添!
鱸魚嘅質感很鬆軟,不過我個人就比較鐘意食下面嗰啲薯蓉多啲,佢個口感真係勁幼滑,真係好食停唔到口.
芝士焗南瓜鮮蟹肉意大利飯~
單睇賣相都已經好吸引,好香濃嘅芝士味加埋勁多嘅新鮮蟹肉再同啲南瓜及飯一齊煮,而且軟硬適中,食落又啖啖肉,真心推介呀!
最後當然唔少得甜品時間啦!
法式焦糖燉蛋~
其實我真係好鐘意食焦糖燉蛋,所以每次都一定點依個甜品.今次都幾好食,蛋香味都好濃郁,焦糖個厚度都剛剛好好,整體上香脆而不甜.
焗芒果疏乎里~
疏乎厘口感軟滑同鬆化,而且味道不會太甜,平日唔多愛食疏乎厘的我都食唔少呀...哈哈哈.
開開心心又過左一個晚上,朋友仔介紹又真係唔錯,食物好味環境又好,等我搵個機會捉老公拍拖嚟食返轉,溫馨浪漫一返先得!


text:
香港人最鐘意就係去旅行,無論男女老幼都想遠離一下人多車多嘅香港.去旅行呢,又有分跟團同自由行兩種,雖然而家興自由行自己PLAN行程,但都仲有唔少人貪方便跟團.
跟團要焗住同唔識嘅人一齊玩幾日,如果夾嘅話就好開心,唔夾嘅就頭痕了!有JM就分享佢哋跟團嘅難忘經歷,睇到我大跌眼鏡,呢啲經歷自由行一定無可能遇到!
1. 一圍枱食飯,畀人食晒啲餸!
參加旅行團通常都要同團友一圍枱咁食飯,遇着的大食又唔禮讓嘅團友就真係自求多福了!有朋友試過同一班大隻佬同枱,次次一開飯就畀佢哋掃晒啲餸:「同枱仲有對老夫婦,老夫婦話老人家唔餓得,咁父母就同領隊講下一餐飯有無得調位,領隊話劃左位無得調,但會諗辦法.到第2餐飯,啲餸都比果啲人掃曬,領隊搵左啲細食的組,分啲餸比佢地.」
就算你係大食都唔緊要,做人最緊要有修養,為他人着想,留返幾舊畀人都好掛:「團入面有4個女仔,似是新移民女仔唔係土生的.食嘢時將自己想食嘅嘢掃晒落自己個碗,我哋真係一舊都食唔到,幾餐都係咁.跟住同領隊投訴,領隊又話安排唔到.好彩後尾幾日有時係食自助餐.」
2. 同團嘅男人唔係細路爸爸?
同團有一對夫婦加一對仔囡,JM就主動同小朋友傾計,講開「你爸爸……」,個小朋友就好大聲講:「佢唔係我爸爸!」
咁都未算特別,回港後佢哋出來約食飯,個媽媽叫JM唔好亂講嘢,同媽媽一齊出來嘅係第二個男人,果個至係爸爸.唔怪之得個小朋友咁大反應,偷食都行遠啲,仲帶埋對仔女去!佢地兩間房,仔女一間,佢同個男人一間,小朋友當時係讀小學.
可能小朋友當時細唔會知發生咩事,但大個諗返起唔多唔少都知係咩一回事掛?親眼見住爸爸畀人背叛,對小朋友來講或者會成為佢一世嘅童年陰影!
3. 無家教小朋友現晒形
跟團係可以睇到好多無家教嘅小朋友,父母仲要縱容佢哋,最終嘅受害者就係身邊嘅團友!
「有次去跟團,我哋食飯時被編固定同一個有兩個仔(十歲上下)嘅家庭坐.一坐低個阿爸就宣佈「而家去旅行,你哋做乜我都唔會鬧,有乜事等番到屋企先打餐勁」,結果阿爸講得出做得到,個兩個仔玩到痴曬線,試過玩餐枱上個酒樓個啲轉轉盤,喺有餸既情況之下狂轉個盤,啲餸飛曬出黎,個阿爸都唔出聲...」
4. 日本領隊負傷帶團
日本人對工作認真,甚至為咗工作,受傷都面不改容:「幾年前跟日本一個local tour由新宿去白川鄉,導遊講英文同日文,我諗個團十零人,團友中冇香港人,強國人,個導遊大部分講日文,同我地就講英文,好好禮貌,照顧周到,帶住我地行黎行去,點知食晚飯時,我見佢喺出面坐埋一邊,原來佢隻腳受咗傷,腫晒,包住咗,但開工時都塞落皮鞋度,同埋佢無畀我哋察覺,佢嘅專業令我汗顏……」
雖然跟團遇着啲衰團友真係喊3聲!不過都會有唔少人返到來都會成為朋友,約埋下次一齊再玩過!


text: 我叫Joe.我有一個非常之正既女朋友佢叫Amy我同佢拍拖已有兩年.佢今年26歲個樣好Q身材又好好,5尺6吋擁有32B-24-32既身材,好多男人响街上面都色迷迷噤望住佢,有陣時我都覺得好自豪嫁.在性上面佢非常之遷就我,總之一句我話點玩就點玩,乜野形式乜野姿勢乜野地方都無問題之外其次無論係車震,公園,海灘,邊道都得有個噤既女朋友其實應該好滿足先至係,不過男人既慾望係無盡既,得一就想二,我開始覺得一個對一個,甚至係無其他人在塲既性交我覺得好悶同好黑版,我好想追求新既刺激.有一晚我同Amy兩個人去唱K,唱唱下我生左一個壞念頭,我靜靜雞打左個電話比兩個男性朋友一個叫阿明一個叫阿良叫佢地黎一齊玩,呢個人Amy都識既,佢都兩個死仔一入到黎第一時間眼金金噤望住Amy,其實佢地一直以黎都對Amy色迷迷噤咖啦!更何況Amy都無預我有約其他人,以為只係同我去街,所以咪著到又低胸衫又超短裙囉!睇到嗰兩個死仔硬哂.坐低無耐就拎副啤牌出黎玩抽大細,輸左當然要飲啦!都唔知副牌係咪有古怪,抽親十次有八次都係Amy輸既,飲得七,八杯我覺得佢都開始醉,我即刻攬住佢我感覺到佢好熱,我話你噤熱使唔使拉低啲件衫呀?佢都已經唔記得有其他人晌道喇只係點頭,我係專登噤做要引嗰兩個死仔既,我一手拉低Amy件衫佢兩個又圓又彈手既波就即刻飛彈左出黎,須然係有帶胸圍,但係嗰兩個死仔即刻好似野狼上身噤,一路望一路要住飲啤酒去降溫,我開始想係有人面前兼响K房呢啲噤刺激既地方同Amy搞返次,我一邊攬住佢另一隻手已經插入個胸圍入面係噤搓,佢兩個睇到呆哂仲講左句,噤都得呀?我當時只係沾沾自喜無答佢地,而Amy亦實在太醉喇!一啲反應都無.我越黎越興奮,我解開左Amy個胸圍,放左响一邊,成對波就响我地三個男人面前出現,我跟住好快手噤張我隻手向下移,我不斷噤摸住Amy對又滑又長對腳,我開始摸到入去佢陰部,見佢仲未有反應我大膽到張佢條內褲同短裙都除埋,一副完美既銅體就响我地三個眼前出現,我見佢兩個開始忍唔住喇.我同佢地講想睇野仲唔Lock門,未講完阿良已經好快走去,不過原來K房道門係無得Lock既,佢唯有搵張梳化頂住,而且張本原好黑既燈光較光左少少,之後我抱Amy去到房間最角位,嗰個位就算有人望入黎都睇唔到既.其實搞左噤耐我自己都一早硬左,我除左自己條褲,我張我條硬硬既賓周放到Amy口邊我驚我會整醒佢,所以我好細力慢慢張條賓周塞入去佢個口,可能係慣性既關係,一插入去佢即刻含住,一出一入好舒服.我一抽返出黎即刻向佢下面進攻,我一手摸落去發覺佢下面已經好濕好多水,我一隻揸住佢個波,另一手就揸住自己條賓周就對準插入去,我向前一頂Amy佢即刻發出…哦!一聲.我插左幾下發覺佢地兩個終於忍唔住要加入埋一份,阿明同我爭波揸,而阿良仲大膽除左自己條褲,拎左條賓周出黎.嘩!佢條賓周比我既起碼長吋幾兩吋我諗有7吋,佢張佢條賓周插入Amy個口佢要我女朋友同佢吹蕭?佢有無問過我呀?不過我當時真係好興奮,我見佢張大半條賓周插左入去Amy個口,跟住慢慢抽插,我越睇越起勁,我開始失控我用盡氣力發瘋噤插Amy.Amy終於有反應喇!眼見Amy佢好high不過想叫但係又叫唔出,梗係啦成個口都比阿良條賓周塞住,點叫吖?就連呼吸都有啲難啦!我忍唔我要出喇!我用力抽插左二,三十下之後就張我所有既精液射左入去Amy體內.我一出之後,原途只係揸波嗰個阿明已急不及待叫我走開,我一行開佢就即刻取代我個位,佢揸佢自己條賓周過黎嗰陣我望落去,發覺係好粗比我粗一倍,我見到之後開始有少少自卑,一個長我噤多而另一個就粗我噤多,佢對準Amy個西要插入去Amy下面喇,Amy好大聲噤叫左(哼)一聲,我即時話你唔戴袋呀?佢話Sorry呀下,都入左咯無所謂啦!佢一路抽插一路自言自語講,我次次叫雞都要戴住個袋,難得有一餐良家婦女食,仲帶袋?痴左線咩?佢亦無再理我不斷抽插,仲一邊講,私家野真係正好多,又後生又滑又多水最緊要係夠哂窄,好多年未試過喇!當時我唯有坐响一邊一路食住支事後煙一邊飲啤酒睇表演啦.阿良終於肯响Amy個口道拎返條賓周出黎,一拎出黎即刻話你條女個口真係好舒服呀!聽道我又開心又嬲.Amy終於可以大叫出黎喇!不過佢係不斷噤叫我住個名,阿Joe阿Joe,叫得兩聲佢都醒啦.佢一打開眼見到我係坐响另一邊,當時佢即刻一望噤究竟邊個同自己搞緊野呀?佢大叫左一句唔好呀!兼且眼有淚光噤叫住:阿Joe救我呀!當時我地亦唔知點算,阿良好快噤用佢條賓周塞反住Amy個口,我見Amy起初好辛苦,梗係啦噤大碌喎,但係跟住見佢開始high起上黎,佢用力攬實阿良個patpat示意佢唔好縮要再入啲,Amy既高潮黎喇,我知道一定唔會有事喇!當時我亦唔相信Amy個口可以放得入噤長既賓周既?Amy佢滿口邊都係口水,阿明不停噤抽插速度好快,前後我諗有抽插左百幾下,我見阿明都終於忍唔住喇!我睇到佢既表情佢想出野喇!我叫住佢唔好射晌裡面呀!但係佢唔知係真聽唔道定係顧意,佢向前一頂一叫就射左响裡面,佢好似張留左好耐既精液一次過射哂出黎噤,而我見到Amy個樣係好enjoy好有滿足感,好快阿良即刻趕上接力,佢反轉左Amy個身換左個姿勢佢要Amy扒响道,個patpat响住阿良自己,實行用一招老漢推車,佢未等到阿明同我兩個射左入去既精液流返出黎,佢就對準插入,佢雙手扶住Amy條腰一路推而Amy就一路呻吟,Amy越叫越大聲,我呢兩年都未曾聽過佢叫得噤大聲噤吟蕩,我越睇越硬喇,連我自己都估唔到响噤短時間我可以再黎,我都要加入喇,我企响Amy前面,用我條賓周對住佢個嘴,佢望一望我然後叫左我一句老公,我好興奮我即刻成條賓周塞入佢口,佢好落力噤幫我啜,我好享受呢個過程,阿良好大力,Amy比佢推到啪啪聲,阿良果然又長又有耐力,頭先已經比Amy吹左噤耐但係都仲可以支持噤長時間,換轉係我我已經頂唔順出左喇,話口未完我第二次又要出喇.我忍唔到….喇!我張須然已經係第二次,但係我都感覺到好多既精液射哂入去Amy個口裡面,我不斷噤响佢口入面抽搐,我要每滴精都要射入佢口,果然無白費我心機,我一抽返條賓周出黎見Amy一滴不漏全部幫我呑哂,我當然好有成功感啦!簡直係完全滿足到我大男人既佔有慾,而同時亦見到阿良都想出喇!我叫佢都唔好射入去呀!但係佢話我大細超,阿明得而點解佢唔得呀?我當時都唔知點答佢但係Amy已經話掙住話比佢射入去啦!大力啲….射多啲….射入啲.阿良即刻笑笑口噤講,係你條女buy我咋,唔到你唔肯呀!佢用力抽插左四十幾下倒,就見佢忍唔住要出喇.佢真係插到最入先射野,Amy好high係前所未有既,阿良出完後仲伸個嘴同Amy打茄輪,我見Amy亦張成條舌頭伸入阿良個口,我睇到覺得佢地似情侶多啲,我即時叫停佢地,阿良坐返起身仲一邊摸住Amy個pat一邊攞啤酒飲,我唔叫佢換返位個死仔都唔肯起身,最後連阿良都搞掂之後,我地四個人赤條條噤响間K房裡面,我立即幫Amy著返衫兼送左佢返屋企.之後嗰個星期都Amy佢都無乜同我講野,好似有好多心事噤,結果我問佢係咪嗰晚件事?係咪驚有BB?我解釋我地只係飲大左,我仲擔保以後唔會再有呢啲事發生,兼且會同佢兩個絕交,希望佢唔好嬲.點知佢面紅紅噤同我講,原來佢好掛佢當晚既情景,嗰種從未有過既滿足感同充實感,問我可晤可以今晚再約佢兩個上去我屋企…..再….搞多次.


text:
Well~我一向都話我係走成熟路線架啦:)
原來就係爭咁D點綴XDD
拿拿拿,襯返套靚道首飾.
身上呢套係MADIA如意系列既鑽飾,係咪即刻Lady哂先?
Yu Yi鑽飾系列
設計概念原自中國既如意鎖.
喻意將祝福蘊藏係如意鎖到,讓它盛載幸福圓滿:)
中西合壁,傳統同時尚既結合呀!
外型線條典雅,一D都唔覺老土,幾時都襯得到.
是但一件淨色衫都立即加分.
18K / 750白色黃金鑽石耳環
成個系列我就最鐘意呢對耳環,直線條感有助修飾我既包包面,加埋下垂感既設計,晃動起黎好有動感呢.
再黎玩找不同:)
18K / 750白色黃金鑽石吊墜
無錯啦,就係我條頸鏈啦!
如意系列有兩款唔同既頸鏈,左邊既係同耳環設計同出一轍,比較年輕感既款式.
右面高貴感就比較重,隆重場合就岩戴啦,配埋件晚裝一定夠哂吸晴呀:)
18K / 750白色黃金鑽石手鏈
手鏈我會形容係藕斷絲連,一個一個大如意兩個小如意,就好似媽媽帶住佢既小朋友咁,好有愛嘅感覺呀!
仲有一條全鑽石串成既手鏈,簡簡單單又夠貴重,咁貴重,所以個扣都特別保險架!
唔係一個唔小心跌左真係心痛死呀>.<
係咪好葡萄我點解有得試戴咁靚既鑽飾呢?
其實Yandy今次係獲邀參加MaBelle廿二周年細味,情懷 周年巡禮.
唔單止有得試首飾,仲有天然鑽石優質旅程,我都學左唔少有關鑽石既知識啊.
好似呢個鑽石排查區,就可以簡單鑒證15分以上既鑽石真偽.
佢地既鑽飾訂造服務,設計師會利用電腦程式繪製立體模型,然後用最新既3D打印機直接打印立體模型.
客人即刻睇到設計,仲可以即刻試埋上手睇下個感覺啱唔啱添架.
呢個驗金區仲可以即刻睇到金既含量添,一放上去就知道金既含量啦.
學完野,仲有得玩遊戲.
夾公仔有機會夾到鑽飾架,仲有得轉下輪盤,抽下優惠券,人人有份,永不落空喎!
當日以懷舊做主題,好似咖喱魚蛋,碗仔翅,燒賣,仲有龍鬚糖等唔同傳統小食,真係好懷念呀!
一路食,一路望住旁邊低至半價時尚鑽飾,品牌鑽飾都低至83折呀!


text:
今日凌晨係WWDC2021嘅第一日,蘋果都公佈咗好多iOS15, MacOS, iPadOS嘅updates,當中我最興奮嘅係FaceTime嘅新功能:可以將FaceTime嘅對話Share一條link畀人,Android用家可以透過瀏覽器加入個FaceTime call,而且仲可以喺入面Share畫面/音樂!擺到明係嚟挑zoom機!
FaceTime 更新:通話質素提升
嚟緊iOS15嘅FaceTime 會加入Spatial Audio,可以模擬緊用家真係喺房入面,畫面右邊嘅朋友講嘢,咁你就會聽到右邊大聲啲,空間感會比而家更好,實際效果就要等iOS15正式登場先可以試到.
另一個關聲音事嘅update係FaceTime可以幫你隔咗背景一啲雜聲,令到通話清晰啲.同一時間,如果你想分享背後一啲聲音,例如街頭音樂或者表演咁,你又可以喺音效設定度揀番分享背景聲.
最後一個會影響通話質素嘅update就係FaceTime即將加入人像模式,透過iPhone鏡頭嘅效果,自動將畫面聚焦喺用戶上,背景會自然咁模糊化.
FaceTime 更新:跨平台設備都用到
嚟緊iPhone用家可以將FaceTime嘅視像通話,分享連結畀Android 同Windows嘅朋友,對方就可以透過瀏覽器連上Web版嘅FaceTime.而且FaceTime 仲可以排Schedule 咁開meeting,完全係針對Zoom咁.而且就算跨平台使用都係有點對點加密嘅,安全度應該足夠.
FaceTime 更新:共享喜好興趣
比起zoom呢個針對商業/教學用途嘅視像通話app,嚟緊FaceTime都可以share 用戶畫面,除此之外,仲可以分享音樂同影片.將來音樂/串流App開發者可以令FaceTime嘅分享畫面更強大!將來你可以分享Apple Music嘅歌畀朋友一齊喺FaceTime度聽,可以一齊睇Netflix咁!
而且FaceTime一直都支援嘅PiP畫中畫功能都會保留,而且就算朋友分享緊唔同畫面,你都可以繼續縮細對話畫面,做其他嘢.
今次嘅iOS15仲有好多唔同嘅updates,如果想睇更多可以上番蘋果嘅官網.雖然傳聞嘅新MacBook,iPad一樣都冇發佈到,但係諗深一層,其實蘋果都好耐冇畀過驚喜大家,今次咩都唔出都算係一個驚喜嘅.


text:
「研究」
唔知點解好多人都叫我去研究「雷動計劃」,不過係發表我嘅睇法之前我想作出一個聲明.首先我無好深入去了解整計劃嘅計算方法,而我係之前嘅區議會選舉嘅時候已經提過建制派係好識得用數據去配票而達至最佳嘅效益.當然今次有啲議席同候選人係有機會俾「雷動計劃」而影響選情.所以我嘅分析「雷動計劃」係在於個人嘅觀點與角度.畢竟嚟個係非建制派嘗試配票嘅一個嘗試,係值得鼓勵!
「問題」
首先我想講嘅係「雷動計劃」嘅數據基礎,因為佢係一個民調,所以數據嘅準確性係會因為人數而改變.截至九月四號晚,其實只有四萬二千幾個用戶參加咗個計劃.就算係用統計學去分析數據都會有一啲落差,而且數據唔係選民投票之後作計算,因此有機會導致某些票源轉向至其他候選人.變相有啲機會極大當選嘅候選人最終要爭取尾席.所以係收集,分析同發布數據都唔係做得太好.
「配票」
其實個計劃有好多外在因素無考慮在內,而再睇建制派係計算配票嘅時候係有一定嘅順序.而佢哋會因應當區嘅選民同估計投票比率去推算所需嘅票數,當然佢哋係票站外面嘅統計亦都給予佢哋分析情況,之後再動員佢哋嘅長者票去確保地區直選嘅議席.係計劃入面有一個關鍵就係幾多係泛民,本土或者建制嘅人士參與.到最後票唔需要多,夠就足夠.不過每個選區都唔同所以唔可以用同一條方程式去計算.都係嗰句,數據唔可以計得太盡,今次「雷動計劃」係一個例子,但係唔代表佢失敗,因為講到尾都係第一次運作!再者非建制派一直都唔係好團結,所以要計劃成功都要大家合作先得!
Also published on Medium.


text:
老花
老花(粵拼:lou5 faa1,英文:Presbyopia),係指眼睛出現老化,晶狀體唔可以將近物對焦而導致視力問題嘅情況,患者喺睇近嘢嘅時候會覺得模糊.
病徵改
喺睇近嘢嘅時候患者會覺得模糊,而且光線唔夠嗰陣特別嚴重.噉係因為光線唔夠嘅時候人嘅曈孔會擴大,導致景深變窄.
另一個病徵係,大幅轉移視線焦點嗰陣,患者睇到嘅瞬間影像會暫時變得朦查查,噉係因為眼嘅變焦慢咗.
成因改
隨住人嘅年紀增長,對眼睇近嘢嘅調節力會逐漸下降.目前醫學界重未能夠完全確定老花嘅成因,但一般認為主要嘅原因係:眼裡面晶狀體嘅彈性隨住年紀增長逐漸減弱,睇近嘢嗰陣,晶狀體弧度唔夠,未能將光線聚焦到視網膜;但亦有可能係晶體嘅弧度隨住年齡改變,又或者控制晶體弧度嘅睫狀肌隨住年紀增長冇咗力度.
另外,開始有老花嘅年齡可能同緯度,日照時間有關,住喺熱帶嘅人出現老花會比溫寒帶嘅早,住喺海邊嘅人有老花眼亦比內陸嘅早.
對策改
老花可以透過老花眼鏡或者隱形眼鏡來矯正.有輕微老花嘅人,如果睇書嗰陣將書攞遠啲就睇到嘅話,噉唔一定要配鏡.但如果度數加深,睇書覺得辛苦嘅,就應該配返副眼鏡,避免對眼過度疲勞;但配老花鏡要記得對好焦距,唔係嘅話可能會傷眼.
另一方面,由於患者可能亦有近視,噉嘅話睇遠同睇近就需要兩副眼鏡.唔想咁麻煩嘅可以考慮配雙光(雙焦)眼鏡,呢種眼鏡嘅鏡片有兩忽,分別有唔同嘅焦距,可以對應唔同度數同睇嘢遠近;如果一時要睇近,一時要望遠嘅,重可以配多焦點眼鏡,但戴呢啲類型嘅眼鏡係需要一段時間去適應.因為呢類鏡片無明顯兩忽,焦距慢慢改變,所以又俗稱漸進鏡.


text:
Krita 嘅起源可以追溯到 1998 年嘅 Linux Kongress 會議.當時 Matthias Ettrich(KDE 嘅創辦人)諗住示範一下喺一套現有嘅軟件上面套上一個用 Qt 編寫嘅圖形使用者介面係幾咁容易,而佢揀咗用 GIMP 嚟做示範.雖然佢所做嘅改動從來都冇公開過,但係都引起咗 GIMP 用戶社群嘅爭議.
眼見大家冇乜合作嘅空間,KDE 嘅開發人員決定自己開發一套圖像編輯軟件.開頭嘅開發工作圍繞住 KOffice 套裝入面一個叫做 “KImage” 嘅程式,由 Michael Koch 提出,並且改咗個名做 “KImageShop”.依個就係 Krita 嘅起點.
喺 1999 年 5 月 31 日,Matthias Elter 發出咗一封電郵,”KImageShop” 計畫正式展開.當時嘅諗法係整一個呼叫 ImageMagick 嘅圖形介面外殼嘅程式.依個程式將會係基於 CORBA 架構,使用獨立處理程序運行外掛程式,並且兼容 GIMP 外掛程式.(GIMP 外掛程式同樣係使用獨立處理程序,不過並唔係基於 CORBA 架構.)
可惜嘅係,”KImageShop” 依個名唔符合德國商標法.KImageShop 首先改咗名做 “Krayon”,後來又因為侵犯商標而喺 2002 年再度改名做依家嘅 “Krita”.
開頭嘅開發步伐非常緩慢.不過喺 2003 年開始,開發速度大幅增長,以至到 2004 年同 KOffice 1.4 一齊發佈首個正式版本.喺 2005 年,Krita 加入咗 CMYK,Lab,YbCr 同埋 XYZ 色彩空間,以及高位元色彩深度嘅支援,並且能夠支援 OpenGL 圖形加速.
喺 2004 年到 2009 年之間,Krita 主要嘅發展方向係同 Photoshop 或者 GIMP 類似嘅一般性圖像處理軟件.喺 2009 年,Krita 開始將開發重點轉移放咗喺數碼繪畫.Krita 嘅社群立志要將 Krita 發展成市場上最好嘅繪圖軟件,俾漫畫家,插畫家以及概念藝術家使用.
由 2009 年開始,除咗參與 Google Summer of Code,Krita 亦開始以學生兼職嘅形式資助社群成員進行 Krita 嘅開發工作.結果,Krita 嘅穩定性同埋效能得到顯著提升.
喺 2012 年,Krita 嘅社群成立咗 Krita 基金會,以更進一步支援 Krita 嘅開發工作.


text:
- 广告 -
發現邊啲係世上最奇怪,最奇特同最迷人嘅狗品種
你都中意狗啊? 對於好多人嚟講,呢啲動物係理想嘅寵物同最好嘅朋友. 其實,狗係無條件嘅愛可以存在嘅證明:只要觀察佢哋喺搵到主人時嘅行為,抑或當我哋俾佢哋少少嘅愛時. 係,狗可能比貓甚至人更善良 – 證明唔係咁! 喺呢個清單中,我哋揀咗世間上最稀有,最奇怪,最靚嘅狗,令你睇得開心. 你將睇到邊啲係最迷人嘅狗品種,因為佢哋具有唔同同埋原始嘅外觀. 伴隨住呢啲令人難以置信嘅動物嘅圖片同好奇心. 祝你睇得開心!
Xoloitzcuintli
- 广告 -
你聽過xoloitzcuintli嗎? 呢啲靚嘅狗通常同保護房屋有關. 佢哋喺墨西哥人人都識,佢哋係起源於墨西哥呢個國家. 但你可能從未見過佢哋,正因為咁,你認為佢哋係危險嘅狗. 雖然佢哋有呢種略顯可怕嘅外表,但xoloitzcuintli對佢哋嘅主人嚟講係非常善良嘅動物. 佢哋嘅外觀非常粗糙,因為佢哋冇毛. 喺墨西哥地區過去,阿兹特克人好崇拜呢個種族.
中國鳳頭鸚鵡
睇下隻小狗有幾靚! 顧名思義,中國鳳頭鸚鵡起源於中國. 佢係一種太稀有嘅動物,佢主要特徵係頭上嘅冠冕. 為此,佢贏得「鳳頭」呢個名. 除咗係一隻與眾不同而且相當好奇嘅狗之外,中國鳳頭鸚鵡仲有其佢標記特徵. 其中之一係佢哋嘅皮膚,佢同人類嘅皮膚一樣柔軟. 佢亦有深色斑點,頭髮通常呈灰色或白色.
- 广告 -


text:
2019年11月2號被香港民間定為「求援國際.堅守自治」公民日,根據主辦團體一早已經向香港警務處申請咗「不反對通知書」嘅活動流程,首先會喺銅鑼灣維多利亞公園舉行區議會選舉候選人集會,然後會以環保方式前往中環,之後會喺愛丁堡廣場有另一個集會,至於喺遮打花園亦會有「齊齊摺紙鶴」嘅活動.
基於近月港鐵協助有權勢人士撐腰嘅暴徒襲擊市民不遺餘力,有正常智力嘅香港市民當然唔會選擇已經變身成為党铁嘅港鐵周圍去啦!
各間有經營過海服務嘅專營公共巴士公司都提早如臨大敵咁準備好大批巴士接載香港市民過海前往港島,由於前往港島參與活動嘅市民,加上一如平時喺週末會出街玩嘅市民,人數眾多,據聞中午之後,唔少過海嘅公共巴士路線都班班爆滿.
好多人都會喺度諗「我只係週末出街玩吓」,又或者諗緊「今日呢個公民日嘅集會,活動全部都有得到『不反對通知書』」,咁應該就唔會有乜嘢特別事嘅啫!
正如之前本台編輯部歸納咗一篇關於「究竟等巴士算唔算非法集結?」嘅文章,讀者睇完都有啲人反映話「有無咁誇張呀?」
往往好多時候,事實擺在眼前,九龍區幾條主要幹道都有军政府卫队喺度截查車輛,搞到交通大擠塞――你信唔信佢哋係純粹為咗保障你嘅安全吖?
難免會有人諗住「自己就唔怕死嘅」,索性話知你党铁有幾危險都要照搭港鐵…你落到個車站先講啦!
至於諗住知道港島區危險,乖乖地留喺其他地區行街,食飯,睇戲就算…唔好意思,你行街本身都係有問題㗎!
假如身處港島區就更加唔使講啦! 諗住避開中西區,灣仔,銅鑼灣…搭巴士去其他地區行開吓,有無考慮過搭巴士經薄扶林道都會遇到军政府卫队有路障查車呢?
如果咁啱身處銅鑼灣,諗住同军政府卫队非常合作,自己離開嗰個區域,咁去搵吓路面有乜嘢公共交通工具可以搭啦…不過唔好意思,有堆Benz搞到大家無得搭巴士…而且再準確啲講係,電車一早已經喺北角截停咗.
好快事情已經發展到紅磡海底隧道嘅過海巴士全部都唔經維園,唔停銅鑼灣,向中環方向總站係灣仔碼頭.
當寫到呢一段嘅呢一刻,已經有军政府卫队喺尖沙咀碼頭伏擊市民,而港島區即使唔係灣仔,中環呢一啲大家預期嘅集會重鎮,都一樣有军政府卫队棟喺度阻攔道路…究竟邊一方喺度「始暴製亂」呢?
至於過海隧道嘅收費廣場巴士站,當然唔使問,军政府卫队又開檔,搜查公共巴士,針對市民,大家準備好「被非法集結」未?
前線突發記者依家仲要話埋畀大家知:原本愛丁堡廣場同埋遮打花園得到「不反對通知書」嘅所有活動,都有军政府卫队強行驅散市民,仲講明佢哋喺街就係「參與緊違法活動」,另一邊就話荔枝角公園發生爆炸…邊位仲喺度認為依家政權係「正常」呢?


text:
第一輯嘅《輪證錦囊案內所》有觀眾話想聽多啲關於輪證嘅基礎知識,特別係用實例做嘅例子,令大家可以投資輪證時叻啲.呢啲要求Ivan 都收到哂,今季 (第二季) 嘅十集,瑞信Ivan繼續同前交易員Gary (小兵) 及財經主持Season會用更多實例講解點去因應市況買合適條款嘅輪證.(首播日期為2020年7月8日)
響第二集,三位探討坊間好多投資者比較窩輪時選擇用嘅準則.好似溢價,面值同同實際槓桿.而係現實情況下,好多輪嘅價格係會受到引伸波幅變化同時間值損耗因素影響,導致輪價同實際槓桿計出嚟嘅數值有偏差,今集就教大家點樣可以: 一) 避開引伸波幅跌; 二) 捕捉到引伸波幅升; 三) 揀到受引伸波幅同時間值損耗影響較細嘅輪; 四) 仲有輪價會唔會受兌換比率影響呢? 都響今集做左比較!
今集解構輪證嘅買賣差價點訂,咩野係莊家買賣價,街貨量高低對輪價既影響,教大家做個精明既消費者!Ivan用咗一隻中芯輪11148做例子,教大家高街貨輪點解會好容易令大家買錯咗貴貨.仲即席示範咗如果要隔晚掛定輪證嘅買賣算,點樣用模擬計數機幫自己計價,分析埋呢種方式有咩利弊.(首播日期為2020年7月22日)
三位今次用實例教大家響唔同技術同圖表走勢下輪證嘅選擇; 同埋點樣配合圖表去訂出市,入市位去提升值博率策略.另外,Ivan 同 Season 亦分享用移動平均線造輪證部署嘅要點,因為好多投資者都用呢個指標判斷短期走勢,但有時都唔知應該跟咩嘢線做,揀嘅輪證亦未必配合到正股走勢.
好多初哥聽完坊間「輪證高手」嘅策略,又好似同發行商教嘅有分別,令到好多投資初哥都唔知聽邊個講好,所以Ivan決定今集直接比較下唔同大師嘅輪證策略利弊,等大家好好了解每個策略嘅特點先決定用邊套同幾時用.
唔少投資者成日響坊間聽到好多「即市高沽低揸」嘅輪證投資策略,但係實行就知易行難,有時高追咗,有時就錯邊唔肯止蝕,結果由短炒變成要問發行人剩餘價值.Ivan分享佢認為投資者如果用輪證做即市或者好短期嘅部署,有邊啲市場訊息要注意,訂定即市嘅止蝕同止賺位,又同平時揸幾日嘅倉位有乜野唔同.
今集同大家講吓輪證投資失手時,可以點樣「救倉」;分析三個投資者常用嘅救倉方法,講解當中嘅利弊,同埋用呢啲方法嘅技巧! 仲分享止蝕位要點定,值博率點計,以及輪證條款之間嘅變換係點做.
有無諗過,輪證除咗短線買賣,其實都可以用嚟作為資產組合嘅一部份?每當股份公佈完業績,又或者出現橫行走勢,有時其實都係中長線部署嘅時機.除咗幫投資組合響市況暢旺時加大收益, 當響市況唔好; 又或者去到較重要嘅阻力位時,擔心個市回,其實投資者都可以用指數熊證對沖投資組合.市場內每日有唔少投資者做類似嘅操作,Ivan到時會分享身邊一些「大戶」嘅操作方式,以及分享一啲坊間「錯哂」嘅對沖方法.
成日都有網友問究竟買輪好定買牛熊好?你知啦,世事就係咁,你一買牛熊證個市就變得好Chok;你改買輪?佢又唔郁,坐多幾日又驚縮vol,完全係一枝「蠱惑的槍」!咁究竟有無一個準則去決定果個市況揀邊樣野比較好嘅呢?Ivan 呢集就會分享睇法同埋俾實例大家睇.
呢個單元最後嘅一集,我地一齊回歸基本,三位講吓一啲初學者買輪證嘅常見問題,亦都教各位初學嘅朋友如何由零開始;而一直有買賣輪證嘅朋友又可以點樣透過平日嘅一啲練習,去提升自己嘅技巧,同埋發掘一啲值博率較大嘅入市機會及總結今季十集嘅重點.


text:
為夢想可以去到幾盡?洋紫荊YTK戰隊中嘅幾位年青人就為咗打機連份工都辭埋,作咁大犧牲,無非都係唔想錯失代表香港出戰嘅機會.有啲嘢宜家唔做,可能一輩子都唔會再做!
「2018王者榮耀冠軍盃國際邀請賽」將於今日(1/8)正式展開,洋紫荊YTK戰隊係唯一一支能夠打入比賽嘅香港區隊伍.一班有同樣志向,同樣熱愛打機嘅人,為咗追夢而聚埋一齊,然後一同踏上夢寐以求嘅大賽舞台,對YTK嚟講係一件既令人感動又熱血嘅事!喺無教練,咩都要靠自己嘅情況下,用兩年幾嘅時間能夠行到今日呢一步,證明「nothing is impossible」!
不過追夢嘅背後,隊員們都犧牲咗唔少,為咗配合上海嘅賽前集訓,不惜打爛自己飯碗,辭去原本嘅工作,賽事結束後,佢哋返到嚟要面對嘅可能係前路茫茫.但無論比賽係贏定輸,YTK已經賺咗,因為喺上海集訓嘅呢段期間,佢哋幾乎每日同唔同嘅戰隊去對戰,一步一步改善自己嘅不足,又喺教練桃哥身上學到唔少戰術,短短嘅一個月已經抵上喺香港嘅一年,對於自己進步神速,佢哋都感到好驚訝,而呢次嘅磨練同經歷,對佢哋嚟講絕對係上咗寶貴嘅一課!
今次嘅比賽只係YTK嘅一個起步點,佢哋認為電競喺香港發展係有一定嘅困難,在於香港人比較著重眼前嘅利益,如果你無喺大賽贏過,無賺到錢,根本唔會有人理你,而未來想行更遠嘅路,就真係好需要得到政府或者市場嘅大力支持同贊助.
洋紫荊YTK戰隊喺首輪淘汰賽將對上韓國隊伍GO,到底佢哋可唔可以逆襲成功?大家就要留意今日嘅揭幕戰!
資料來源:pvp.qq.com


text:
呢番說話聽落好似好啱,無錯,喺黑白世界入面,呢番說話啱晒.因為喺嗰個世界入面,所有嘢唔係黑,就係白; 啱就係啱,錯就係錯; 赢就係贏,輸就係輸.不過,喺我哋生活嘅呢個世界,除咗黑色同白色,亦唔單只仲有灰色,直情係彩色添.現實生活唔同比賽,比賽係有rules去判定乜嘢係贏,乜嘢係輸.但係生活就好唔同,有時贏嘅未必係贏,輸嘅亦未必係輸; 或者,根本就無分贏定係輸; 又或者,根本就唔到你分邊個赢邊個輸.嚟緊呢個project,勝負易分; 輸贏難料……我心中有數…… 咁又點吖?咪又係要做……
對我嚟講,贏唔贏,輸唔輸都好閒,最緊要有得玩,兼且要有好對手陪你玩,咁就最正嘞.如果唔係,你幾叻都無人知,Barbra同程小姐都算係好對手,其實佢哋好清楚知道自己手上有乜嘢牌,亦知道我同阿澤手上揸緊乜嘢牌.四個人就好似玩緊國際橋牌一樣,大家知道晒大家揸乜,勝負亦已經分咗,要做嘅就係令對手發揮唔到自己手上揸住副牌嘅最大作用.橋牌呢個玩意好有趣,好講智慧,當主攻做啱晒嘅時候,防守可以做到嘅嘢唔多但要好到位,可能只係得一次機會,出啱咗,把握到,影響到對手,嬴; 出啱咗,但影響唔到對手,都係輸.所以,最大嘅智慧訊息就係幾時都要有輸嘅準備,點解輸,睇下可唔可以揀點樣輸,再或者睇下輸咗啲乜,可以換到啲乜.呢個mind set係輸嘅管理.同風險管理有啲似,但其實好唔同,風險係對不確定性嘅事情作出應對; 不確定即係可以係赢,亦可以係輸,按赢輸嘅可能性作出適度應對.輸嘅管理係將輸呢個結果充分分析,了解從而作出應對,不單只要減少損失,甚至要從中提煉到利益.我哋有句說話可以將輸嘅管理嘅神髓好精簡好貼地咁闡述出嚟,呢句說話就係 – 除笨有精.不過輸嘅管理就係將除笨有精最利益化.點呀?收唔收到?
贏就好似成班朋友開開心心熱熱鬧鬧玩餐勁威番晚咁,嘘一聲就過咗.輸就會諗嚟諗去,早知呢樣,早知嗰樣,今次點樣,又下次就咁樣,反反覆覆唔多好受.而我對工作從來都乜壓力,可能因為我揀咗同赢做朋友,同輸做知己啦.
「喂,個draft搞掂咗,到你嘞.」
呢句說話唔會剩係得阿澤一個聽到,
又有戲睇……


text:
「科技」
今時今日嘅社會,科技發達,人與人嘅溝通再唔係好似以前咁,而家連打個電話都懶,係咁意發個短訊俾朋友就搞掂!亦都係因為咁,大家基本上無時無刻都可以搵到對方.甚至因為可以知道對方有冇睇到訊息,而引起不必要嘅誤會.但係當然因為科技嘅發達而令到我哋係網絡上面可以搵返一啲失去咗聯絡好耐嘅朋友,有啲甚至係童年知己.所以真係唔知係好事定壞事!
「懷念」
老實講,雖然話自己係靠科技嚟搵兩餐晏仔,但係我真係有啲懷念以前嘅生活!以前大家要打電話俾對方約出嚟行街,睇戲,食飯.而約好咗就好少最後一分鐘先走嚟放飛機.但係最重要嘅係,朋友約出嚟,面對面傾下偈,飲下嘢,吹下水,真係同而家好唔同!而家返工就好似無時無刻都喺度做緊嘢,因為無論老闆,同事甚至客戶都可以無時無刻咁發短訊俾你.所以就算放假,其實你都係返緊工!
「距離」
某程度上科技其實無拉近人與人之間嘅距離,反而慢慢將人嘅距離越拉越遠!就算約朋友出嚟,真係越嚟越難約.真係擇日不如撞日,分分鐘仲可以飲返杯嘢,食返個飯.雖然大部份嘅朋友都各散東西,係地球嘅唔同地方,有時真係要靠科技嚟維繫.不過如果有機會我就梗係情願約出嚟食飯飲嘢啦.始終科技係取代唔到人與人之間面對面嗰種感覺.所以唔好再依賴科技來維繫朋友之間嘅友誼啦!


text:
(圖文不符)
天下係陰陽二分,正負有序,呢個世界,有天堂,就有地獄;有天使,就有魔鬼;而有終日係機鋪流連忘返既跟機達人,就有要被迫扮乖溫書追成績既毒拎.我家教嚴,背叛唔成,出夜街會俾人藤條炆豬肉,就唯有做後者,扮乖做傻仔.
細個果陣,考試季節,要片書追書,係豆膶咁細連自己房都無既屋企入面,根本係無可能.當時,當然係無Starbucks Pacific Coffee等Café,就算有都唔會有錢入去(長期銀包都係得張廿蚊儲值車飛,同埋兩個五蚊銀),於是去市政局既公共圖書館,就變成一個便利既選擇.
無錯,今次我又想別開生面地,講下我去過既圖書館自修室百態.
(1)花園街圖書館
窮拎,住旺角既話,去既要數最就腳既,就係花園街既自修室!果度交通超級方便,離我屋企都不過係兩三個字腳程,車費都唔駛俾,而且超近街市,要食野抖抖氣,整個碗仔翅,十分容易,價錢亦相宜.不過亦都係因為佢最近旺角,品流複雜,花園街間圖書館經常俾我有種詭異既感覺.
架升降機既風扇好嘈,燈光好昏暗,而且扶手極度污糟.係圖書館開之前十分鐘,個門口已經有一堆人聚集,其實我都今日都唔明,咁急入去圖書館,係咪有金執.雖然話自修室係要學生先入得,但其實成日都唔Check,所以都係有一大堆成年人入去訓覺,捽腳,將D痰咳黎咳去.果度勁多阿叔阿伯,同埋雕龍雕鳳既人士,可能貪夏天有免費冷氣歎.另外亦有一D衣衫襤褸,疑似精神有問題既人,係度自己自言自語,甚至突然大吵大鬧,通常D圖書管理員都唔敢理,亦唔想理,唔會趕佢地走.
至於所有自修室都係一樣,無論去幾多度都唔會變,大多數既學生去圖書館,多數都唔係溫書.而係去吹水,溝女,同埋生人霸死地.果陣係無智能電話,亦都唔會有叉電機,亦都無人會興拎部手提電腦去溫書咁串嘴.大家多數都係一坐低,開始花時間布陣,即係劈低一大渣筆,打開晒D天書同筆記,然後係咁易望一輪,大概十五至三十分鐘到,佢地就會開始細聲講大聲笑,最後就成班走左人.通常之後成日都唔見人.
試過最激,當然係見到D男女著住校服係度打晒車輪同埋互摷啦.係差在未係度開餐渣,至少我未見過囉.不過我見過有兩條仔為左爭女係度開拖,不過都係止於中學雞既口水戰.到最後殺出一個金毛屌左聲話唔好阻住老子睇黃易而柒左,走夾唔抖,成件事諗番起都得啖笑...
(2)油麻地圖書館
到我都真係唔係好頂得順花園街圖書館種街市味,成日覺得自己溫溫下會聞到魚腥味同生肉味既時候,我終於決定轉場.再加上有時花園街實在太旺場,根本自己一個都搵唔到位.再加上果班扮溫書既人,根本就係係度嘈到仆街,所以我聽同學講,話油麻地圖書館好似自成一角多D喎,就叫我去睇下.好啦,於是我就行多一程路,去油麻地圖書館.但係夏天行,真係好很熱,成日去到都已經成身汗...
其實開頭油麻地圖書館都係OK既.感覺上好似整理過花園街果間少少,只不過你話係咪相當好啦喎?我又唔多覺.自修室普普通通多人啦,都好睇Season,不過好似話有次有道友衝左入去癮起發癲,然後仲訓係地下嘔白泡,我就無再入去,始終果度出入口都係得一個,唔得四通八達,發生呢D野都會好肴底,於是索性係二樓成人圖書館到就算.
但係油麻地圖書館有個問題就係,考試局既Past Paper 係極度唔齊的.而且會有好多多手既人畫到D書花撚晒.大佬你錯幾多條MC關我車事咩?而另一樣野就係,成人圖書館個報刊閱覽室同圖書館基本上係相連的,但果度既阿伯阿婆,唔知係咪近廟街砵蘭街,成班都極度躁底,會成日因為一份半份報紙而嘈起上黎,甚至粗口橫飛.當然係無人去勸交的,圖書管理員係廢架嘛.反而愈黎愈多人去互鬧埋一份就有.通常到最後佢地都會不歡而散,真係打起上黎既我未見過.同依家香港情況都好類似.
如果唔想再係成人圖書館逗留,就落一層去番兒童圖書館.果度平時係無咩死靚仔,好靜.之但係,果度既冷氣好似停屍間咁凍!果陣無帶風褸的話,係好快就要走人.因為你會凍到成個人結冰咁款.當然隔離個公廁,亦都係看點之一,曾經有人話係果度俾D阿叔非禮.聽到都真係心都離一離.總之你無去過,都唔知道原來果陣係香港,去個舒適既圖書館安安份份溫書,原來都唔係咁易!隨時都要搵命博的!!
做乖仔都好難!!
(3)九龍中央圖書館
好喇,當到花園街同埋油麻地都滿足唔到我既需要之後,終於痛定思痛,都係要再行遠D,去到培正隔離既九龍中央.雖唔至於話講到攀山越嶺,但都真係行到HIHI架,好隔涉...但第一去到,已經覺得係值得既!真係值!見識九龍中央果種條理同氣氛,先至知道自己之前既目光係幾短淺.如果花園街油麻地只係講緊紅白機同灰機的話,九龍中央絕對係圖書館入面既超級任天堂!!
所以有時地理位置真係一切.近何文田,階級D講句,真係差好遠,至少起碼再見唔到一個捽腳阿伯.全部都衣著整齊,而且唔會搞搞震,無幫襯,氣氛良好,真係有一種圖書館應有既書卷味,連D管理員都無咁廢!!!而且九龍中央圖書館,係香港中央未開之前,已經係講緊最大既一個九龍區圖書館.樓高十層,Past paper 都應有盡有.而且,位實在太多,單係自修室或者閱覽室都講緊一層,仲有獨立有燈一人自修檯凳,正到喊.就算唔入自修室,都無所謂,上到九樓十樓參考圖書館,簡直係艾飛爾氏峰,人跡罕至.包你讀到天昏地黑都無人理你.
所以呢個世界就係咁無奈.近在眼前既,你就唔想去;遠在天邊既,就係世外桃源,不過就來回一次都差唔多半個鐘九個字.日日行,好慘架!!唯一呢度同之前兩間圖書館一樣既,就係,D學生繼續都係唔溫書既.而且連佈陣,走去,返黎執野既模式同時間都完全一樣.到好後期既時間,圖書館都終於有一個新Policy,就係會間唔中巡下.如果發現好一段時間無人,就會開始落Warning memo!
到隔左一陣都仲未有人返黎,佢地就會開始做野,將D野全部掃晒落紙皮箱,然後就話因為長期無人違反咩咩使用守則,所以為左俾其他人有位用就要拎走晒D野.果陣見過幾次,都不由得心裡稱快.大哥,你唔係溫書就真係返屋企算啦.我見過最Extreme 係班人朝早玩失蹤,玩到六點九圖書館閂門鐘響先返黎.
一個字,真係混吉.
(4)香港中央圖書館
到香港中央圖書館開果陣,其實我已經考完公開試,讀緊大學.個人已經開始脫毒,有時都會過下港島幫人補習,所以香港中央圖書館一開果陣,真係去朝聖咁款.去到,真係屌一聲咁屌左出黎:大佬我都未見過圖書館起到可以好似五星級酒店咁!依家用到殘晒渣,一開果陣我真係好有果個驚豔既感覺,又大啦,又光猛,又有子彈車立,又落地大玻璃,仲要有D對住個海添.樓底高不在話下,仲有大梳化坐添!
如果九龍中央代表住Castle Age,銅鑼灣既香港中央絕對係Imperial Age!!我都好鍾意去中央打躉,去搞下D補習筆記又好,去自己做下Project又好,用下寬頻上網又好(果陣屋企仲用緊電話撥號...).所以大家如果曾經去過果度煲書,我地大有可能曾經擦身而過.記得果陣係某個近黃昏時段撞到一個女仔,紮馬尾,幾清純幾靚,不施脂粉,成日都係同一時後係果度溫書,佢最興既就係用唔同既螢光筆,將佢D筆記油到好多好多顏色...BANG.
我成日都覺得咁樣做唔會眼花架咩?我好想識佢,幾次專登同樣時後去撞佢,有時撞到有時撞唔到.好傻.但最後都係唔敢去搭爹,好似好Odd,所以結果兩人都係失諸交臂...講下都咁多年喇.唔知佢依家係點呢?
依家既學生,去溫書,我估都唔會再興去圖書館吧...
幾時圖書館都會好似機鋪咁沒落埋?


text:
Carousell 為電子商務業務帶來
超高訂單量同回報率
當業務發展計劃因受到種種實際因素影響而需要擱置,對商家嚟講絕對係一件非常沮喪嘅事情!但當機遇再臨時,只要你捉得緊,最後計劃亦會順理實行!今期我哋訪問咗 @miamarca 負責人 Nash 以及主理推廣嘅 Sammi.Nash 喺公司開業初期都遇到相同嘅經歷,等我哋一齊聽吓佢嘅故事.
孕育機遇助網上銷售業務茁壯成長
Mia Marca 成立喺 2003年,初期專營各大品牌香水,護膚品,化妝品批發.問 Nash 點解選擇銷售呢類型商品?「因為本身認識好多來自世界各地彩妝品牌嘅分銷商,免稅店同代理商,包括歐洲,美洲,新加坡等,我透過佢哋買貨,然後銷售到本地嘅大型連鎖店.」喺開始批發業務時,Nash 已希望可兼營網上零售業務.「因為零售能夠提供更多樣化嘅商品畀客人,可遇互補批發涉足唔到嘅商品市場.」但有咩原因令計劃未能如願開展?「喺經營批發業務嘅同時,我已經無暇管理零售業務.但心裏一直記住呢件事,希望有一日可以成事.」隨後時機來臨,當他太太加入公司後,佢就協助 Nash 開創以及處理零售業務,由商品攝影,商品上傳到市場研究,事事親力親為,兩口子一直拍擋至今.
CarouBiz 旋轉商店有效提升品牌信譽
進註 Carousell 旋轉拍賣 已3年,問 Nash 點解選擇我哋為佢嘅電商平台?「最主要原因係我哋係一間 Boutique Concierge 嘅公司,所以會提供客製化嘅銷售服務,而 Carousell 嘅平台功能可以比我哋喺達成交易前直接跟客人聯絡確定客製訂單.」另外,Nash 表示訂購 CarouBiz 旋轉商店更係必不可少.「因為營銷推廣係業務最重要嘅一部分,而呢個計劃嘅推廣工具係絕對幫到手.投放廣告可幫助宣傳我哋公司嘅品牌形象,然後獲取客人信任,而信譽對個人護理商品賣家尤其重要.」
Carousell 旋轉拍賣具強勁訂單轉化率
Sammi 協助電子商務日常操作跟營運推廣,問佢最鍾意 CarouBiz 邊一個功能?「一定係《Spotlight》,因為呢個推廣工具嘅客戶接觸面非常廣.當我做成效分析時,發現喺落咗廣告後,商品嘅曝光率提升咗唔少.」而問到使用 CarouBiz 後,業績跟以前有咩分別?「最明顯係每個賣咗廣告嘅商品多咗大約50%客人嘅查詢量.」再問 Sammi 喺 Carousell 嘅銷售佔整體業務有幾多?「我哋同時喺5個不同嘅網上渠道進行零售業務,以剛過去半年嘅數字顯示,來自 Carousell 嘅訂單量佔總營業額差唔多一半,而投放廣告嘅成本相比起其他銷售平台嘅回報率係高好多.」
電商至勝貼士提供良好嘅銷售服務
最後,問佢哋有咩貼士畀仲未用或用緊我哋服務嘅商戶.Sammi:「如果商家想喺 Carousell 營運業務,咁能唔能夠觸及到更多客戶係至關重要,而用《Coins》購買《Spotlight》係最快速增加曝光嘅方法.Nash:「喺 Carousell 落廣告亦會帶嚟其他好處,例如交叉推廣其他商品.另外,我哋提供優質嘅購物體驗,包括高級商品包裝,100%購買保證等,從而提升買家對我哋嘅信任度.所以我建議所有商家都盡力提供良好嘅銷售服務!」多謝 Mia Marca 嘅 Nash 跟 Sammi 接受我哋訪問. Carousell 係各中小企商家嘅電商銷售平台不二之選!想申請 CarouBiz 計劃或查詢詳情,請點擊呢到或同我哋嘅客戶服務員聯絡.


text:
返工放工 幾點至夠鐘
Sick leave 要點用 開會有乜用
打卡 打卡 記得打卡
日出而作搏一搏 我架單車變麾托
睡眼惺忪 9 點鐘 記得起身返工
9 個鐘 9 個鐘 每日返 9 個鐘
個個都要返工 返工先唔使窮 證明你有用
份糧月中已經唔夠用
第 1 個鐘輕輕鬆鬆 等等第二個鐘
第 2 個鐘去 site visit 順便去埋 game zone
第 3 個鐘打電話(喂)打成個鐘至接通
之後嗰 4 個鐘勁多嘢做 喺公司四圍盅
入廁所沖吓沖吓 又釣魚盅吓盅吓
攞杯咖啡沖吓沖吓 沖吓沖吓沖吓沖吓
咁又沖到最尾嗰個鐘
個個睇住個鐘 個個等放工
放工去玩又驚第二朝早起又驚糧尾
返工係一個得閒死唔得閒病嘅遊戲
你老闆唔鍾意你(我呀)你唔鍾意份工
鬼叫你鍾意份人工 咁就冇嘢需要理
返工放工 幾點至夠鐘
Sick leave 要點用 開會有乜用
打卡 打卡 記得打卡
打卡最型打唔停 打少一陣會雙目失明
大部份嘅老細 會低估員工嘅能力
大部份嘅員工 會低估老細嘅智力
大部份嘅老細 會挑戰員工嘅耐力
大部份嘅員工 會問同事攞零食
返工放工 幾點至夠鐘
sick leave 要點用 開會有乜用
打卡 打卡 記得打卡
日搏夜搏先發覺 最鐘意讀書返學
永遠就嚟遲到 班地鐵一定趕唔到
好彩第一個返到 老細又睇我唔到
成個朝頭早 已經有鬼咁多嘢做
臨放工終於做到趴喺度
有人冇嘢忙又要扮忙
女同事化完妝又要補妝
喺 pantry 入面嘅 pantry 黨扮開會
同一個 project 講完又講
掃把話唔夠數 出嚟捉人去跑數
跑極都係唔夠數 份人工又唔啱數
最唔抵飲完酒 起唔到身 返唔到工
詐病請病假 又要付出代價
好彩呀邊個有醫生紙明碼實價 仲要做緊特價
請夠四日都唔怕
費時返到公司 好似隻死屍
放工去開 P 點知要 OT
打卡 打卡 記得打卡
唔係 O 咗 T 有邊個知
返工放工 幾點至夠鐘
Sick leave 要點用 開會有乜用
打卡 打卡 記得打卡
(喂 今晚我要早走呀 你可唔可以幫吓我手呀)
返工放工 幾點至夠鐘
Sick leave 要點用 開會有乜用
打卡 打卡 記得打卡
(擒晚我都冇走 點打卡啫)


text:
作為偽文青,
要顯示胸有半點墨水及文化修養,
每篇文章都總會以書面語為依歸.
不過今次為了要表達那種地道的感覺…
對不起,我必需使用廣東口語才有親切感!
好勒,廢話少講即刻黎料!
事先聲明:如果閣下自認係港女,
(其實通常真正既死港女先唔會承認呢個事實) XD
即係個 d 本身好鬼死 elegant 乜野都要靚呀,
好鐘意食馬卡龍然後又好似貴婦咁去飲 “high tea” 個 d 呢!係嘞,如果妳係我上述所形容的,
本篇跑食地圖所介紹既食肆,
係絕對絕對絕對地唔岩妳食!
冇錯,因為今次既餐廳係極度地踎同麻甩既朋友黎.平時去酒樓飲茶都仲話係「飲茶」丫,
係好正常既.但呢個地方地踎到一個點,
你直頭會覺得淨係得 d 阿叔先會黎,
所以我唔會稱為飲茶,而係「飲阿坑茶」!
(個「坑」係指中坑或者老坑既意思,
對唔住,原諒今次有點俗,
因為真係要呢種廣東字先表達得到個意境)毫無舒適既環境可言,
但偏偏就係呢種地道既地踎感覺,
俾人一種最大既親切感,
啱曬平時扮 elegant 但實質卻係 elephant嘅我!
平時呢種 style 嘅食肆都好興恃老賣老,
毫無服務態度可言的,
但當你以為傳統老店都會有呢種老人特質嘅時候,
(入面既員工真係全部都叔叔伯伯黎的)
丫我又跌眼鏡喎,原來唔係㗎囉!
入面幾位阿叔既感覺其實都 ok 親切既,
起碼唔係去食澳牛光速餐,
那種毫無服務態度可言既冰冷感覺先囉.同埋有時我返工返得早,
凌晨 5 點幾已經要食早餐,
大佬倒塔咁早邊度有得你食呀!?
拿,叁去壹就幫到我勒!
如果我晨咁早去食早餐時,
幾個阿叔都認得我,
會識得問我今日係咪返早,
好有人情味同親切感的.
唉唔小心扯開左,講返食物先!
話得係飲茶,
咁當然會有傳統既一盅兩件啦,
蝦餃,燒賣,牛肉球,叉燒包,蒸腸粉等等全部都係基本野.傳統中式點心呢度大致上都有,
你話超好食咩,講真又未算,
但又唔算差都幾好既.
同埋個重點係佢平丫麻老細!平均 $14 就已經有一籠點心,
平時你去超市買盒急凍叮叮點心都要呢個價啦,
家下一樣價錢係新鮮蒸俾你食而味道唔差,
個蝦餃入面隻蝦仲食得出係爽口既,
$14 咋,咁你仲想點先!?
我食個早餐叫兩籠野再收我茶錢,
夾埋都只係 $30 左右,冇投訴啦…值得一提既係呢度既馬拉糕,
我媽媽好鐘意食,因為唔係道道都有,
亦唔係度度都整得好食的.
叁去壹既馬拉糕整得好鬆軟,
就算你食曬成舊都唔會話覺得好漏,
會推介亦可以一試.另外仲有大包,除左 d 極傳統既酒樓外,
大包呢種傳統點心已經唔多地方有,
不過呢度都仲食得到呀!
隻包入面有細半隻蛋,雞,叉燒同豬肉,
$14 大大個相當抵食.拿但響呢度食野有一樣野值得留意,
除非閣下係一大群人咁黎食,
否則如果你好似我同媽咪飲茶咁,
得兩三丁友黎食野既話,
叫點心最好一兩籠咁叫就算,
寧願食完一輪先再叫第二輪再食過.雖然唔係光速餐,
但因為佢地上點心既速度都係好快,
基本上你叫完 10-30 秒內食物就會出現響枱上面,
(炒粉麵飯另計呀下)
所以為左令到點心入口都仲係熱辣辣,
最好唔好貪心,寧願慢慢食完先再叫.
下次跑完步都試下過黎飲阿坑茶啦,
特別嗚謝婆娘 running buddy 陪我製作此跑食地圖,
另外仲有兩名「傷者」唔跑都過黎齋食!xD
註:其實貴婦飲嘅應該系 afternoon tea 而唔係 high tea,
high tea 本身係英國勞工階層下午茶的統稱,
所以係屬於相對較低下階層,
根本係完全地唔 high class 的…
只係因為佢地用張高既 dining table 黎食,
所以先叫 high.
而貴族食 afternoon tea 係有專門既茶几,
較矮,根本係 “low tea” 先岩,
只係唔知幾時開始俾人亂叫,叫下叫下,
就叫到而家變左做 “high tea” 咁解.飲食介紹
叁去壹點心粉麵飯
地址:西營盤薄扶林道 11 號,西區裁判處旁
(西營盤地鐵站 B 出口 5 分鐘左右路程)
營業時間:星期一至日 05:30 – 14:30
跑步路線1. 由香港大學起步,經蒲飛路去堅尼地城到西環泳棚,來回約 5 公里.
2. 由香港大學起步,沿薄扶林道到瑪麗醫院,來回約 5 公里.
3. 由香港大學起步,沿薄扶林道到瑪麗醫院,再經沙宣道或碧麗道到數碼港,來回約 10 公里.
更衣或儲物室安排
中山紀念公園體育館
西營盤東邊街北 18 號,毗鄰中山紀念公園
石塘咀體育館
香港皇后大道西 470 號,石塘咀市政大廈 5 至 6 樓
更多:
[跑食地圖] 西營盤的台式風味
[跑食地圖] 去太安樓掃街
[跑食地圖] 去寶雲道晨跑,再食大早餐!
[跑食地圖] 河上鄉豆花放題
跑食地圖@Fitz.hk
烈敏@Fitz.hk


text:
無論春夏秋冬,多倫多的湖邊幾時都係無敵的影相勝地.不過影來影唔係自己個靚樣就係湖邊的倒影,po相呃like長路總會都會有盡時.今日就教大家點樣可以影勁有feel嘅剪影相,等你輕鬆賺like啦!
1. 尋找適當的光源
話明係剪影,即係淨係影你個影,要造到呢個有強烈對比嘅效果,一定要搵一個強烈的光源,好多人特別會選擇日出或者日落呢啲時間,光線比較柔和之餘,後面影出嚟嘅顏色亦比較靚.當然,搵唔到可以睇日落嘅地方,以下嘅貼士依然可以幫你喺猛烈光線下,例如係正午的湖邊前面,影到一啲令人想睇多兩眼的相.
2. 以側面代替正面
主體的輪廓係剪影攝影好重要的元素,假如你將要影嘅剪影係人嚟嘅話,請你叫佢以轉向側面,咁樣可以影到人由額頭到鼻到下巴嘅輪廓,特別係女仔長長彎彎既睫毛都可以拍低哂,比起正面面向住鏡頭,淨係影到一個黑色的頭,側面拍出黎嘅剪影會有效果好多.
3. 利用身體線條帶出主體美
即使你已經轉咗做側面,以一張靚嘅剪影相嚟講係唔足夠的.攝影對象的動作亦會影響成張相嘅構圖.簡單嚟講,女仔可以自然地舉高手或者扮一啲跳舞既pose,帶出身體嘅線條美,令成張相再加分.
男仔就可以試下跳起或者做擴張啲的動作.
如果係情侶一齊影剪影的話,記住千祈唔好痴埋一齊,因為咁樣張相睇落去就淨係得一舊黑色嘅嘢喺度!但係兩個人踏後一步,面對面 (可以係少少身體接觸,例如男方托住女方的面或者女方環抱男方嘅腰),等光喺你地中間透出嚟,張相都會靚好多.


text:
土耳其卡巴
土耳其卡巴(粵拼:tou2 ji5 kei4 kaa1 baa1,土耳其話:döner kebap,字面指「氹氹轉烤嘢」),通常習慣就噉叫卡巴,係一種氹氹轉烤嘅羊肉,牛肉或者雞肉切落嚟,加上配料而成嘅一種土耳其嘢食(Turkish cuisine),亦都係一種卡巴串燒.有人將卡巴同沙威瑪(shawarma)同 Gyros(Gyros)相提並論,因為幾種都用類似嘅肉類製成,但實際嘅做法同形式上就有啲分別.卡巴通常係似三文治或者用比得包(Pita,一種中東盛行嘅扁麵包)包住嘅;而沙威瑪就用墨西哥薄餅(tortilla)夾住(但兩個嘅分別逐漸變得模糊).至於Gyros 係用比得包夾住.三個嘅餡料都有好大嘅分別,Gyros 嘅餡料變化唔大,而卡巴及沙威瑪亦有唔同餡料嘅變化,有各種嘅沙律材料好似紅蘿蔔同紅椰菜等,亦可以用薄荷,而醬料亦有唔同嘅配搭,甚至可以揀辣椒汁.
歷史改
18世紀嘅遊記中,卡巴係指一種嚟自安那托利亞嘅菜式,主要材料係將羊肉用會郁動嘅棍叉住,並放喺爐上燒烤.喺傳統上,呢個菜式係將羊肉,飯同一種加咗牛油同青胡椒嘅辣汁一齊上碟嘅.
而卡巴嘅原形係「Oltu kebab」,到而家仍然喺唔少土耳其嘅城鎮中見到.「Oltu」係喺Erzurum附近嘅一個土耳其小鎮.而原形係將肉打橫燒同削嚟嘅厚肉片,用L字型嘅(Oltu shish)棍叉住嚿肉來燒.而現代卡巴雛型就係喺19世紀土耳其發明嘅布爾薩.
今時今日,卡巴通常係好似三文治噉用比得包夾住嚟食,噉樣嘅食法早喺1960年代始於伊斯坦堡.而家喺世界各地都可以食到卡巴,近排係喺1971年嘅德國柏林發明嘅,佢係將原本嘅卡巴改良,加上多啲沙律及醬料,以求更適合德國人嘅口味.由1980年代開始,卡巴就成為德國最流行嘅快餐嘢食.
材料同整法改
卡巴嘅烤肉片有羊肉,牛肉或雞肉,但由於卡巴源於土耳其,作為一個伊斯蘭教國家,唔會用豬肉做卡巴嘅材料.而喺發生瘋牛症事件過後,亦曾經用過烤魚作為卡巴嘅餡料.而一個典型嘅卡巴三文治係烤肉片,再加上生菜同土耳其麵包而成.而醬料可以揀辣醬,蒜味酸奶同香草酸奶,而喺某啲地方,更有用羊奶芝士作為餡料嘅.
至於烤肉片嘅製法,就有下列兩種:
- 最正宗同普遍嘅方法係將一片片嘅瘦肉片叉喺一支垂直嘅棍上,好似個圓柱體噉,然後放喺紅外線爐邊煮,偶而會有啲蔬菜,如番茄,洋葱等放喺肉棍上,以蔬菜嘅汁液保持肉片嘅濕度,減低燒燶嘅機會.
- 而有啲平價嘅舖頭就將已調味嘅肉片及免治肉撈埋一齊,放喺普通嘅爐上燒烤.而呢個方法唔獲得鼓勵,而德國更有條例限制免治肉嘅含量,唔可以超過總數嘅60%.
而由烤肉串切出肉片嘅方法,都有兩種:
- 傳統嘅係用一張又長又尖嘅刀將肉割落嚟
- 用有圓型刀片嘅電刀,將肉片切更薄,可切出更多塊.
世界各地嘅卡巴改
卡巴現今喺歐洲,加拿大同唔少其他嘅大城市盛行,而大多都係以德國改良嘅卡巴為主.而喺唔少西方國家,卡巴係一種流行嘅宵夜,而卡巴舖亦傾向喺較夜嘅時間開放以照顧夜晚出街嘅人士嘅需要.
德國改
喺德國,中東菜式,卡巴,土耳其麵包以及Falafel等比漢堡包及香腸更流行,喺年青一代之間好流行(當地人稱為「Döner」);唔少嘅年青人以卡巴作為午餐同wet後嘅宵夜.而以柏林為例,價格就由1歐元至4.50歐元不等.而卡巴嘅總類亦唔少,其中一種係「Kebab mit Pommes」,同一般嘅卡巴相似,但內裏嘅蔬菜餡料就被換成薯條,亦有啲卡巴係以薯條取代土耳其麵包當餸嚟食嘅;有啲更係只有沙律菜而冇肉,德文叫做「Vegetarischer Döner」(Vegetarischer意思係「齋嘅」).
據統計,德國人每日食200至300公噸嘅卡巴;喺1998年,佢哋一年使咗15億歐元喺卡巴上.至於佢能夠盛行嘅原因,最主要係因為德國境內有大量嘅土耳其人居住.喺第二次世界大戰之後,由於戰爭導致勞動力短缺,有大批嘅外地人被邀到德國進行重建工作,以解決勞動力短缺問題,當中以土耳其人最多,而喺重建後亦有唔少嘅土耳其人喺德國居留,並開設唔少嘅舖頭仔,而卡巴嘅方便性更受唔少勞工歡迎;自此,佢就開始流行全國.
喺德國,卡巴通常用蠟質嘅紙包裝,而紙上有一個男性廚師揸住刀企喺肉串前嘅,而呢個造型亦見於德國嘅柏林圍牆.
奧地利改
喺奧地利卡巴嘅材料同德國嘅大致相同,但羊肉經常被雞肉代替.喺都市地區,尤其係喺維也納非常流行.佢逐漸威脅到當地傳統小食,好似燒香腸(Würstelstände)等嘅地位.喺呢度,啲人叫卡巴做「Kebap」,而唔係德國人講嘅「Döner」.呢個令德國遊客感到混亂,亦成為奧地利人取笑嘅題材.[未記出處或冇根據]
土耳其改
喺卡巴嘅發源地土耳其,德國式嘅卡巴受到當地人嘅鄙視,但喺經營旅遊業為主嘅南方沿海地區,唔少旅客要求食「真正」嘅卡巴,但諷刺嘅係,佢哋要食嘅其實係德國化嘅卡巴,並唔係正宗嘅;所以有唔少嘅旅遊區亦有賣三明治嘅德國卡巴,甚至代替咗傳統成為主流嘅菜式.而正宗作為主菜嘅卡巴(所用嘅肉喺烤之前浸過鹽水,並冇免治肉,以及用正宗嘅比得包及醬料作為佐料而成)仍然可以喺全國各地見到.但喺快餐嘢食,德式嘅卡巴佔有嘅比率越嚟越高,稱為「döner sandviç」或「ekmek arası」,係一種用麵包做底(唔係比得包),加上烤肉及沙律(以番茄,洋葱,生菜及醃黃瓜製成)作餡料嘅小食,但冇任何嘅醬料.
英國改
喺卡巴(當地人叫「doner kebab」或「donner kebab」;而阿拉伯名「shawarma」亦好常見)上加上沙律及醬料,係一種喺英國同愛爾蘭流行嘅菜式.售賣卡巴嘅店舖通常會提供辣椒醬,燒烤醬以及最常見嘅酸奶醬,而薄荷醬(Raita)亦係常見嘅醬料.顧客可以依自己嘅喜好而揀醬料嘅濃度,好似小辣,中辣等,但醬料嘅成分就唔係太清楚,而且各地都唔定.卡巴喺當地常被視為外賣食品或宵夜,喺英國星期六夜生活中佔咗好重嘅角色,但唔似德國人噉作為主食.以下係卡巴嘅喺英國嘅製做方法:
- 用比得包包住
- 放喺維吾爾麵包上
- 麵包,肉同沙律分開放喺盤上
- 將烤肉,同薯條放喺碟上,好似英式名菜炸魚薯條(Fish and chips)噉,但冇任何沙律及麵包.
英式卡巴嘅香料同土耳其及德國嘅唔同,因為大多數嘅卡巴係由塞浦路斯嘅移民製作嘅.而英式嘅菜單有「doner」(典型嘅卡巴),「shish」(有羊肉及雞肉),以及「kofte kebab」,呢個係一種特別嘅卡巴,有麵包及薯條作佐料.而「doner meat」(中東烤肉)亦經常作為意大利薄餅及漢堡包嘅配料;而大家普遍並唔清楚用動物嘅邊個部位作為烤肉,所以呢個成為唔少傳說同笑話嘅來源.
喺愛爾蘭嘅都柏林,有唔少嘅土耳其同小亞細亞裔嘅移民湧入,食卡巴嘅人增加咗唔少,尤以喺市中心做嘢嘅(返工)以及去wet嘅夜番人最犀利.
法國改
卡巴同薄餅,漢堡一樣,都係喺法國見到嘅幾種快餐嘢食之一,亦係最平嘅.大部分嘅卡巴舖(法國人稱為kebabs)係由土耳其移民所經營嘅.而一個基本嘅卡巴就係用土耳其麵包再加上烤牛肉片,洋葱及生菜,而醬料就有「sauce blanche」(法文係白醬,指酸乳加上蒜及香草),突尼西亞紅色辣醬(harissa),茄汁以及幾種其他醬料,好似芥末.卡巴亦通常附上薯條,而薯條更會放入麵包入面.其他種類嘅卡巴亦有唔少,好似雞,魚肉,甚至係香腸,而土耳其麵包亦不時換做比得包.
澳洲改
喺澳洲,卡巴隨住希臘,土耳其,前南斯拉夫同黎巴嫩嘅移民傳入.而家,卡巴亦好受歡迎;而佢哋認為佢(卡巴)係麥當勞同肯德基比較健康嘅快餐嘢食.當地嘅卡巴通常係以比得包或土耳其麵包為佐料,較少以三文治嘅形式出現.喺澳洲某啲希臘人口比中東人多嘅省,人哋叫卡巴係souvlaki,Gyros或yiros.喺西澳洲,一份卡巴更包括咗煎蛋.
喺雪梨,雞,牛,羊肉嘅卡巴好容易可以喺市郊唔少外賣舖搵到.而當地嘅卡巴大多將生菜,番茄,洋葱,中東沙律(tabouli)同芝士放喺比得包上.而最常見嘅醬料就有茄汁,燒烤醬(hummus),蒜泥同辣椒醬,餡料可以放喺麵包上或者係分開放嘅,更常見嘅方法係將所有東西嘢捲喺一齊.後者嘅處理方式有兩種,一係將佢包起來以便焗烤,呢個方法可以令麵包變得鬆脆及香濃,而另一種就係唔使焗烤.喺澳洲首都坎培拉,就有另一種方法,係將塞咗餡料嘅麵包放喺爐底烘一分鐘,其後就好似平時嘅食法一樣,將個卡巴用紙包起,以防餡料跌出嚟.
喺布里斯班,卡巴嘅製法就受到黎巴嫩嘅影響.
喺澳洲某啲地方,人哋叫售賣卡巴嘅地方做「Kebaberies」,而卡巴烤肉亦作為一種意式薄餅嘅餡料.
芬蘭改
喺芬蘭,卡巴因為土耳其人嘅移入同埋開設餐館而變得受歡迎起嚟.而喺當地,卡巴亦作出咗改變以符合地區需要,例如多用當地非常普及嘅牛肉.卡巴喺當地被視為快餐,而嗰度嘅餐廳大多都有賣薄餅,而且到咗夜深時間仍照常營業;喺當地,噉樣嘅餐廳最少有900間.而牛肉就作為主要嘅肉材,因為芬蘭人較習慣牛肉嘅口味,而且喺當地,牛係較平嘅.有啲卡巴就將兩種肉撈埋一齊.
當地人最鍾意食嘅卡巴(烤肉)菜式有以下幾項:
- Rullakebab(意思係卷式卡巴),係用薄餅皮包住,入面有烤肉,番茄,醃青瓜同椰菜,而醬料就係一般沙律醬,蛋黃醬,番茄辣汁等;一個噉樣嘅卡巴有大約一公斤重,可以畀多人食用;而更大嘅同類卡巴就被稱為「tuplarulla」(雙卷),同Rullakebab相似,但肉嘅數量就更多.噉樣嘅卡巴有時會用墨西哥辣椒(Jalapeño)調味,但唔少嘅辣椒仍然係用土耳其辣椒嘅.
- Kebab riisillä(卡巴烤肉拼餅)同Kebab ranskalaisilla(卡巴烤肉拼薯條),佢哋通常放喺碟上並附以沙律醬(蛋黃醬或類似嘅熱醬汁),而沙律菜就係常見嘅伴碟.
- Kebabpizza卡巴薄餅,呢個係卡巴烤肉加上辣嘅配料,好似墨西哥辣椒同土耳其辣椒;而其他嘅成份就有醃青瓜,沙樂美腸同番茄等.
- Pitakebab(或「卡巴」)同唔少國家所賣嘅傳統卡巴類似.
加拿大改
喺加拿大,有一種卡巴被稱為「Donair」,發源地係喺加拿大諾華士高沙嘅哈利法克斯.當地一間餐廳King of Donair聲稱喺1973年發明呢種卡巴.
呢種卡巴嘅肉同一般唔同,係由免治肉,麵粉或麵包糠及多種香料調製而成嘅,而醬料就係用煉奶(evaporated milk),糖,醋同蒜頭製成嘅.而肉同醬汁亦同番茄以及洋葱粒用比得包捲起.呢種卡巴嘅材料太多,而比得包就只能作為陪襯.喺一個噉樣嘅卡巴中,比得包吸收咗大量嘅醬料,以致佢難以同本體分開.
噉樣嘅卡巴喺加拿大大西洋省份係非常普遍嘅,唔少嘅快餐店都有賣呢種卡巴.而上述嘅食肆亦推出咗有同樣成分嘅薄餅及潛水艇三文治.而哈利法克斯亦因為呢種卡巴而出名.
喺酒吧收檔後嘅時間,當地有唔少人買卡巴做宵夜,而唔少薄餅店同唔少跨國連鎖食肆亦提供烤肉醬(donair sauce)畀食客品嘗.
日本改
卡巴喺日本開始流行,日文係叫「ケバブ」.喺唔少流行攤位都有得賣.卡巴亦經過適當嘅調整以適合當地人嘅口味,例如用椰菜代替沙律,而醬料就換咗係蛋黃醬.
喺當地嘅卡巴攤位中,大多數嘅僱員係印巴裔嘅移民.
瑞士改
卡巴喺瑞士全國各大城市,包括蘇黎世及巴塞爾都搵得到;而其中喺蘇黎世舊城中嘅卡巴攤檔就較有特色.
中國改
喺中國西部,尤其係新疆,因為土耳其嘅影響,卡巴被視為一種地方特色,並傳播到中國各地.
香港改
喺中環,尖沙咀亦經常見到唔少售賣中東食品及卡巴嘅舖頭;亦有快餐店售賣類似嘅嘢食.
台灣改
雖然卡巴呢個名喺台灣並唔常見,但係賣沙威瑪嘅攤位喺台灣就有唔少.台灣沙威瑪以麵包夾住餡料為主.
睇埋改
- 羊肉串
- 沙威瑪(Shawarma)
- 類似嘅墨西哥菜餚—Tacos al pastor,係調味嘅豬肉配粟米粉薄脆餅.
參考改
出面網頁改
- Domer Kebab and More at Turkishcook.com
- Kebab Journal blog community - reviews of (mostly British) kebab shops.
- A search engine for doner kebab (international coverage, but still focus on German kebabs)
- Collection of Döner Kebab paper bags
- recipe for a Halifax-style donair
- Video : Preparation of Döner Kebab
- http://www.naks.org.uk (National Association of Kebab Shops - UK)
- http://www.thechillisource.org Information about Kebabs in general and reviews of London Kebab shops


text:
男人的Fantasy (五十九)老公愛打機嘅女人最好命
圖片來源:互聯網
男人嘅圈子,最早期嘅話題來來去去唔係踢波賭馬就係十三張.不過隨住年紀愈大,增加嘅項目仲可能愈來愈多.
正所謂酒色財氣,成年男人世界,有錢就多玩意,所以呢個年代嘅女人就愈嚟愈難做.
遇到上進嘅男人又怕佢太上進,一衝前就唔識得收掣.最後生活保障到,但愛情守唔住;唔生性嘅又怕佢太懶,
第時生完仔女都仲要憂柴憂米.
男人嘅演變,可以由佢嘅生活圈子話題去睇.群住班玩音樂嘅朋友,好自然會一日聽歌聽到黑;
識著班賭錢嘅,見面第一句好自然就係「今晚曼聯咩盤?」
女人要由呢個角度去觀摩自己另一半嘅改變,但觀摩改變又唔一定要影響改變.
我見到好多太太,總係阻止老公做鍾意做嘅事.如果係賭錢爛蒲呢啲我都尚可理解,但踢波運動都要簽証先批行,又真係唔太講得通.
如果覺得老公乜都唔做,陪喺自己身邊先叫好.其實呢個諗法同養狗係差唔多.比佢食比佢住,你總之喺我視線範圍下乖乖地就ok,完全漠視咗對方嘅諗法.
呢一種惡性循環慢慢演變到個老公喺屋企做鐘意嘅事,女人都開始睇唔過眼.
如果一個有正常事業,每日辛苦工作嘅老公,連喺屋企自由地打吓機都唔可以,真係生不如死.
佢哋嘅生活朋友圈已經去到成人階段,但喺一大堆引誘嘅花花世界下,佢依然放棄好奇,去選擇打機.
其實,佢已經係選擇咗妳.老公一日喺屋企打機嘅女人,一定係最好命.
薛可正Facebook Page
http://www.facebook.com/sithoching


text:
分手後,遇上你: 一日時間
「丫k,我要你追番我,我只係比一日時間你,如果呢一日你唔可以令我重拾當時心跳既感覺,我地就正式完.」Jessica講完之後,就靜靜地坐係沙發到.一日時間,決定生死,我應該點做?
「你比三個鐘時間我先,我想準備好一切就黎揾你,好冇?」我用一種好誠懇既眼神望住佢,等待佢既答覆,「好,希望你所做既準備既野會令到我同番你一齊,其實之前叫你考好個試,只係想知道你有冇將我講既事放係心到,事實上你冇令到我失望,所以希望今次都會係咁.我會係屋企等你,你搞掂就打比我啦,我就去揾你.」Jessica講完準備起身番床訓陣既時候,我捉住左佢,係佢背後攬住佢,我個咀貼緊佢耳邊,細細聲講「無論結果點,我都冇後悔過愛上你,我知道我錯得好離譜,將一切美好既事打破曬,但你相信我,我會用一生既時間去補償你,等我」講完之後我就走左.
落到街,其實我好迷惘,因為我唔知道應該去準備啲咩,當我係街到亂行左一陣既時候,咁岩係街到見到有一對準備結婚既新人,係大家祝福既目光下坐上去一架花車上面慢慢咁向佢地下一個目的地人進發.呢個情景,比左我一啲諗法,可能都係好多人做過既事黎,我行左附近一間花店,準備我要既野.
三個鐘後,我上左去Jessica屋企帶佢去目的地.目的地,就係大家都熟悉既石澳沙灘,冇計啦,近近地丫哇.去到目的地,已經係晚黑7點,「喂,帶我黎沙灘食風丫你?我好餓丫!!!」,女人果然唔餓得,一餓就會好昜扯火,「一陣就會有得食嫁啦,你等下啦,就到嫁啦.」行多五分鐘到,到了,係Jessica眼前,係一個比4塊白色既布包住既地方,唔好以為咁簡單,好戲在後頭.
我拖住Jessica行入去,布既入面,係用玫瑰花既花瓣拼成既四個大既心心,而中間放住一張枱,枱上面,冇咩特別既只係放左兩塊牛排,牛排旁邊放住一支平平地既香檳,當我拉住Jessica坐係到既時候,同時係枱底拎出我一早準備好既36支玫瑰,一切都開始了,希望我會成功,為了愛,要努力.


text:
政Whats噏:馮檢基退民協 掟煲唔掟蓋
20180712
東網電視更多新聞短片
馮檢基宣布退出有份創立嘅民協,稱要專心搞壓力團體.
民協前主席,前立法會議員馮檢基(阿基)今日(12日)宣布退出有份創立嘅民協,走去搞壓力團體,不過呢個壓力團體仲會同民協等政黨合作,而且又會喺好多民協成員都有參與嘅民社服務中心都會繼續做主席,真係「掟煲唔掟蓋」!同民協嘅關係就咁含糊,炮轟民主派唔民主就好清楚嘞,仲點名批評批評議會陣線議員朱凱廸,民主動力前召集人鄭宇碩添!
阿基話,退出民協令佢「好唔開心,好唔想見到」,但覺得壓力團體比較聚焦民生議題,容易同政府「拗手瓜」,希望離開民協,以「壓力團體加政黨」做到「一加一大於二」嘅效果,唔知咁係咪可以形容佢同民協「藕斷絲連」嘞!
佢又話,新壓力團體共有7個人,包括佢同3個區議員,全部都冇任何黨派,未來唔會參與政治,會專心搞民生工作,不過如果成員想參選都可以,例如各區議員都可能會角逐連任,不過就唔係用壓力團體嘅名義喇.
對於外界一直關注阿基仲會唔會參加立法會九龍西補選等選舉,阿基就不置可否,只係話暫時未有考慮,過往幾個月專注寫新書同搞退出民協嘅事,冇時間諗其他嘢,包括選舉喎.
阿基又話,退黨與年初立法會補選民主派初選嘅「屈基」事件無關,不過承認當時唔係幾開心,仲炮轟「民主派唔民主」,特別點名批評朱凱廸同鄭宇碩曾公開表明唔支持佢做泛民「Plan B(後備人選)」,又多次勸退佢,強調民主係民主派嘅生命力,如果連民主派都唔民主,民主派未來又點維持落去呢?
阿基認為,一係一開始就唔好畀佢參加初選,否則冇理由唔畀佢做「Plan B」,大鬧泛民「屈基」係唔尊重機制,違反合約精神同針對佢本人.睇嚟「屈基」事件令阿基對泛民好失望,唔知會唔會影響佢對參加補選嘅決定呢?


text:
英國房屋類型有好多種,買樓自住與投資與否,都應該要好好認識每一種唔同嘅物業房屋類型,從而再揀出最適合投資嘅英國物業類型,喺投資上就更加事半功倍.Detached House,terraced house可能你都會聽過,到底邊種英國物業類型先係最適合投資?
英國各種物業類型
英國物業分為以下幾種常見類型:
- Detached House 獨立式別墅或房屋
- Semi-Detached House 半獨立式房屋
- Flats / Apartments 公寓/樓房
- Terraced House排屋
- Bungalow 帶走廊的平房
- Cottages 鄉村屋/鄉村別墅
- Council House 政府福利救濟房
Detached House 獨立式別墅或房屋
顧名思義,Detached House即獨立屋,主體上冇任何結構與另一間屋相連,通常包埋前花園或後花園,外型及結構上與香港常見嘅獨立屋/村屋相似.比起其他房屋類型,通常會有更高私隱度,極受英國家庭住戶歡迎.一般而言Detached House嘅單價較高,回報則未有特別突出,與其他類型比較下相對投資價值較低,大眾多數都認為係自住嘅理想家園.
- 優點:私隱高,空間寬敞
- 缺點:房價較高,未必適合投資
Semi-Detached House 半獨立式房屋
呢種房屋類型與Detached House嘅唯一分別,就係Semi-detached House喺現有建築結構上同隔離間屋共用一幅牆,除咗節省大量空間外,物業價格亦相比之下較平,性價比更高.
- 優點:私隱度較高,性價比高
- 缺點:與鄰屋只相隔一道牆
Flats / Apartments 公寓/樓房
毫無疑問,Flat / Apartment係英國最廣泛可見並最受歡迎嘅房屋類型,節省空間且非常便利,價錢亦相對於Detached House或Terraced House平唔少.同大家想像中嘅英國生活可能有啲唔同,其實唔少英國人都鍾意住Flat/Apartment,因為相對其他類型嘅英國樓經濟實惠,非常適合單身人士或者小型家庭居住.
Flat / Apartment有少少唔同,除咗英式英文同美式英文嘅用法差異之外,建築上都有唔同.Flat通常只有一至兩層,由多個房間組成;Apartment就通常會有較多樓層,佈置陳設上比Flat更加豪華.
英國常見嘅flat種類又分為以下幾種:Converted Flats,Split-Level Flat,Studio Flats,喺內籠裝修上會有少許分別,實用性同埋建築設計上有唔同嘅地方.
- 優點:有專業物業管理,回報相對較高
- 缺點:空間較小,或須共同負責公共空間
Terraced House排屋
另一個非常常見同受歡迎嘅英國物業類型就係Terraced House,屋如其名就係排成一排嘅屋啦,通常由街一邊延伸到另一邊,相當節省土地.呢種屋為咗慳位亦好少會有前後花園,因此相對嚟講比其他屋種價格略低.
- 優點:價格相對較平
- 缺點:左右均有鄰居,私隱度較低
Bungalow 帶走廊的平房
Bungalow喺建築結構上睇亦係獨立屋,同Detached House最大嘅分別就係空間相對較細,必定有傾斜屋頂,中間會有天窗.由於Bungalow只有一層,比其他種類房屋佔嘅土地空間更大,所以基本上英國好少再有新起嘅Bungalow,多數存活嘅都喺上世紀興建.
- 優點:空間較大
- 缺點:價錢較貴
Cottages 鄉村屋/鄉村別墅
呢種房屋類型通常位處較偏遠嘅鄉村地區,多數已有幾百年歷史.呢啲小屋以堅固的結構見稱,並且有好厚嘅牆同埋傳統氛圍,現時多作為別墅渡假用.
- 優點:遠離煩囂
- 缺點:位置較偏僻
講完英國各種最常見嘅房屋類型,不如了解埋成日會聽到嘅Council House又係咩?
Council House 政府福利救濟房
Council House屬於英國公共房屋嘅其中一種類型,以低廉價錢租俾受政府救濟嘅國民,甚至會由政府負責俾租金.以外型嚟講會較貼近Flat/Apartment,功能亦相似.
有部分客戶買英國物業時,可能都想避開附近嘅Council House,點解呢?部分人認為受政府救濟嘅人之中有癮君子,失業人士等等,相對嚟講治安差少少,所以部分客戶就會偏向遠離Council House嘅地區,減低風險.
講咗咁多唔同種類嘅英國物業房屋類型,到底邊種最適合投資者投資呢?投資最主要都係講投資回報及容易管理嘅程度,計返性價比提煉出投資價值高低.
以投資回報嚟講,Flat單價較低,租金則與其他房屋類型相似,相對回報最好.上面都有提到Flat嘅性價比最高,相對投資回報亦較高.
了解最值得投資嘅英國物業,即刻登記Free Consultation,向專業顧問了解更多.


text:
搜尋結果: #damia
Damia跟8歲小神童學畫蛇蛇NFT 佢嘅靈感來源竟然係……
8歲嘅時候,你做緊乜? Arthus(IG@arthus_ng)就畫緊充滿創意嘅蛇蛇NFT,仲四圍展覽!佢嘅作品,依家去K11 MUSEA嘅「METAVISION」作品展就睇到,同場仲有超過30位藝術家逾200件作品.展覽去到6月19日,記得快啲去啦!
$5000消費券 一星期用完 啲錢用咗喺邊?
消費券派咗一個月,今集Damia周街問吓人,睇吓佢哋用咗幾多錢!18歲以下人士冇消費券,你又覺得殘唔殘忍呢?
Damia誠意打動! 大帽山英雄亭髮型師現真身 為香港人打氣
Damia之前尋找大帽山髮型師任務失敗,以為故事就咁告一段落,點知劇情峰迴路轉!髮型師佐治哥收到Damia留低嘅小心意之後,終於肯同Damia見面!
Damia體驗搬運工人 一日去勻港,九,新界 運送貨物同七師傅,許廷鏗有關?
好多人為社會默默付出,即使環境再差,都希望幫到有需要嘅人.Damia今次就跟住「Share for Good」司機安仔,體驗搬運工人嘅工作.佢哋運嘅,唔係普通貨,而係基層市民最需要嘅物資,立即睇吓佢哋嘅送貨行程!
一日嘟8次!? Damia化身巨大「安心睇片」 香港人習慣嘟QR Code未?
依家去到邊都要嘟QR Code,仲要諗使唔使「離開」,又要顧埋張電子針卡,真係人都癲!今次Damia化身「安心睇片」喺旺角周圍走,睇吓途人有乜反應.話時話,你每日又要嘟幾多次QR Code?
冇得剪頭髮 逼上大帽山? 英雄亭髮型師到底係何方高人?
宣佈髮型屋停業嘅時候,有位髮型師畀人影到,喺大帽山英雄亭免費同人剪頭髮,車見車載嘅Damia今次搭住順風車,同大家一齊去搵呢位仁兄!原來,佢竟然係香港有名嘅車界人士……!?


text:
6 APRIL 2018(FRI)
係我地今次嘅熊本親子之旅當中,小小豬全程都玩得好開心又投入,不過如果講到佢最....最....最興奮嘅,就一定係依個即摘即食士多啤梨放題,因為佢真係好鐘意食士多啤梨呀~
今次我地就係去左熊本縣阿蘇市嘅木之内農園~
係香港我地都摘過好多次士多啤梨,不過原來係熊本嘅形式係好唔同,以人頭計入場任食半個鐘呀~
一聽到話可以係場內任摘任食,小小豬對眼都已經好似發光咁.一入到個農場佢就直情不停尖叫,超心急要動手啦~
小小豬不停咁問農場叔叔拎較剪,但原來依度係同香港摘係唔同,唔洗用工具淘手就可以摘到士多啤梨.所以係未開始動手之前,就要乖乖聽農場叔叔嘅教導,唔可以為左摘亂來,影響其他士多啤梨呀~
冇得用較剪其實小小豬初時都有點擔心(佢緊係擔心冇得食啦...哈哈哈),不過原來都係好容易,只要用兩隻手指夾住,然後用少少力向下按,咁就可以摘到一粒完整士多啤梨而又唔會影響其他仍在生長嘅士多啤梨啦~
聽完講解,小小豬已經一支箭咁跑去搵佢嘅獵物(即係大大粒又紅卜卜嘅士多啤梨啦)~
成功摘到第一粒,睇下佢幾開心~
其實場內分別有三個唔同嘅品種,當然佢地嘅甜度同多汁度都係有所不同.但....對於依個為食小小豬嚟講,最重要都係夠大粒....夠紅卜卜就已經係佢心頭好了,味道方面.....佢就話粒粒都係一樣又甜又好味.
但其實場內啲士多啤梨又真係幾大粒,同埋都好多紅卜卜嘅士多啤梨呀~
老實講,當初我都真係有一丁點擔心,啲士多啤梨未洗過就即刻食,會唔會有啲啲唔乾淨呢?
不過老公講左一句:依度係日本,你估香港咩,日本係最乾淨嘅地方,啲士多啤梨又唔係種係泥上面,所以都安全啦.
好...既然平日愛豬如命嘅DADDY都咁放心,咁我就咩都唔諗,同小小豬齊齊ENJOY即摘即食士多啤梨啦~
聽見依個農場叔叔話要小心對待士多啤梨(小小豬冇咁叻識日文,當然佢係聽翻釋姐姐講啦...哈哈哈),小小豬都好細心咁揀,但又只得半個鐘時間,所以睇見佢依個既心急又認真嘅樣,都真係幾好笑~
依隻傻豬仔每摘到一粒士多啤梨就會傻笑,佢真係摘得好開心呀~
雖然係任摘,不過我地都教小小豬食完一粒先可以摘另一粒,唔可以為左摘而浪費農場叔叔嘅心血~
咩叫做見一粒摘一粒,右手嗰粒都未食完,就已經揀定另一粒仲做好手勢,等食晒就可以向下一拉又有得食~
依個人仔食量都真係幾驚人,短短半個鐘就食左30幾粒,我同DADDY加埋都冇佢咁多.不過見佢食得咁興奮,又冇攪攪陣,所以都算佢啦,去旅行就係要享受玩樂過程嘛~
食左咁多士多啤梨都已好興奮,大會仲請我地食即制嘅士多啤梨雪粒,簡直係超級滿足呀~
睇住叔叔將雪糕同冰凍士多啤梨整成嘅雪糕,都好治癒呀~
個製成品雪糕都好靚呀~
由於之前小小豬實在食得太多士多啤梨,所以佢真係飽晒,雖然佢都話杯雪糕好好味,但最後都係食左半杯左右,之後就話同我分享了~
由於我地行程都幾趕急,所以摘完士多啤梨食完雪糕就要走了,農場其實仲有幾個地方都未有去參觀,好似旁邊有個玫瑰花園,仲有士多啤梨果醬製作,我諗都一定同樣吸引呀!
經過今次士多啤梨放題,小小豬對士多啤梨就更加喜愛,叫我之後一定要買有熊本熊公仔嘅士多啤梨俾佢食呀!
More Information:
阿蘇いちご畑木之内農園 (註:開園期間為1月至5月末)
地址:〒869-1401熊本県阿蘇郡南阿蘇村立野203-1
時間:9:00-17:00
電話:0967-68-0552
入場費: 成人 1500円,小學生 1100円,小孩 800円,未夠三歲免費
Website: http://www.kinouchifarm.com


text:
小小豬今日有個新活動,就係入電視城做一個小小現場觀眾呀~
其實小小豬恨咗呢個活動好耐,因為平日我都好少俾佢睇電視節目,第一次機緣巧合之下,俾佢睇到有一個兒童節目Think Big(即係我地兒時嘅閃電傳真機),咁我地見到個內容其實都好教育意義,所以都間歇性都俾佢睇依個節目(始終小小豬都大個仔,唔可以禁止佢睇電視了).
每一次佢見到電視有好多小朋友做現場觀眾,佢都話佢都好想成為一份子,問我哋應該點樣先可以上去齊齊玩,就係咁一個廿四孝Daddy就靜靜地幫小小豬綢繆,等左一段時間終於抽到 成為現場觀眾可以去睇節目啦!
原來佢今日係一次過拍攝兩集嘅節目,唔知係邊兩日呢?到時一定要坐定定係電視機,睇下見唔見到少少豬先.
雖然只係一個小小嘅現場觀眾,都係坐定定睇住節目拍攝,不過小小豬就好興奮,就好似一個小粉絲見到明星咁.咁又難怪佢嘅,佢咁鍾意睇個節目,可以現場感受個氣氛,雖然都只係坐定定,不過都已經比坐喺屋企睇開心百倍啦!
今次又真係要俾個叻Daddy,因為佢靜靜地幫小小豬做咗呢一連串,俾咗一個驚喜小小豬……哈哈!
其實想參加做現場觀眾方法都好簡單,只要去Facebook專頁登記成為會員,之後留意佢哋嘅通告,當需要邀請小朋友去做現場觀眾時,只要依住步驟去做登記,抽中左就可以免費入去電視城做現場觀眾啦!
雖然抽籤嘅人數會比較多,不過都只係Send個E-mail咁簡單,就所以話試下抽到冇壞呀.Daddy都好努加咁繼續幫小小豬登記緊,唔知下次係幾時可以再去做現場觀眾呢!


text:
經過o左兩日o既駕車體驗, 係身心都得到充分調整之下, 以為可以輕鬆面對跟住落o黎o既路程, 點知就係呢個時候, 又再出現一次難忘o既經歷. 係第三日早上, 諗住一早出發到市區食早餐, 點知山上面好大霧又大雨, 所以唯有留係農莊, 等霧散o左先落山出發去計劃中o既旅遊點! 點知經過個多小時, 山上面o既霧完全無消退o既跡象, 正當大家猶豫o既時候, 團長就話好似無咁大霧啦喎, 其實都可以落山, 只要開車小心o的應該無問題. 我諗大家都覺得如果再留係山度, 真係唔知做乜好, 會好浪費, 所以大家就一窩蜂咁上車, 落山囉….
因為 A 車係帶頭落山, 所以我開得好小心, 話時話當時真係好緊張, 隻眼有咁大睜咁大, 唔可以有乜差錯. 當時好大霧, 能見度又低, 咁大個仔都未試過係咁o既環境下開車, 雙手亦不其然咁緊握軚盤, 自己又將成個人向前傾, 希望自己可以睇清楚路面情況; 另一樣我擔心o既係 – 團長, 佢又因為擔心, 佢將自己個身伸出車外, 係咁大叫提醒我, 左轉右轉, 小心有暗彎. 由於佢咁樣伸出去, 所以我都盡量將架車靠向司機o個邊, 避免團長會撞到o的樹枝或者其他雜物. 其實每當知道要轉彎, 我都會不停咁響”on”, 因為擔心對頭車睇唔到我而撞埋o黎就唔好啦. 係本來只需要 15 – 20 分鐘o既落山路, 我o地足足用o左成個鐘. 終於係山腰附近開始霧退, 視野變返清晰, 安全落山.
唔知係咪因為剛剛集中力太強, 我落到山就話不如等副機師開車, 因為佢都申請o左駕駛執照, 無理由唔係外地開下車o架嘛, 就係咁, 副機師 – BoBo, B車副車手 – Victo, 佢o地就開車載我o地去薰衣草森林啦! 唔知 BoBo 係咪緊張, 佢居然無放手掣就開車, 比團長發現o左又話佢一餐, 好慘… 不過我o地最終都順利咁到達目的地, Yeah~~
初時諗住薫衣草森林會好大陣薫衣草味, 點知又無喎. 去到影相, 影呀影, 不知不覺又到食 lunch 時間, 今次呢個瑞士”瘋”料理, 真係無得頂, 我o地 A 車兩位o既廚神, 表現o左佢o地最強一面, 令我o地 A 車o既人大飽口福, 正!! 快樂o既時候, 時間過得寧舍特別快, 轉吓眼, 我o地又要去下一個目的地, 就係去買手信, 中一餅店! 不過咁o岩得咁橋, 佢o地出名o既”臍”粑餅賣晒, 老闆叫我o地第二朝再o黎過, 整定新鮮o既比我o地. 後來又擔心太晚返上山會危險(又係呢個原因), 所以我o地又五點鐘左右就返上山, 完成o左今日o既行程.
第四日, 最後一日, 真係有o的唔捨得, 琴日先戰戰兢兢咁落山, 今日就好不捨咁落山, 有o的落幕o既感覺. 不其然咁講聲, 再見啦~
秋名山 (當正自己係滕原拓海), 第二日有機會再o黎征服你! 由於要還車, 我o地去參觀完客家文化博物館, 買完手信之後, 就出發去台中市, 就係呢個時候, 係途中, 我o地發現原來我o地原本計劃去o既客家文化區原來係呢度, 見仲有時候, 大家又高高興興咁去參觀影相.
去到台中, 只係一點左右, 我o地還完車之後, 我o地就各自分開搵食, 買手信, o黎到台中, 當然要買太陽餅啦, 仲有鳳梨酥, 我o地去o左一間叫元明商店, 本地人好喜歡呢間店, 話夠傳統, 好味喎! 講真, 佢o地無老點, 真係好味道!!
經過o左四日三夜, 最後大家都好滿足咁返香港. 台中, 我o地會再o黎o架, 我知你仲有好多地方我o地未去, 等我呀….


text:
3 APRIL 2014(THU)放學路過蛋糕店,見到個細細嘅BEAR BEAR蛋糕,傻豬仔話想食,所以買個返屋企作為飯後甜品,等個傻豬仔吹吓蠟燭開心吓啦~
哈哈哈...個BEAR BEAR係唔係好靚呢~
我地放學如果行去搭巴士的話,小小豬都一定會行去依間蛋糕店睇蛋糕.因為依間蛋糕店每日都有不同嘅3D蛋糕,我地見過有大眼...MELODY...史迪仔.....唔好話小小豬,我都覺得好靚,所以行過都會去睇望吓有乜新款.
其實我有好幾次都真係好想買返屋企食,不過冇耐一磅多嘅蛋糕我地三口子都真係食唔晒,所以一直都只係得個望字.
今日行過見到蛋糕店出左啲好比半磅細少少嘅3D蛋糕,見到細細個又得意,加上都係幾拾蚊,所以就買個返屋企同小小豬開心一返啦!
睇吓個為食豬見個蛋糕幾開心,急不及待要吹蠟燭啦~
仲叫我快啲切蛋糕添~
依個BEAR BEAR蛋糕其實係什果蛋糕嚟呀~
為食豬只係掛住食,仲食得好滋味添呀~
雖然依間都只係一間細細嘅蛋糕店,不過估唔到佢啲蛋糕又真係好好味,最重要就係CREAM一啲都唔甜,就連平日唔鐘意食蛋糕嘅大肥豬都話好食,等我下次有慶祝活動時,都可以去依間蛋糕店買呀!
哈哈哈...依家知道有又細個又好味嘅蛋糕,咁我想食嘅時候都可以隨時買個返去同小小豬開心一返啦!


text:
越洋專訪 處男作《IT狗》被花姐讚好 曾因發展步伐慢唔開心 Frankie:努力咗可能公司未睇到
33歲的皮皮Frankie(陳瑞輝 )憑360度零死角,被封為MIRROR顏值擔當,但為人低調,曾被經理人花姐指他存在感不高,不過近日他在處男作《IT狗》飾演經常放負的Never,便被網民大讚可愛又爆笑,令人驚喜! 最近他接受美國華語節目《偶像名人堂》越洋訪問,Frankie大爆花姐都有讚他做得好,令他放下心頭大石:「我都試過做主持,綜藝同拍劇,我喺出道之前,我定俾自己個位就係想好試吓戲劇,今次拍完《IT狗》之後,我問過花姐,花姐都覺得『你做得幾好喎』,好彩啫(鬆一口氣),因為我係比較鍾意做戲,我覺得做戲係繼跳舞之後,另一樣俾我擺到自己多啲唔同方面出嚟嘅嘢,我覺得做戲做得舒服,同埋可以發展落去!」
當主持提到節目《調教你MIRROR》請了麥子樂分享做演員的心態時,Frankie坦言曾經因發展步伐比其他成員慢而不開心:「其實我哋MIRROR每個人都有唔同嘅發展,有啲比較行得快,有啲行得慢少少.因為我性格嘅問題,我都要爭取多啲嘢嘅時候,可能力度唔夠大,自己久而久之會有少少唔開心嘅係,我努力咗可能公司未睇到.其實自己嗰吓出道咗差不多兩年,覺得自己嘅步伐可能比其他MIRROR成員慢少少,自己都有反思有唔開心,但聽到麥子樂講,用佢同我比較,其實真係蚊同牛比,佢嘅等待佢嘅付出,同佢所承受嘅能耐大過我哋好多,聽麥子樂講都聽到佢keep住好有熱誠做自己嘅嘢,令我確信我哋只不過有時有少少攰,但個熱情仲喺度,提醒返我哋其實仲有熱誠.」
問Frankie想不想出Solo歌,他說:「其實我自己嘅目標都係想出一首歌,但我有另一個問題就係,我仲未過到自己個關,我對自己嘅Standard都好高,呢個係我冇乜信心嘅其中一個問題,但我已經克服緊,但我同隊有阿Jer同Ian喺度,咁勁先出Solo,所以自己要沉澱番少少,應該假以時日都會有一首,所以冇刻意好大要求話我想要出Solo,我冇咁樣諗,依家喺戲劇嗰方面嘅安排都OK呀,繼續去先,唱歌就慢慢繼續自己進步,要等一等!」
Frankie 在《全民造星》比賽時落淚一幕,被網民稱為「神之眼淚」,唯美又經典,主持問如果出Solo想跳唱還是唱有情感的歌?他說:「我應該會係分享情感類別,我唔需要做好勁嘅跳唱,我由《全民造星》開始,唔知點解我嗰滴眼淚令咁多觀眾有同感,我就發覺其實我嘅感情好影響到觀眾,如果做Solo我想有啲意思,有啲可以share俾觀眾嘅嘢!」
Frankie 除了靚仔,還很專一長情,他和任職Dancer的女友已經拍拖十多年,兩人有甚麼相處之道?「我同女朋友拍拖初期,我係嗌交嗌到不得了嗰啲人,我係會想將所有嘢挖晒出嚟講,有啲情侶係接受唔到呢套,但我哋OK嘅,我哋乜都挖晒出嚟,之後就係生活,生活到可能大時大節,聖誕節嗰啲,因為做騷約唔到出嚟都冇乜嘢,好睇得開,周年紀念嗰啲就算唔慶祝唔食飯都OK,就係因為我哋都擺大家喺生活入面,有啲咩關懷呀,譬如我放工之後經過間舖佢好鍾意食嘅就會買,唔理咩日子,好多呢啲生活點滴累積,就穩固好多,我發現原來乜都撩出嚟講係幾好嘅!」
Frankie工作繁忙,經常陪不到女友和家人,他們會否不開心?「初初係有嘅,依家屋企人同女朋友都習慣咗,始終工作上成日有壓力,令自己返屋企會好唔爭氣咁樣發脾氣,發完之後第二日死死氣同佢哋講唔好意思,大家都好明白.最唔開心就係夜晚返到嚟,有時會嘈親屋企人,呢個係冇辦法避免屋企人要食嘅一樣嘢,但好彩佢哋好愛我好,體諒埋呢樣嘢,女朋友都係,其實最近呢一兩個月都冇乜見過一兩次面,但大家都知道大家做緊啲咩,最緊要係大家都為大家奮鬥緊!」